Team Profile - Morocco\nވޯލްޑްކަޕްގައި އެފްރިކާ ބައްރުގެ މޫނުމަތި ބަދަލު ކޮށްލި ގައުމަކީ މޮރޮކޯ އެވެ. ވޯލްޑްކަޕް ތާރީހްގައި އެފްރިކާ ބައްރުން، ދެ ވަނަ ބުރަށް ދަތުރު ކުރި ފުރަތަމަ ޓީމަކީ މޮރޮކޯ އެވެ. މެކްސިކޯގައި 1986 ވަނަ އަހަރު ބޭއްވި ވޯލްޑްކަޕްގެ ދެ ވަނަ ބުރަށް އެ ޓީމު ދަތުރު ކުރި އެވެ. ދެ ވަނަ ބުރުގައި އެ ޓީމު ބަލިވީ އެފަހަރު މުބާރާތުގެ ރަނަރަފު ހުޅަނގު ޖަރުމަން އަތުންނެވެ. އެންމެ ފަހުން އެ ޓީމު ވާދަ ކުރީ ފްރާންސްގައި 1998 އަށް ވަނަ އަހަރު ވޯލްޑްކަޕްގައެވެ. އެފަހަރު ގުރޫޕް ސްޓޭޖުން އެ ޓީމު ކެޓީ ހިތްދަތި ގޮތަކަށެވެ. މީގެ 20 އަހަރު ކުރީގެ އެ ހިތްދަތިކަމަށް ފަހު މޮރޮކޯއިން ވަރުގަދަ ޓީމެއް އެކުލަވާލައިފި އެވެ. މިފަހަރު ވޯލްޑްކަޕަށް އެފްރިކާ ބައްރުގެ ކޮލިފިކޭޝަންގައި ބައިކޮޅަށް ލަނޑެއް ނުވަންނަ ހަމައެކަނި ޓީމަކީ މޮރޮކޯ އެވެ.\nމޮރޮކޯ ވޯލްޑްކަޕަށް ކޮލިފައިވީ، އެފްރިކާ ޒޯންގެ ގުރޫޕް "ސީ" ގެ އެއްވަނަ ހޯދައިގެންނެވެ. ކުޅުނު ހަ މެޗުން 12 ޕޮއިންޓް ހޯދި އެވެ. ހަތަރު މެޗުން މޮޅުވި އެވެ. އަނެއް ދެ މެޗު ނިމުނީ އެއްވަރު ވެގެންނެވެ. ދެ ވަނައިގައި ނިންމާލި މަޝްހޫރު އައިވަރީކޯސްޓަށް ލިބުނީ އަށް ޕޮއިންޓެވެ. ކޮލިފައިންގައި މޮރޮކޯގެ ތަޖުރިބާކާރު ކުޅުންތެރިންކަމަށްވާ، ކަރީމް އަލް އަހްމަދީ އާއި މުބާރަކް ބުސޫފާ ތަޖުރިބާ މުހިންމު ދައުރެއް އަދާ ކުރި އެވެ.\nމޮރޮކޯ ޓީމުގެ އެންމެ މުހިންމު ކުޅުންތެރިޔަކީ ޔުވެންޓަސްގެ ޑިފެންޑަރު މަހްދީ ބެނާޓިއާ އެވެ. ބަޔާން މިޔުނިކްގެ ލޯން އުސޫލުން ޔުވެންޓަސްއަށް އޭނާ ކުޅެން ފެށީ 2014 ވަނަ އަހަރު އެވެ. ޔުވެންޓަސްއިން އޭނާ އެ ޓީމުގެ ދާއިމީ ކުޅުންތެރިޔަކަށް ހެދީ މި ސީޒަންގަ އެވެ. މި ސީޒަންގައި ޔުވެންޓަސްގެ ކާމިޔާބުގައި އޭނާ ވަނީ މުހިންމު ދައުރެއް އަދާކޮށްފަ އެވެ. އޭނާ އަކީ ގައުމީ ޓީމުގެ ކެޕްޓަނެވެ. އުމުރުން 30 އަހަރުގެ ކުޅުންތެރިޔާ ވަނީ ގައުމީ ޓީމަށް 52 މެޗު ކުޅެފަ އެވެ. އޭގެ ތެރެއިން ފަސް މެޗު އޭނާ ކުޅުނީ ވޯލްޑްކަޕް ކޮލިފައިން ބުރުގައެވެ. ޑިފެންސްގެ މައި ތަނބަކަށް އޭނާ ހުރެ އާނާ ވަނީ މޮޅު ކުޅުމެއް ދައްކާފަ އެވެ. ކޮލިފައިންގައި އެ ޓީމު ކޮޅަށް އެންމެ ލަނޑެއްވެސް ވަދެފައެއް ނުވެއެވެ. ވޯލްޑްކަޕްގެ ޖާގަ ޔަގީން ކުރި މެޗުގައި، މޮރޮކޯއިން އައިވަރީކޯސްޓް ކޮޅަށް ޖެހި ދެ ލަނޑުގެ ތެރެއިން އެއް ލަނޑު ކާމިޔާބު ކުރީވެސް ބެނާޓިއާ އެވެ.\nމީގެ އިތުރުން ހޮލެންޑަށް އުފަން ދެ ކުޅުންތެރިން ކަމަށްވާ އަޔެކްސްގެ މިޑްފީލްޑާ ހާކިމް ޒިޔެކް އާއި ނޫރައްދީން އަމްރާބަތު އަކީވެސް ޓީމުގެ މުހިންމު ކުޅުންތެރިންނެވެ. ހާކިމް ޒިޔެކް ވަނީ ޓީމުގެ ކޯޗް ހާވޭ ރެނާޑްއާ ދެމެދު ކުރިން މައްސަލައެއް ޖެހި ޓީމުން ބާކީ ވެފަ އެވެ. ފަހުން ކޯޗާ ސުލްހަވުމުން އޭނާ އަށް ޓީމުން ފުރުސަތު ލިބުނެވެ. ތުރުކީގެ ގަލަތަސަރާއީއަށް ކުޅެމުންދާ ޔޫނުސް ބެލަހަންޑާއަކީވެސް މޮރޮކޯ ޓީމުގެ މުހިންމު ކުޅުންތެރިޔެކެވެ.\nފްރާންސްގެ ހާވޭ ރެނާޑް 1998 ވަނަ އަހަރު ކުޅުން ހުއްޓާލި ފަހުން ކޯޗެއްގެ ގޮތުގައި ގިނަ ތަންތަނަށް ދަތުރު ކުރި އެވެ. މޮރޮކޯގެ ކޯޗު ކަމާ އޭނާ ހަވާލުވީ 2016 ވަނަ އަހަރު އެވެ. އޭގެ ކުރިން އޭނާ ވަނީ ޒެމްބިއާ އާއި އައިވަރީކޯސްޓަށް ކޯޗު ކޮށްދީ އެ ދެ ގައުމަށްވެސް އެފްރިކަން ކަޕްއޮފް ނޭޝަން ކާމިޔާބު ކޮށްދީފަ އެވެ. މޮރޮކޯގެ ޓީމާ ހަވާލުވެ އެ ޓީމަށް ބޮޑެތި ކުރިންއެރުންތަކެއް ހޯދައިދިނެވެ.\nވަރުގަދަ ޑިފެންސިވް ސްޓައިލްއާއެކު އެ މޮރޮކޯ ޓީމަށް ރީތި ފުޓްބޯޅަ އެއް ކުޅުމުގެ ސިފަވެސް އޭނާ ގެނެސް ދިނެވެ. އަދި ހަމަލާތައްވެސް އަވަސްކޮށް ހަލުވި ގޭމެ ޕްލޭނަކަށް މޮރޮކޯގެ ޓީމު ފައްތާލި އެވެ. އޭނާ އަތުރާލި ގޭމް ޕްލޭނުން ފޫނުބެދި އޮތްތަނަކީ ޓީމުގެ ވާތު ފަޅި އެވެ. ސެޕްޓެމްބަރު މަހު އެކަމަށް ހައްލެއް ލިބިގެން ދިޔައީ، ރެއާލް މެޑްރިޑްގެ ސީނިއާ ޓީމަށް މި އަހަރު ކުޅެން ފެށީ އުމުރުން 19 އަހަރުގެ އަޝްރަފް ހާކީމީއަށް މޮރޮކޯ ޓީމުން ޖާގަ ދިނުމުންނެވެ. އަޝްރަފް ހާކިމީއަކީ ކަނާތް ފަރާތާއި ވާތް ފަރާތަށް ވެސް ކުޅެވޭ ކުޅުންތެރިޔެކެވެ.


Bomuge hamalaa aa gulhigen Lanka ge Raees aa suvaalu kuranee\nސްރިލަންކާގެ ރައީސް މައިތުރިޕާލާ ސިރިސޭނާ- ބޮމުގެ ހަމަލާއާ ގުޅިގެން ޕާލިމެންޓް ކޮމިޓީން ވަނީ ސިރިސޭނާއާ ސުވާލުކުރަން ނިންމާފަ-\nސްރިލަންކާގެ އެކި ހިސާބުތަކަށް މިދިޔަ އެޕްރީލް މަހު ފަހުކޮޅު ދިން ބޮމުގެ ހަމަލާތާ ގުޅިގެން އެ ގައުމުގެ ރައީސް މައިތުރިޕާލާ ސިރިސޭނާއާ މަޖިލިސް ކޮމިޓީން ސުވާލު ކުރަން ނިންމައިފި އެވެ.\nސިރިސޭނާއާ ސުވާލުކުރުން އޮންނަނީ މިމަހު 20 ވަނަ ދުވަހު އެމަނިކުފާނުގެ އޮފީހުގަ އެވެ. ބޮމުގެ ހަމަލާއާ ގުޅިގެން މިދިޔަ މަހު ބޮޑުވަޒީރު ރަނިލް ވިކްރަމަސިންހަ ވަނީ ޕާލިމެންޓް ކޮމިޓީއަށް ބަޔާން ދެއްވާފަ އެވެ. ސިރިސޭނާ އުފެއްދި ޕާލިމެންޓް ކޮމިޓީއަށް ވަނީ ލަންކާގެ މިނިސްޓަރުންނާއި، ސަލާމަތީ ބާރުތަކުގެ އިސްވެރިން ބަޔާންދެއްވާފަ އެވެ. އަދި މައްސަލަ ބަލާ ކޮމެޓީގައި ހިމެނޭ ތިން މެމްބަރެއްގެ ބަޔާންވެސް ވަނީ ނަގާފަ އެވެ.\nލަންކާގައި ބޮމުގެ ހަމަލާއެއް ދޭން އުޅޭ ކަމުގެ މައުލޫމާތު އިންޑިއާ ސަރުކާރުން ވަނީ ލަންކާގެ ކަމާބެހޭ ފަރާތްތަކަށް ދީފަ އެވެ. އިންޑިއާއިން ދިން ޖާސޫސީ މައުލޫމާތަށް ސީރިއަސްކޮށް ނަގާފައިނުވުމުން ލަންކާގެ ސަލާމަތީ ބާރުތަކުގެ އިސްވެރިން ވަނީ މަގާމުން ދުރުކޮށް، އާ ބޭފުޅުން އައްޔަންކޮށްފަ އެވެ.\nޕާލިމެންޓް ކޮމިޓީން ސަރުކާރުގެ އިސް ބޭފުޅުންގެ ބަޔާން ނަގަމުން ދާތީ ލަންކާ ފުލުހުން ވަނީ އެކަން އެގޮތަށް ނުކުރުމަށް އެދިފަ އެވެ. އަދި ފުލުހުންގެ ކުރަމުންދާ ތަހުގީގަށް ދަތިނުކުރުމަށް ވެސް އެދިފަ އެވެ. ބޮމުގެ ހަމަލާ ފުލުހުން ތަހުގީގު ކުރަމުންދާއިރު، ޕާލިމެންޓް ކޮމިޓީން ވެސް ދަނީ މިމައްސަލަ ތަހުގީގު ކުރަމުންނެވެ. ކޮމިޓީން މައްސަލަ ތަހުގީގު ކުރުމަށް ސިރިސޭނާ ވެސް ދެކޮޅެވެ.\nއެޕްރީލް މަހު ލަންކާގެ އެކި ހިސާބުތަކަށް ބޮމުގެ ހަމަލާދީފައިވަނީ ނޭޝަނަލް ތައުހީދް ޖަމާއަތް (އެންޓީޖޭ) އިންނެވެ. މި ހަމަލާގައި 258 މީހުން މަރުވި އެވެ.


ހިތުގެ ޝަކުވާ… 14 – Esfiya\nހިތުގެ ޝަކުވާ… 14\nދުވަހަކަށްފަހު ދުވަހެއް ފާއިތުވަމުން ދިޔައީ ރައިޝާގެ ހިތުގައިވާ ބުނުން އިތުރަށް ސާފުކޮށްދެމުންނެވެ. މާއިޝްއާ ދޭތެރޭ އެ ހިތުގައިވާ އިހުސާސްތައް އިތުރަށް ފުންވަމުންނެވެ. އެ ޒުވާން ހިތުގައި މާއިޝްއަށް ދެވިފައިވާ މަތިވެރި މަޤާމު ސިކުނޑިއަށް ޔަޤީންކޮށްދެމުންނެވެ. އާއެކެވެ. އޭނާ3ަށް މާއިޝް ދެކެ ލޯބިވެވިއްޖެއެވެ. ވަރަށް ބޮޑަށް ވެވިއްޖެއެވެ. މާއިޝް ފެންނަ ކޮންމެ ފަހަރަކު ވިންދު އަވަސްވެފައި، މާއިޝް ނެތުމުން އެ ހިތަށް ލިބޭ ފަޅުކަމުން ރައިޝާއަށް ހުރިހާ އެއްޗެއް ފަހުމްވެ އެނގިއްޖެއެވެ. ލޯތްބަކީ ހިތުގައި އުފެދޭ ތެދުވެރި، ޙަޤީޤީ އިޙްސާސެއްކަން އެނގިގެން ހިނގައްޖެއެވެ. އެހެންނަމަވެސް، އޭނާގެ ހިތް ވަނީ ސުވާލުތަކުން ފުރިފައެވެ. އޭނާއަށް މާއިޝް ލިބޭނެބާވައެވެ؟ މާއިޝްގެ ލޯބި ޙާސިލްވާނެބާވައެވެ؟ އޭނާގެ ހިތުގެ ޝަކުވާތަކަށް ލުޔެއް ލިބޭނެބާވައެވެ؟ ލޯތްބަކީ އެއްބަޔަކަށް ފޮނި، އަނެއް ބަޔަކަށް ހިތި އެއްޗެއް ކަމަށް ވާނަމަ، އޭނާގެ ލޯބި ފޮނިވާނެބާވައެވެ؟ ނުވަތަ ހިތިވާނެބާވައެވެ؟ ލޯބީގެ ދުނިޔޭގައި އޭނާ ވާނީ ކާމިޔާބު މީހަކަށްބާވައެވެ؟ ނޫންނަމަ، ނާކާމިޔާބު މީހަކަށްބާވައެވެ؟ އޭނާގެ ފުރަތަމަ ލޯބި އޭނާއަށް ޙާސިލްވާނެބާވައެވެ؟\nއޮކްޓޯބަރު މަސް ނިމި، ނޮވެމްބަރު މަހަށް އެޅުމާއި އެކުހެން އެކުހެން ރައިޝާއާއި، ނައިރާއަށް ހުސްވަގުތެއް ލިބޭކަމަކަށް ނުވެއެވެ. އަބަދުވެސް އުޅޭނީ ސްކޫލުގައެވެ. ސްކޫލް ގަޑިއެއް ނޫންނަމަ އެކްސްޓްރާ ކްލާސްތަކާއި، ޓިއުޝަންތަކާއި، ފިލާވަޅުތަކުން ދުވަސް އެއްކޮށް އޮންނާނީ ތޮއްޖެހިފައެވެ. އަހަރުގެ ފައިނަލް އެގްޒާމްތައް ފެށެން ހަފްތާއަކަށް ވުމާއެކުހެން ކާންވެވެސް ވަގުތެއް ލިބޭ ކަމަކަށް ނުވެއެވެ. އަރާމު ކުރުމާއި، ނިދުމަކީ ރައިޝާމެންނަށް މުޅިން ބީރަށްޓެހި ކަމަކަށްވެ، ނިމިއްޖެއެވެ. ބައެއްފަހަރު މާ ބޮޑަށް ބޯ ހާސްވުމުގެ ސަބަބުން މީހުންނާ ދިމާލަށް ބާރަށް އެއްޗެހި ބުނެވޭ ފަހަރުވެސް އާދެއެވެ. އެހެންނަމަވެސް، އާއިލާ މެމްބަރުންގެ އެއްބާރުލުމާއި އެކު ރައިޝާއާއި، ނައިރާގެ މަޤްސަދަކަށްވީ މައިންބަފައިން ފަޚުރުވެރިވާ ވަރުގެ މޮޅު ނަތީޖާއެއް ހޯދުމެވެ. އެ ޢަޒުމުގެ މަތީގައި ފައިތިލަ ސާބިތުކޮށް، އިތުރު އެހެން އެއްވެސް ކަމަކާ ނުވިސްނާ ރައިޝާއާއި ނައިރާގެ ހުރިހާ ވަގުތެއް ހުސްކުރަމުން ގެންދިޔައީ ކިޔެވުމަށެވެ. ލޯބީގެ ކަންކަމާއި، ދުރުވެލާ ހުރިހާ ސަމާލުކަމެއް ހަމައެކަނި ކިޔެވުމަށް ހުސްކުރަން ބޭނުންވި ނަމަވެސް، މާއިޝްގެ ހަނދާންތައް އަބަދުވެސް ރައިޝާގެ ހިތުގެ ކަނެއްގައި ފޮރުވިފައި ވެއެވެ. ނައިރާގެ ޙާލަކީވެސް މިއެވެ.\nއެނދުމަތީގައި ފޯނު ހިފައިގެން ކުޅެން އޮތް މާއިޝްއަށް ސިހުމެއް ލިބުނީ ކޮޓަރީގެ ދޮރުގައި ޓަކި ޖަހާ އަޑު އިވުމުންނެވެ. ތަޅުނުލާ ހުރުމުން ހުޅުވާށޭ ބުނެވުނީ ދޮރު ހުޅުވަން ދާން ބޮޑު ކަމަކަށް ވުމުންނެވެ. ދޮރު ހުޅުވި މާނާ އެއްފަހަރު މާއިޝްއާ ދިމާލަށް އަނެއް ފަހަރު ކޮޓަރި ތެރެއަށް ބަލައިލުމަށްފަހު ދެފަރާތަށް ބޯހޫރުވާލީ ކޮޓަރިތެރެ އޮތް ގޮތުން ބޮލަށް އުނދަގޫވާތީއެވެ. ކިތަންމެ ވަރަކަށް ނަސޭހަތް ދިނަސް، މާއިޝް ބަދަލު ނުވާނެކަން އެނގޭތީ ޕިސް ތަޅާލިއެވެ.\n“ދޮންތަ ކަމަކުތަ..؟” މާއިޝް އަހާލީ މާނާ އެއްޗެކޭ ނުބުނެ ހުރުމުންނެވެ. ކުރަން އައި ކަންތަކުގެ މަތިންވެސް މާނާ ހަނދާންވީ އެވަގުތުއެވެ. “އާނ.. ޑޭޑް ބުނީ ގޮސްބަލާށޯ.. މާޝްއާ ވާހަކަ ދައްކާލަން ވެގެން..” މާނާ އެހެން ބުނުމާއި އެކު މާއިޝްގެ މޫނުމަތީގައި ކުރެހުނީ ފޫހިކަމުގެ ކުލަވަރުތަކެވެ. މިތަން ވަރަށް ރަނގަޅަށްވެސް މާނާއަށް ފެނުނެވެ. ދާން ނުދާން ކަހަލަ ގޮތަކަށް އޮވެފައި، މާއިޝް ތެދުވީ ނުގޮއްސިނަމަ، އަންނާނެ ރޯޅި އެނގޭތީއެވެ. މާއިޝް ދޮރުން ބޭރަށް ނުކުންނަން އުޅުމުން މާނާ މާއިޝްގެ އަތުގެ މުލައްދަނޑީގައި ހިފާ ހުއްޓުވިއެވެ. މާއިޝް މާނާއާ ދިމާލަށް ބަލައިލުމަށްފަހު އެއްބުމަ އަރުވާލީ ކިހިނެއްވީހެއްޔޭ އަހާލާ ފަދަ ގޮތަކަށެވެ. “މާޝް.. ޔޫ ނޯ ދޯ.. ޑޭޑްގެ ގޮތް އިނގޭނު މާޝްއަށްވެސް.. ޑޯންޓް ޓްރައި ޓު ބީ އެރޮގެންޓް އިންފްރޮންޓް އޮފް ހިމް.. ޑޯންޓް ޓޯކް ބެކް ޓު ހިމް.. އޯކޭ..؟” މާނާ ބުނެލީ އަމާންގެ ގޮތް ވަރަށް ރަނގަޅަށް އެނގޭތީއެވެ. އަމާންގެ ފަރާތުން މާއިޝްއަށް އެއްވެސް ކަހަލަ ގެއްލުމެއް ވާން ނޭދޭތީއެވެ.\n“އައިލް ބީ ފައިން ސިސީ.. އެއީ މުޙައްމަދު އަމާން ވިއްޔާ މީ މުޙައްމަދު އަމާންގެ ދޮށީ ފިރިހެން ދަރިފުޅު މާއިޝް މުޙައްމަދު އަމާން.. އައި ހޭވް ހިޒް ލާސްޓް ނޭމް.. ސޯ، ސަމްޓައިމްސް އައި ޝުޑް ބީ ލައިކް މައި ޑޭޑް ރައިޓް…؟ ދެން އޮންލީ ހީ ވިލް ބީ ޕްރައުޑް އޮފް މީ..” ހިނިތުންވެލުމަށްފަހު މާނާގެ ކޮލުގައި ހިފާލުމަށްފަހު މާއިޝް، ކޮޓަރިން ނުކުމެގެން ދިޔައެވެ. މާއިޝް ދިޔުމުން މާނާއަށް ދެފަރާތަށް ބޯހޫރުވާލެވުނެވެ. “ގޯޑް.. ދިސް ކިޑް.. މި ކުއްޖާ އެ އުޅެނީ ބައްޕަ އަތުން މަރުވާނެ ގޮތެއް ނޭނގިގެން..” ފުން ނޭވާއެއް ބޭރުކޮށްލުމަށްފަހު މާނާވެސް ކޮޓަރިން ނުކުންނަން ހިނގައިގަތެވެ. އެހެންނަމަވެސް، މާއިޝްގެ ކޮޓަރި ތެރެ އޮތް ގޮތް ފެނިފައި މަޑުކޮށްލެވުނެވެ. ފުން ނޭވާއެއް ބޭރުކޮށްލަމުން މާނާ އެ ކޮޓަރި ސާފުކުރަން ފެށީ އޮތް ގޮތުން ބޮލަށް އުނދަގޫ ވާތީއެވެ. ކިތަންމެ ވަރަކަށް ކިޔަސް މާއިޝްގެ އަމިއްލަ އަތުން އެ ކޮޓަރި ސާފު ނުކުރާނެކަން އެނގޭތީއެވެ.\nސިޑިން ފޭބުމަށްފަހު މާއިޝް ފުން ނޭވާއެއް ބޭރުކޮށްލީ ބައްޕައާ ކުރިމަތިލުމަށް ތައްޔާރު ވެލަމުންނެވެ. އޭނާގެ ބައްޕަގެ ގޮތް އެންމެ ރަނގަޅަށް އެނގޭ އެކަކަށް އޭނާ ވުމުން މާއިޝް ސޯފާގައި އިން އަމާންގެ ކައިރިއަށް ދިޔައީ ވަރަށް ފުރިހަމައަށް ތައްޔާރު ވަމުންނެވެ.\nމަޑު ހިނގުމެއްގައި އޭނާގެ ކައިރިއަށް އައި މާއިޝްއާ ދިމާލަށް ބަލައިލަމުން އަމާން އަތުގައި ހުރި ކޮފީ ތަށި ސޯފާގެ ކުރިމަތީގައި ހުރި ބިއްލޫރި، ވަށް މޭޒު މަތީގައި ބަހައްޓާލިއެވެ. ކަރުގައި އަޅާފައިވާ ޓައީގައި ހިފައި، ކުޑަކޮށް ދޫކޮށްލަމުން އަމާން އޭނާގެ ވާހަކަ ފެށިއެވެ.\n“މާއިޝް..” އަމާން ގޮވާލި އަޑަށް އިސްޖަހައިގެން ހުރި މާއިޝް ހަމަ އެކަނި ހޫމް ލައްވައިލިއެވެ. މާއިޝްގެ މި ޢަމަލު ފެނި، އަމާން ކުޑަކޮށް ހިތްހަމަ ނުޖެހޭ ގޮތްވިއެވެ. “މާއިޝް.. ތީތަ ބޮޑު މީހަކު ވާހަކަ ދެއްކުމުން ޖަވާބުދާރީ ވާން ޖެހޭ ގޮތަކީ..؟” އަމާންގެ އަޑު އައީ ހިނދަކަށްވުރެ ހިނދެއް ބާރުވަމުންނެވެ. އޭރުވެސް މާއިޝް ހުރީ އިސްޖަހައިގެންނެވެ. އަމާން އެއްޗެކޭ ކިޔާކަންވެސް ނޭނގޭ ފަދައެވެ. “މާއިޝް! މާއިޝްއާއޭ ބައްޕަ މި ވާހަކަ ދައްކަނީ..” އަމާން އިތުރަށް އަޑަށް ބާރުލަމުން އެހެން ބުނި އިރުވެސް މާއިޝްގެ ފަރާތުން އެއްވެސް ޖަވާބެއް ނައެވެ. ފުން ނޭވާއެއް ބޭރުކޮށްލަމުން އަމާން ރުޅި ކޮންޓްރޯލް ކުރެވޭތޯ ބެލިއެވެ. “މާއިޝް.. ކިޔެވުމުގެ ކަންތައް ދަނީ ކިހިނެއް..؟” އަމާން މިފަހަރު އަހާލީ ތަންކޮޅެއް މަޑުންނެވެ. “ރަނގަޅު..” މާއިޝް ބެލީ ވީހާވެސް ކުރުކޮށް ޖަވާބު ދެވޭތޯއެވެ. މާއިޝްގެ ހުރި ބޯހަރުކަމާއި، ފަރުވާކުޑަ ކަން ފެނި އަމާން އިހުނަށްވުރެ ރުޅި ގަދަ ވާން ފެށިއެވެ. “ރަނގަޅު؟ މިހެން އެކަނި މާއިޝްއަށް ބުނެވެނީ..؟ ބައްޕައަށް ޔަޤީން މާއިޝް މިއިން ދުވަހަކު ފޮތެއްގަ އަތް ނުލާކަންވެސް.. އެންމެ ފަހުން ނެގި ޓެސްޓުންވެސް ފަންސާހަށް ވުރެ މަތިން ލިބުނުތަ…؟” މަލާމާތުގެ ރާގަކަށް އަމާން އެހެން ބުމުން މާއިޝްގެ ލޭ ކެކިގަތެވެ. އިތުރަށް ބައްޕަ އޭނާ ލަދުގަންނަވާލާ، ބޭޒާރުކޮށްލުމުގެ ފުރުސަތެއް ނުދޭނަމޭ އޭނާގެ ހިތަށް އެރިއެވެ. އަމާންއަށް ޖަވާބު ދޭން އޭނާ ތައްޔާރު ވީ އެހެންވެއެވެ.\n“ބައްޕާ.. އަޅުގަނޑުގެ ކުށްތަކާއި، ހަދާ ގޯސްތަކުގެ ވާހަކަ ދައްކާއިރު އެންމެ ފަހަރަކުވެސް ބައްޕަ ވިސްނާލިންތަ ބައްޕައަށް ހެދޭ ގޯސްތަކާއި މެދު..؟ އެންމެ ކުޑައިރުއްސުރެ މިއަދާ ހަމައަށް.. މިއަދާ ހަމައަށްވެސް އަޅުގަނޑަކަށް ބައްޕައެއްގެ ލޯތްބަކީ ކޯއްޗެއްކަމެއް އެނގިފަކާ ނެތް.. ބައްޕަ ހީކުރަނީ މުއްސަނދި ކަމުންނާއި ތަނަވަސް ކަމުން ހުރިހާ އުފަލެއް ލިބުނީ ކަމަށްތަ..؟ ބައްޕަ ހީކުރަނީ ފައިސާއަކީ މުޅި ދުނިޔެ ކަމަށްތަ..؟ ދުވަހަކުވެސް ބައްޕަ އަހާލިންތަ އަޅުގަނޑުގެ ހާލު ކިހިނެއްތޯ..؟ ދުވަހަކުވެސް ބައްޕަ އަހާލިންތަ އަޅުގަނޑު ހުރީ ކައިގެންތޯ..؟ އެންމެ ކުޑަމިނުން އަޅުގަނޑާ ދިމާލަށް ދުވަހަކުވެސް ދަރިފުޅާއޭ ކިޔާފަ ގޮވާލިންތަ..؟ ނޫން.. ބައްޕަ ހީކުރަނީ މި މުއްސަނދި ކަމުން އަޅުގަނޑަށް ހުރިހާ އުފަލެއް ލިބޭ ކަމަށްތަ..؟ ބައްޕަ ހީކުރަނީ އަޅުގަނޑު ބޭނުްވަނީ އަގުބޮޑެތި އެއްޗެއްސާ، ތަނަވަސް ދިރިއުޅުމެއް ކަމަށްތަ.؟ ނޫން ބައްޕާ.. މި މުއްސަނދިކަމާއި، ތަނަވަސްކަން މިހާރުވެސް އަޅުގަނޑުގެ އަތުން ނިގުޅައިގަތަކަސް އަޅުގަނޑުގެ އެއްވެސް ފަރުވާލެއް ނެތް.. އެއްވެސް ޝަކުވާއެއް ނެތް.. އެކަމަކު، ބައްޕަގެ ލޯބި.. މި ހުރިހާ އެއްޗެއް ޤުރުބާން ކޮށްފައި ބައްޕަގެ ލޯބި ލިބޭނެ ނަމަ، އަޅުގަނޑު އުފަލާއެކު އެކަން ކުރާނަން.. އެއްވެސް ފަސްޖެހުމެއްނެތި ކުރާނަން.. ބައްޕަގެ ހުރިހާ ވަގުތެއް އަބަދު ވިޔަފާރީގެ ކަންކަމުގައި ހޭދަކުރާއިރު އެއްފަހަރުވެސް ހަނދާންވިތަ ބައްޕަގެ އަންތބެއް ހުރިކަން..؟ ބައްޕަގެ ތިން ދަރިން އެބަ ތިބިކަން..؟ ބައްޕަގެ އާއިލާއެއް އޮތް ކަން..؟ އެމީހުންނަށް ބައްޕަ ތި ހޯދާ ފައިސާއަށްވުރެ ބައްޕަގެ ލޯތްބާ އަޅާލުން މުހިންމުކަން..؟ ނޫން.. މިއަދު ތިގޮތަށް މަހުޖަނެއްހެން އުޅެވިދާނެ.. އެކަމަކު މާދަމާ މަރުވެގެން ދާއިރު މި މުދަލުގެ ތެރެއިން ޒައްރެއްގެ މިންވަރުވެސް ނުގެންދެވޭނެ.. ހަމަ އެކަނި ގެންދެވޭނީ ކުރާ ހެޔޮ ޢަމަލުތައް.. ވިސްނާ ބައްޕާ.. ތައުބާވޭ.. މާދަމާވެސް ބައްޕަގެ އަތުން މި ތަނަވަސްކަން އަތްލުމުގެ ކުޅަދުންވަންތަކަން މާތް ﷲ އަށް ލިބިގެން ވޭ.. ބައްޕާ.. ބައްޕަ ތިގޮތަށް އުޅެފައި ދެން އަޅުގަނޑާ ދިމާލަށް ބުނެވޭނެ އެއްޗެއް އެބަ އޮތްތަ..؟ ބައްޕަ ހިތުން ބައްޕައަކީ އެންމެ މޮޅު މީހާއޭ ހީވިޔަސް–” މާއިޝް ދައްކަމުން ދިޔަ ވާހަކަ މެދުކެނޑުނީ އަމާންގެ އަތުން މާއިޝްގެ ކޮލަށް އަރައިގެން ދިޔަ ހޫނު ޙަމަލާއިންނެވެ.\nޤަބޫލު ނުކުރެވިފައި ހުރެ މާއިޝްއަށް އަމާންއާ ދިމާލަށް ބަލައިލެވުނެވެ. މާއިޝްގެ އިތުރުން އެތާ ހުރި މާހީންއަށްވެސް އަނގަމަތީގައި އަތް އަޅާލެވުނީ ޤަބޫލު ނުކުރެވިފައި ހުރެއެވެ. މިވީހާ ތަނަށް މާއިޝްއާ ދިމާލަށް އަމާން ކިތަންމެ ވަރަކަށް ހަޅޭއްލަވައި ހެދިޔަސް، މާއިޝްއަށް އަނިޔާއެއް މި ކުރީ އަދި އަލަށެވެ. އެވަގުތު ސިޑިން ފައިބައިގެން އައި މާނާއަށްވެސް އަމާންގެ އެ ކުއްލި ޢަމަލު ފެނި، ލިބުނު ސިހުމުން ދެލޯ ބޮޑުކޮށްލެވުނެވެ. މާއިޝްގެ ވާހަކަ އިވިފައި، ކަރުނަ ފާއްދާލި އެ ދެލޮލުގައި ރުޅިވެރިކަމުގެ އަލިފާން ކަނި ބުރަން ފެށީ އަމާންގެ އެ ޢަމަލު ފެނިފައެވެ. ފުރާނަ ފަދައިން ލޯބިވާ އޭނާގެ ކޮއްކޮގެ މޫނުމަތީގައި ޖެހީތީ އަމާން ދެކެ ރުޅި އާދެވުނެވެ. ގޮސް، މާއިޝް އެ ބުނީ ދޮގު ވާހަކައެއް ނޫނޭ ކިޔާ ހަޅޭއްލަވައިގަންނަން ބޭނުން ވިޔަސް މާނާއަށް އަމާންއާ ކުރިމަތި ލުމުގެ ހިތްވަރެއް ނުލިބުނެވެ. މާނާއަށް ކުރެވުނުހާވެސް ކަމަކީ ދުރުގައި އެ މަންޒަރު ބަލަން ހުރުމެވެ.\n“ބައްޕާ…” މާއިޝްއަށް ވައި އަޑުން ބުނެވުނެވެ. އޭރު އަމާން ޖެހިލެއް ބާރުކަމުން މާއިޝްގެ ތުންފަތް ފަޅައިގެން ގޮސް ލޭ އަންނަމުން ދިޔައެވެ. ފިރހެނަކަށް ވިޔަސް ކެތްވާނީ ވަކި ވަރަކަށެވެ. ކިތަންމެ ހިތްވަރު ގަދަވިޔަކަސް، މާއިޝްއަށްވެސް އަބަދު އޭނާގެ އިޙުސާށްތައް ފޮރުވައިގެން ނޫޅެވޭނެތާއެވެ. ބައްޕަގެ އެ އަނިޔާވެރި ޢަމަލުން އެ ހިތުގައި ރިއްސާލިކަމަށް އެވަގުތު މާއިޝްގެ ލޮލުން ފައިބައިގަތް ކަރުނަތައް ހެކިވާނެއެވެ. އެހެންނަމަވެސް، މި މަންޒަރު ފެނި، އަމާންގެ ހިތަށް ކުޑަވެސް އަސަރެއް ކުރިހެނެއް ހިޔެއް ނުވެއެވެ. މާއިޝް މަސަލަސްކޮށް، މާއިޝްގެ ކިބައިން މައާފަށް އެދުމުގެ ބަދަލުގައި އަމާން އަނެއްކާވެސް މާއިޝްއާ ދިމާލަށް ހަޅޭއްލަވައިގަތީއެވެ. “މާއިޝް! ހަމަ މިހާރު ކޮޓަރިއަށް ދޭ! ސްކޫލަށް ދާން ނޫން ގޮތަކަށް ޓެސްޓުތައް ނިމެންދެން ކޮޓަރިން ނުކުމެގެންނެއް ނުވާނެ! ޓެސްޓުތަކުން ބައްޕަ ބޭނުންވާ ވަރަށް މާރކްސް ނުހޯދިއްޖެއްޔާ–” އެހިސާބަށް ބުނެވުނު ތަނާހެން މާއިޝް އަމާންއަށް ފަސްދީފައި ހިނގައިގަތެވެ. ސިޑި ކައިރީގައި ރޮވިފައި ހުރި މާނާއާ ދިމާލަށް ބަލައިލުމަށްފަހު، ތިމަންނަ ރަނގަޅޭ ބުނާ ފަދަ ގޮތަކަށް ހިނިތުންވެލިއެވެ. މާއިޝް ގޮސް ކޮޓަރިއަށް ވަންނަން ދެންވެސް މާނާއަށް ހުރެވުނީ ބަލާށެވެ.\n“އޭނަ ހޯދަން ގޮސްގެންނެއް ނުވާނެ.. އެގޮތަށް ބޮޑާހާކާ ކޮންމެ ފަހަރަކު މާހީން ކުޑަކުއްޖެއްހެން ގެންގުޅޭތީ ބޮޑުވާން ދަސްނުވެފައި އެ ހުންނަނީ..” އަމާން ހީވީ އިންޒާރެއް ދިންހެންނެވެ. މާހީންއަށް ކުރެވުނުހާވެސް ކަމަކީ ބޯޖަހާލުމެވެ. އެއާއެކު ދެން ފެނުނީ ސޯފާ މަތީގައި އޮތް ކޯޓު ހިފައިގެން އަމާން ކޮޓަރިއާ ދިމާލަށް މިސްރާބު ޖެހި ތަނެވެ. އަމާން ދިޔުމާއެކު މާހީން ކަބަޑުން ފަރސްޓް އެއިޑް ބޮކްސް ހިފައިގެން ގޮސް ސިޑި ކައިރިއަށް ދިޔައެވެ. އަމާން ބުންޏެއް ކަމަކު، އޭނާއަށް ދަރިފުޅާ ދުރުގައި ހުރެވޭނެހެއްޔެވެ؟ ނޫނެކެވެ. މައިންނަކީ ލިބޭހާ އިންޒާރަކަށް ގޮތް ހުސްވެފައި ތިބޭހާ ނިކަމެތި ބައެއް ނޫނެވެ. ދަރިފުޅާއި މެދުގައި ހިތުގައި އުފެދިފައިވާ މައިވަންތަކަމުގެ ލޯތްބާއި، ކުލުނަކީ އެއަށްވުރެ މާ ވަރުގަދަ ބާރެކެވެ. ފެންކަޅިވެފައިވީ ދެލޯ ފުހެލަމުން މާހީން ސިޑިން އަރަން އުޅެނިކޮށް ހުއްޓުވީ މާނާއެވެ. “މަންމަ ދޭ އިހަށް ރެސްޓް ކޮށްލަން.. އަހަރެން ދާނަން މާޝްއަށް ފަރސްޓްއެއިޑް ދޭން..” ގަދަކަމުން ކަހަލަ ގޮތަކަށް ހިނިތުންވެލަމުންް މާނާ ބުނެލިއެވެ. އެއާއެކު މާހީންވެސް ހިނިތުންވެލާފައި ފަރސްޓްއެއިޑް ފޮށި މާނާއާ ހަވާލު ކުރިއެވެ. މާނާގެ ބޮލުގައި ފިރުމާލުމަށްފަހު، މާހީން ކޮޓަރިއަށް ދިޔައީ އަމާން ގޮވާ އަޑު އިވުމުންނެވެ.\nފުން ނޭވާއެއް ދޫކޮށްލުމަށްފަހު މާނާ މާއިޝްގެ ކޮޓަރީގެ ދޮރު ހުޅުވާލިއެވެ. އެވަގުތު ފެނުނު މަންޒަރަކުން އޭނާގެ ހިތް ކުދިކުދިވި ކަހަލައެވެ. އެނދުމަތީގައި މާއިޝް ދެފައި މޭގައި ޖައްސާލައިގެން އިނީ މޫނު ފޮރުވާލައިގެންނެވެ. ދެންމެ މާނާ ސާފުކުރި ކޮޓަރި ތެރެ މިހާރު ވަނީ އެފުށް މިފުށަށް ޖަހާފައެވެ. މާއިޝްއާ ކައިރިވަމުން ދިޔަ ވަރަކަށް މާނާގެ ހިތް އިތުރަށް ކުދި ކުރަމުން ދިޔައީ އިވޭ މަޑު ގިސްލުމުގެ އަޑުންނެވެ. މާއިޝްއަކީ ކޮންމެ ކޮންމެ ކަމަކާ ރޯ ކުއްޖެއް ނޫނެވެ. ވަރަށް ހިތްވަރު ގަދަވާނެއެވެ. އެހެންނަމަވެސް، އިންސާނަކަށް ކެތް ކުރެވޭނީވެސް ވަކި ވަރަކަށް ނޫންހެއްޔެވެ؟ މާއިޝް އިން ގޮތް ފެނި މާނާގެ ލޮލަށްވެސް ކަރުނަތައް ބޮނޑިވެގަތެވެ. އޭނާގެ ކޮއްކޮ އަމިއްލަ ދިފާޢުގައި ވާހަކަ ދެއްކުމުންވެސް ލިބުނީ އަނިޔާއެވެ. އެހެންނަމަވެސް، ކޮއްކޮއަށްޓަކައި ހިތްވަރު ކުރަމުން މާނާ ގޮސް މާއިޝްގެ ކައިރީގައި އެނދުމަތީގައި އިށީނދެލިއެވެ.\n“މާޝް…” މާނާ މަޑުމަޑުން ގޮވާލިއެވެ. މާއިޝްގެ ޖަވާބެއް ނައުމުން މާނާ ދެވަނަ ފަހަރަށްވެސް ގޮވާލިއެވެ. އެއާއެކު މާއިޝް މޫނު ހިއްލައިލިއެވެ. އެ މޫނު ފެނުމުން މާނާގެ ލޮލުން ކަރުނަތައް ފައިބަތީ އެއްވެސް އިޚްތިޔާރަކާ ނުލައެވެ. މާއިޝްގެ މުޅި މޫނުމަތީގެ ދިރުން ވަނީ ގެއްލިފައެވެ. ރޮއެފައި ހުރުމުގެ ސަބަބުން ދެލޯ ވަނީ ރަތްވެ، ދުޅަވެފައެވެ. މޫނުމަތީގައި އެއްވެސް ދިރުމެއް ނެތެވެ. ކަނާތު ކޯ ހުރީ ރަތްވެފައެވެ. އެ ދިމާލުން ތުންފަތް ފަޅައިގެން ގޮއްސަ ހުރި ތަނުން އައިއްސަ ހުރި ލޭތައް ހުރީ ހިކިފައެވެ.\nމާނާ ފަރސްޓް އެއިޑް ބޮކްސް ހުޅުވާލަމުން މާއިޝްއާ ކައިރިއަށް ޖެހިލިއެވެ. އަދި ކަފަކޮޅަކުން ލޭތަށް ސާފުކޮށްލިއެވެ. ދެން ކުޑަ ކަފަކޮޅަކަށް ޑެޓޯލްކޮޅެއް އަޅާލުމަށްފަހު ތުންފަތުގައި މަޑުމަޑުން ޖައްސާލިއެވެ. ކަފަކޮޅު އައިސް ހަމަ ޖެހުމާއެކުހެން މާއިޝްގެ އަނގައިން ވޭނީ އާހުގެ އަޑެއްް ނުކުތެވެ. މާއިޝްއަށް ތަދުވީކަން އެނގުމުން މާނާ ވަރަށް ފަރުވާތެރިކަމާއެކު ތުންފަތް ސާފުކޮށްލުމަށްފަހު ބޭސް ހާކާލަދިނެވެ. އެ ހުރިހާ އިރަކުވެސް މާއިޝް އިނީ އިންގޮތަށެވެ. މާނާ ބޭސް ހާކާ ނިންމާލުމަށްފަހު ފަރސްޓް އެއިޑް ބޮކްސް ހިފައިގެން އެނދުން ތެދުވިއެވެ. ފުން ނޭވާއެއް ދޫކޮށްލުމަށްފަހު، މާއިޝްގެ ބޮލުގައި ފިރުމާލާފައި ކޮޓަރިން ނުކުތީ މާއިޝްއަށް އެކަނިވެލާނެ ވަގުތުކޮޅެއް ދިނުމުގެ ގޮތުންނެވެ. މިވަގުތު މާއިޝްގެ ހިތުގައި އަޅާނެ ވޭން އޭނާއަށް އިޙުސާސް ކުރެވޭތީއެވެ.\nWow v salhi mi Bai alheyyyy maaish ge bappa haadha goahey dhw 😭😭😭😭😭 Hama fen kalhi vegge 😭😭😭😔😔😔😔\nSalaam dear readers.. How r u all? Hope u r all keepin’ fine.. Here is the 14th part and hope u gys loves this part as well.. next part liyumuge masakkaiy alhugandu mihaaru mi dhanee kuramun.. liye nimunuhaa avakah mirey submit kohleveythw vrh balaanan insha allah.. ss and tc.. lysssssmmmm\nTysm kudahthaa.. Yes Maaish ge bappa haadha goahey dhw.. nayaa vx vrh dhera vejje.. ly.. ss\nEyyyyyyy naayuuuu koyaa ingeytha miadu mee konduvaheh Kan .💜💜💜 Today is BTS 8 th anniversary. I am so exited . 💜💜I did wish them though but they may not see my wishes 💜💜💜💜. But I am soooo happpy. ❤❤💜💜💜💜💜\nStry ah jehilaana . ❤❤\nMasha Allah vrh reethi mi part vxx as usual ❤❤❤❤❤❤\nKeep it up .❤❤❤❤❤\nAleyyy maaish dad haadha nulafaeyy. 😤😤😒😒😒😒😒😒😒😁😁😆😆\nPis pis . 😒😒😒\nAleyy dhn avaha raiiii and maaish❤❤❤ guluvaalaacheyy ingeyy naayuuu . ❤❤❤❤I am so curious heheh.❤❤😆😆\nhehe yhh ingey nayoo ah vx.. ekm kihineh wish kuranee? ril sis ah ngeynu nayoo ah wish kuran undhagoo vaane kan.. alhey even if they don’t see it they will surely be thankful for u.. they love armys more than anything.. right?\ntysssssm dear sisyyy.. aaish ge dad dhww.. insha allah adhi rangalhuvaane..\nrai and maaish gulhvumuge kurin nai and aash gulhuveythw mi ulheny.. noolhen mi stry ehaa avahah ninmaalaakah.. 35 prts ah vure gina vaane kanneynge.. adhi rangalahh stry nuves feshe.. hehe\nkeep waiting.. insha allah miadhu submit kohlaanan..\nstay safe nd tc u too\nV reethi mi part vex v avahah genesdhehchey ingey vaguthu vee vrakun nayooooooo Kokky miss vey v ❤❤❤❤❤❤❤😭😭😭\ntyssmm kudahthaa.. yhh mihaaru exam thah vx nimifa otheema free time libey.. nxt prt mihaaru innaanee vrh bodu bai nimifa.. miadhu submit kohlaanan insha allah.. keep waiting.. nayoo vx vrh miss vey kudahtha aa ikko aa enmen mathinvx\nMaaish :'(:'(:'(:'(:'(:'(😭😭😭😭😭😭😭😭😭what the hell u moya galhi nulafaa Amaanu Ibnu Faaroshi Kiba????\nKaley Keekey hithah araigen Maaish gaiga thi jeheee??? Aaaiiiinnnn?,? Eii thimaage dhoshee Firehen dhari eyyyyyyy…. Rai kairy Mi vaahak nubunaathi ingye Nayaa Pateyl… 😭😭😭😭😭mi Vaahaka Rai ah engihjjehyya…. Neynge vaane gotheh vx 😭😭😭😭hama badi falhaigen dhaane 😦😧😩😖😭😭😭😭😭\nAnehkka Maaish akee Amaanu ge dharieh noon thr? Keehvve baa egolaa esoru dheke ehaa rulhi aranee? 🤔\nKlw gayaaaa… Naira aa Raisha fakeeru 🤦🤦🤦😂😂😂😂Koya Thihen lai nuganegen ulhunas bitun mathin Handhaan nahthaanulahcheyy… Lwbiige kan kan side ehgga bahahttaalaa dhn mi dhuvas kolhu.. Manjey Ma hama hairaan vehjje thioh dhivehssah molhu meehaa vx ‘FINAL EXAM’ ey jahaafa ineema 🤤🤤😕😕😕’FAHU IMTHIHAAN ‘ey jehuneehehnu… Manjeyyyyy adhi ingye thr eboathey V bodu vaahak eh.. Chatib ah vadhebala maadhan asheh noonee Nuvaeh ga.. Kiyaidheynan\nLysssssssssssssssmmmmmmm ingey lwbi auntyyyyy ❤❤❤♥♥♥♥♥♥♥♥\nIn reply to Reesh…\nhahahahaha amaan dhw.. eyna bahattaa.. adhi visneyne insha allah.. haha aan rai kairiyaku masheh nubunaanan.. ekm naira ah engijjeyyaa raisha ah ingeykah maa gina ireh nunagaane dhw.. hehehehe.. maaaish akee hama amaan ge dhari ekey.. eii amaan ge goiy hama..\nhaha raisha aa naira aa hus kiyavanee ey koyaa.. ekamaa haas nuvey..edhemeehun faas kohlaanan mifaharu.. haha ma dhw.. ma dhivessah kithanme molhakas dhn meehun ehen kiyaathee ehen liyelee.. dhn fahu imthihaaney keema vrh odd dhw.. hehe.. dhn faharakun rangalhu kohlaanan..\nhmm maadhamaa on vannaanan..\nlymmmmmmmmmmmmmmmm nd mymmmmmmmmmmmmmmm lwbi kokkyyyy\nu too ss\nއިންސާފެއް ނެތް އަނިޔާ – 2\nހަޤީޤީ ހިތާމަ ކުރުވާހަކަ October 14, 2017\nގެއްލިދިޔަ ހަޔާތް….. 13\nއެކުއްޖާ2– 5\nހިތާމަ އެހެނިހެން ލޯބި December 14, 2020


Champion kan hoadheyny libey falhi furusathuge beynun hifaigen - Guardiola - Hali News\nމެންޗެސްޓަރ ސިޓީގެ ކޯޗް ޕެޕް ގާޑިއޯލާ: ލަނޑުޖަހަން މާގިނަ ފުރުސަތުތަކެއް މިރޭ ލިބޭނެ ކަމަށް ގަބޫލެއް ނުކުރޭ.\nޗެމްޕިއަންކަން ހޯދޭނީ ލިބޭ ފަޅި ފުރުސަތުގެ ބޭނުން ހިފައިގެން – ގާޑިއޯލާ\nނާހިދު އަބްދުއް ރައްޒާޤް\n29 May 2021, 22:09\nޗެމްޕިއަންސް ލީގް ފައިނަލުގައި މިރޭ ދެޓީމުން ކުރެ ޓީމަކަށް ނުވަދިހަ މިނެޓް ވަންދެން މެޗް ޑޮމިނޭޓް ނުކުރެވޭނެ ކަމަށާއި ޗެމްޕިއަންކަން ހޯދޭނީ ލަނޑު ޖަހަން ލިބޭ ފަޅި ފުރުސަތުގެ ބޭނުން ހިފާ ޓީމަކަށް ކަމަށް މެންޗެސްޓަރ ސިޓީގެ ކޯޗް ޕެޕް ގާޑިއޯލާ ބުނެފިއެވެ.\nބާސެލޯނާއާއެކު 2009 އަދި 2012 ވަނަ އަހަރު ޗެމްޕިއަންސް ލީގް ކާމިޔާބު ކޮށްފައިވާ ގާޑިއޯލާ ބުނީ ކޮންމެ ޓީމަކަށްވެސް މެޗުގައި އެޓީމެއް ކޮޅަށް އަނބުރާލުމަށް ފުރުސަތު ލިބިގެންދާނެ ކަމަށް ގަބޫލް ކުރާކަމަށެވެ. "މެޗުގައި ޗެލްސީއަށްވެސް އަދި ސިޓީއަށްވެސް ނަތީޖާ އަނބުރާލުމަށް ފުރުސަތު ލިބޭނެ. އެކަމަކު މޮޅު ވެވޭނީ އެފަޅި ފުރުސަތުގެ ބޭނުން ހިފޭ ޓީމަކަށް" ގަޑިއޯލާ ބުންޏެވެ.\nމީގެ އިތުރުން ގާޑިއޯލާ ބުނީ ޗެލްސީއިން ސިޓީއަށް "ގެއްލުން" ތަކެއް މިރޭގެ ފައިނަލުގައި ދޭނެ ކަމަށްވެސް އިޝާރާތް ކޮށްފައެވެ. "ޗެލްސީން މިރޭ އަހަރެމެންނަށް ގެއްލުންތަކެއް ކުރިމަތި ކުރުވާނެކަން ޔަގީން. ކުއާޓާ ފައިނަލުގައި ޑޯޓްމަންޑުން އަދި ސެމީފައިނަލުގައި ޕީއެސްޖީން ކޮންމެ ލެގެއްގެ ފުރަތަމަ ހާފުގައި އަހަރެމެންނަށް ގެއްލުންތަކެއް ކުރިމަތި ކުރި. އެކަމަކު މުޅި ޓީމު އެކަތިގަނޑެއްގެ ގޮތުގައި އެކަންކަމާއި ކުރިމަތިލައި ނަތީޖާ ސިޓީ ކޮޅަށް އަނބުރާލާފައި އޮތުމަކީ މިމެޗަށް ނުކުންނައިރު ލިބޭ ވަރަށް ބޮޑު ހިތްހަމަ ޖެހުމެއް" ގާޑިއޯލާ ބުންޏެވެ.\nޗެލްސީގެ ކޯޗް ޖަރުމަނުގެ ތޯމަސް ޓުޗެލް ބުނީ އޭނާގެ ޓީމު އޮތީ ފައިނަލަށް ފުރިހަމައަށް ތައްޔާވެފައި ކަމަށާއި އަނިޔާގެ އެއްވެސް މައްސަލައެއް ނެތް ކަމަށެވެ. "ކާންޓޭ އާއި އެހެން ކުޅުންތެރިންވެސް ތިބީ ފިޒިކަލީ އަދި މެންޓަލީ ފިޓްކޮށް. އެންމެންނަށްވެސް އެނގޭނެ ގާޑިއޯލާ ހުންނަ ޓީމަކާ ދެކޮޅަށް ކުޅުމަކީ ވަރަށް އުނދަގޫ ހަނގުރާމައެއްކަން. ޔޫރަޕަށް ނުވަތަ މުޅި ދުނިޔެއަށް ބެލިޔަސް މެން.ސިޓީއަކީ އެންމެ މޮޅު ޓީމުހެން އަހަންނަށް ހީވަނީ. މެން.ސިޓީ އާއި އެހެން ޓީމުތަކާ ބޮޑު ފަރަގެއް އެބައޮތް. ލީގަށް ބަލައިފިނަމަ ޗެލްސީ އާއި އޮތް ފަރަގުވެސް ފެންނާނެ" ޓުޗެލް ބުންޏެވެ.\nޗެލްސީގެ ކޯޗް ތޯމަސް ޓުޗެލް.\nމީގެ އިތުރުން ޓުޗެލް ބުނީ ފާއިތުވެދިޔަ ދެމަސް ތެރޭގައި މެން.ސިޓީއަށް ދެކޮޅަށް ކުޅުނު ދެމެޗުން ޗެލްސީ މޮޅުވެފައި އޮތުމަކީ މިމެޗުގައި އެކަމުން އެއްވެސް ފައިދާއެއް ކުރާނެ ކަމެއް ނޫން ކަމަށެވެ. އެދެމެޗުގައި ޗެލްސީން ދާދި އެއްފުރަތަމަ އެގާރަ ބޭނުން ކުރިއިރު މެން.ސިޓީއިން ދެމެޗަށްވެސް ނެރެފައިވަނީ ފުރަތަމަ އެގާރަ ވަރަށް ބޮޑަށް ތަފާތު ކޮށްގެންނެވެ. ގިނަ ތަޖުރިބާކާރުންގެ ނަޒަރުގައި މިއީ ގާޑިއޯލާއަށް ޓެކްޓިކަލީ އޮތް ބޮޑު އެޑްވާންޓޭޖެކެވެ.\nޗެމްޕިއަންސް ލީގުގެ ތާރިހަށް ބަލާއިރު އެންމެފަހުން ޗެމްޕިއަންސް ލީގުގެ ފައިނަލުގައި އަލަށް ކުޅުނު7ޓީމުވެސް ވަނީ ބަލިވެފައެވެ. މީގެ ތެރެއަށް އެންމެފަހުން އިތުރުވި ޓީމަކީ ޓުޗެލްގެ އިރުޝާދުގެ ދަށުން މިދިޔަ ސީޒަނުގައި ފައިނަލުގައި ކުޅެ ބަލިވި ޕީއެސްޖީއެވެ. މިފަހަރުގެ ފައިނަލަކީ މެން.ސިޓީ ޗެމްޕިއަންސް ލީގުގައި ކުޅޭ ފުރަތަމަ ފައިނަލަކަން ފާހަގަ ކޮށްލެވެއެވެ. އެކަމަކު މެން.ސިޓީގެ ކޯޗް ގާޑިއޯލާ ޗެމްޕިއަންސް ލީގް ފައިނަލުގައި އަދި މިހާތަނަށް ބަލިވެފައެއް ނުވެއެވެ.\nމެން.ސިޓީ އާއި ޗެލްސީ ބައްދަލު ކުރާ ފައިނަލް މެޗް ފަށާނީ ރާއްޖޭ ގަޑިން މިރޭ ދަންވަރު 12:00 ގައެވެ.\nއައްޑޫ ސިޓީގެ އެކްޓިވް ކޭސްގެ އަދަދު ދުއިސައްތައިން މަތީގައި\nވިލާއެއާއިން ބެންގަލޫރަށް ޝެޑިއުލް ދަތުރު ފަށަނީ\nސަރުކާރުގެ އިދާރާތަކަށް މެސެޖަކުން ކަންކަން ހުށަހަޅަން ހުޅުވާލައިފި


ޒަމާނީ ޓެކްނޮލޮޖީއާއެކު އެކުވެރިކަން ވެސް ޓެކްނޮލޮޖީއަށް ބަދަލުވީތަ؟ – Dhen.mv\nޒަމާނީ ޓެކްނޮލޮޖީއާއެކު އެކުވެރިކަން ވެސް ޓެކްނޮލޮޖީއަށް ބަދަލުވީތަ؟\nމުޙައްމަދު ޝިފާއު November 6, 2020 - 9:30 pm\nޓްކްނޮލޮޖީއަކީ ކުރިއަރަމުން އަންނަ އެއްޗެކެވެ. ކޮންމެ އަހަރަކު ވެސް ޓްކްނޮލޮޖީގެ މުޅިން އައު ވަސީލަތެއް މިހާރު ތަޢާރަފް ކުރެއެވެ. ސުވާލަކީ ކުރިއަރަމުން އަންނަ ޓްކްނޮލޮޮޖީއާއިއެކު އެކުވެރިކަން ވެސް ޓެކްނޮލޮޖީއަށް ބަދަލުވީ ހެއްޔެވެ؟\nމިޒަމާނަށް ބަލާލާ ނަމަ ސުކޫލު ނުނިމެނީސް ކުދިން އަތުގައި ފޯނު އޮންނަ މަންޒަރު ފެނެއެވެ. އާދޭހެވެ. އޭރުގައި އަޅުގަނޑުމެން އަތުގައި ފޯނެއް ކީއްކުރަންތޯއެވެ. އެންމެ ކުޑަމިނުން ލެޕްޓޮޕް ގަނޑެއްހާ ވަރު ވެސް ނޯންނާނެއެވެ. އަދި މާ ބޭނުން ވެގެނެއް ވެސް ނޫޅެމެވެ. ސުކޫލުގައި އޮންނަ ކޮމްޕިއުޓަރު ކުލާސް ގަޑީގައި ހުރިހާ ރައްޓެހިން އެއްކޮށް ކޮމްޕިއުޓަރު ކުޅެލަން އެ ހޭދަ ކޮށްލާ ވަގުތުކޮޅު ފުދެއެވެ.\nއޭރުގައި ފޭސްބުކަކީ ކޮން އެއްޗެއް ކަމެއް ހަގީގަތުގައި އަޅުގަނޑުމެނަށް ނޭނގެއެވެ. އެހެންނަމަވެސް މިއަދު ފޭސްބުކު ބަލާލުމުން ފެނިގެން ދަނީ، ގުރޭޑޫ4ގައި ވެސް އުޅޭ ކުއްޖާ ފޭސްބުކުގައި "ރިލޭޝަންޝިޕް" ޖަހައިގެން އުޅޭ މަންޒަރެވެ. އެހެން ނަމަވެސް އަޅުގަނޑުމެން މިއުމުރުގައި އުޅެމުން ދިޔައީ މިގޮތަކަށް ނޫނެވެ. އާދޭހެވެ. މިއީ ހަގީގީ އުފާވެރިކަމާއި މަޖާ ހެއްޔެވެ؟ ހަގީގީ މަޖާ ކިޔައިދެންތޯއެވެ.\nހަގީގީ މަޖަލަކީ، އޭރު ސުކޫލު ނިންމާލުމަށް ފަހު ކުލާސް އެންމެން އެއްވެގެން ކޮންމެސް ކުޅިވަރެއް ކުޅުމެވެ. ކޮންމެސް ގެއަކުން އެންމެން ދިމާވެގެން މީރު ކާއެއްޗެއް ކައްކައިގެން ކެއުމެވެ. އެއްވެސް މީހެއް އަތުގައި ފޯނެއް ނޯންނާނެއެވެ. އެހެން ނަމަވެސް އެންމެން އެންމެނާ ވެސް ނުލާހިކު ސަކަރާތް ޖަހާނެއެވެ. ދައްކާން ވާހަކަތައް ހުސް ނުވާނެއެވެ. އެހާމެ މަޖާ ކުރާނެއެވެ. އެހެންނަ މަވެސް މިއަދު ފެނަންނީ މުޅިން އެހެން މަންޒަރެކެވެ.\nސުކޫލުން ނިންމާލުމަށް ފަހު ކޮންމެ ކުއްޖެއް ވެސް އޮންނަނީ ގޭގައެވެ. ވާހަކަ ދައްކަނީ "ވައިބާރ ނޫނީ މެސެންޖާ" އިންނެވެ. މިއީ މިކަން ކުރަންވީ ގޮތް ހެއްޔެވެ؟ ދެރަހުމަތްތެރިއަކު ކޮފީއަކަށް އެރިކަމުގައިވީ ނަމަވެސް ދެމީހުން ވެސް ފޯނަށް ގެއްލިފައި އެތައް އިރެއް ވަންދެން އިނދެދާނެއެވެ. ގަޑި ދެގަޑިއިރު ވާއިރު ވެސް ރޭކައި ނުލާނެއެވެ. ބަރޯސާ ވެވިފައި އޮންނަނީ ފޯނަށެވެ. ބޭރަށް ދިޔަ ކަމުގައިވީ ނަމަވެސް ފޯނު ނުލައި ދެވިއްޖެ ނަމަ ހިތްހަމައެއް ނުޖެހޭނެއެވެ. ބޭރަށް ދިއުމުގައި އަންނައުނު ލާ ފަދައިން ފޯނަކީ ވެސް މިހާރު ޒަރޫރީ އެއްޗަކަށް ބަދަލުވީއެވެ.\nމިއީ އަދުގެ ހާލަތެވެ. ފޯނުގެ ޒަރިއްޔާއިން ރަހުމަތްތެރިކަން ބަދަހި ކުރުމުގެ ޒަމާނެވެ. ހިތާމައަކީ މިއަދު، އުމުރުން އެންމެ 12 އަހަރު ވާއިރަށް ކޮންމެ ކުއްޖެއް އަތުގައި ވެސް ފޯނެއް އޮންނާތީއެވެ. އޭގެ ސަބަބުން ތައުލީމާއި ތަރުބިއްޔަތަށް ނޭދެވޭ އެތައް އަސަރެއް ކުރާތީއެވެ.\nކުރަމުންދިޔަ ދިގު އިންތިޒާރަށް ނިމުމެއް: ރީތި، ނަލަ އައިފޯން 12 ދައްކާލައިފި


Iujaarul Quran | #Dhiislam\nކީރިތި ޤުރުއާނާއި ބެހޭ މަރުކަޒު | ދިއިސްލާމް ފޮޓޯ: މުހައްމަދު ވަސީމް\n4 years ago |0comment| November 23, 2013\nއިޢުޖާޒުލް ޤުރުއާނުގެ މާނައަކީ އެފަދަ ފޮތެއް ގެނައުމަށް އެންމެހައި ޚަލްޤުތަކުންނަށް ގޮންޖަހާލި ގޮންޖަހާލުމަށްފަހު އެކަމަށް ނުކުޅެދުނުކަން ސާބިތު ކޮށްދިނުމެވެ.\nޤުރުއާން މުޢުޖިޒާތަކަށްވީ ސަބަބު:\nމުއުޖިޒާތަކީ ނަބީބޭކަލުންގެ ނަބީކަމުގެ ދަޢުވާއަކީ ތެދު ދަޢުވަތެއްކަން ސާބިތުކޮށް ކަށަވަރުކޮށް ދިނުމުގެ ގޮތުން މާތްﷲ އެބޭކަލުންނަށް ދެއްވާ އާދަފޫވައްޓާލަނިވި ކަމެކެވެ.\nޤުރުއާނަކީ މުޢުޖިޒާތެއްކަން ސާބިތުކޮށް ދިނުމުގެ މަޤްސަދަކީ ޤުރުއާނަކީ ޙައްގު ތެދުފޮތެއްކަމާއި މާތް ﷲ ގެ ޙަޟުރަތުން ޤުރުއާންގެންނެވި ރަސޫލާއަކީ ތެދުވެރި ބޭކަލެއްކަން ސާބިތުކޮށް ދިނުމެވެ.\nބަހުގެ ގޮތުން ޤުރުއާނުގައިވާ ޢިއުޖާޒު:\nކީރިތި ޤުރުއާން އައިސްފައިވަނީ އަރަބީންވާހަކަދައްކާ އެމީހުންގެ ބަހުރުވައިންނެވެ. އެއްގޮތަކަށްވެސް އެމީހުންގެ ބަހުރުވައިން ބޭރުވެފައެއްނުވެއެވެ. ނަމަވެސް ޤުރުއާންވަނީ އެބައިމީހުން ވާހަކަދައްކާ ބަހުރުވައިން އައިސް އެބައިމީހުންނަށް ގޮންޖަހާފައެވެ.\nކީރިތި ރަސޫލާގެ ދުޝްމިނަކު ޤުރުއާން އަޑުއެހުމަށްފަހު ބުނަނީ އެގުރުއާނަކީ ކަލޭމެން ތިޔަބުނާ ކަހަލަ އެއްޗަކާއި ވައްތަރު އެއްޗެއްނޫނެވެ. އެކަލޭގެފާނުވިދާޅުވާ އެއްޗިހީގައި މުޅީންވަނީ ފުރިހަމަކަމާއި މާތްކަމެވެ. އިބާރާތް ތަކުގެ ފުރިހަމަ ކަމާއި ބަލާޣާތް ތެރިކަމަކީ ވެސް އަޖައިބު އެއިގައި އެކުލެވިގެންވާ ކަމެކެވެ. އެބަސްފުޅުތަކުގެ މަތީގައިވަނީ މޭވާ އަޅާފުރިފައެވެ. ތިރީގައިވަނީ ފެންގިނަ ތާޒާބިމެވެ. އެއީއެނޫން ހުރިހައި ބަސްތަކެއްގެ މައްޗައް ގަދވެގަންނާނެ ބަސްފުޅުތަކެވެ.\nއެކުލަވާލެވިފައިވާ ގޮތުގެ ޢިޢުޖާޒު:\nޤުރުއާން ބާވާލެއްވުނީ ވަކިވަކިން ނޭނގެ މީހަކށް އެފޮތުގައިވާ ތަރުބިއްޔަތަށްބަލާފައި އެފޮތަކީ ވަކިވަކިން ބާވާލެއްވުނު ފޮތެއްކަން ނޭގޭނެއެވެ. އެއީ އާޔަތްތަކުގެ މެދުގައިވާ ގުޅުމާއި އަތުރާލެވިފައިވާ ތަރުތީބުކަމާއި ބަސްމަގު ފުރިހަމަ ކަމުންނެވެ.\nޤުރުއާނުގައިވާ އެކިއެކި ޢިލްމު:\nފިންގާރޕްރިންޓް : އިނގިލީގެ ކުރީ ބަދައިގައިވާ ކުރެހުމުގެ ސިއްރު އިންސާނާވާނީ ހޯދާފައެވެ. އެއްބަނޑު އެއްބަފާ ދެމީހުން އަދި އެއްމާބަނޑު ދެކުދިންކަމުގއި ވިޔަސް ދެމީހުންގެ ކުރީ ބަދައިގައިވާ ކުރެހުން އެއްގޮތަކަށްނުވާނެކަންވަނީ ހޯދިފައެވެ. މިހަގީގަތް އިންސާނާއަށް ހޯދުނީ 19ވަނަ ޤަރުނުގެ ތެރޭގައެވެ. ނަމަވެސް މީގެ 1400 އަހަރުކުރިން ކީރިތިޤުރުއާންވަނީ މިހަޤީގަތް ހާމަކުރައްވާފައެވެ.\nޤުރުއާނުގައި އައިސްފައިވާ ޣައިބުގެވާހަކަ:\nޤުރުއާނުގައި މުސްތަގުބަލުގައި ހިނގާނޭ އެތައްކަމެއްގެ ވާހަކަ އައިސްފައިވެއެވެ. އެއިގެ ތަފާތު ކަންތައްތަކުގެ ތެރޭގައި ރޯމަނުންނާއި ފާރިސީންނާއި ކުރުވެނު ހަނގުރާމައެއްގައި ރޯމަނުންވަނީ ބަލިވެފައެވެ. މިކަމާއި މުޝްރިކުން އުފާކުރިއެވެ. އެއިގެ ސަބަބަކީ ރޯމަނުންނަކީ އަހުލުކިތާބީންގެ ބަޔަކަށްވާތީއެވެ. މިކަމާއި އަޞްޙާބުބޭކަލުން ތިއްބެވީ ވަރަށް ދެރަފުޅުވެފައެވެ. އެގޮތުގައި ތިއްބަވަނިކޮށް ﷲ ރޯމަނުން ފާރިސީންގެ މައްޗައް ކާމިޔާބުހޯދާނެކަމުގެ ޚަބަރު ދެއްވިއެވެ. އަދި އޭގެ ނުވައަހަރު ފަހުން ރޯމަނުން ފާރިސީންގެމައްޗައް ކާމިޔާބު ހޯދިއެވެ.


މައިވަންތަކަމާއި ވިސްނުންތޫނުކަން – Ilm\nމައިވަންތަ ކަމަކީ އަންހެނުންގެ ވިސްނުން ތޫނު ކުރާ ކަމެކެވެ. ބަލިވެއިންނަ ދުވަސްވަރުން ފެށިގެން ގާތުން ކިރު ދިނުމުގެ މުއްދަތުގައި މައިމީހާގެ ވިސްނުން ތޫނުވެ ބުއްދި އިސްވާން މެދުވެރިވާ ސަބަބަކީ އެކަމުގެ ތެރޭގައި ހަށިގަނޑުގެ ހޯމޯންތަކަށް އަންނަ ބަދަލެވެ. ޠަބީޢީ މި ބަދަލުގެ ސަބަބުން ބުއްދި ގަދަކޮށް އުގެނުން އިތުރުކޮށްދޭ މާއްދާއެއް މައިމީހާގެ ހަށިގަނޑުގައި ނިސްބަތުން އިތުރުވާލެއް މާގިނަކަމުގައި، ވިސްނުން ތޫނުވެ ކޮށިވުމާ ގުޅޭ ދިރާސާތައް ކުރުމުގައި ނަންހިގާފައިވާ ލޮސްއެންޖަލިސްގެ ޖަމްޢިއްޔާއަކުން ހާމަކޮށްފައިވެއެވެ.\nއިންޓަރނެޓްގައި ޝާއިޢު ކޮށްފައިވާ މިނަތީޖާ އެބައިމީހުން ހާމަކޮށްފައިވަނީ، މިކަމާ ގުޅިގެން ހައިވާނުންނާ އިންސާނުންގެ ނަފްސިއްޔާތު ދެނެގަތުމަށް ކުޅަ ތަޖުރިބާ ތަކަކަށް ފަހުގައެވެ.\nއަންހެނުންނާއި އަންހެން ޖިންސުގެ މަހްލޫޤުންނަކީ ހަށިގަނޑުގައިވާ ހޯމޯންތަކަށް ބަދަލު އައުމުގައި ފިރިހެން ޖިންސަށްވުރެ ސަބަބުތައް ގިނަ ބައެކެވެ. މައްސަރު ކަންތަކާއި (ގައިދަލާއިނުން) ބަލިވެ އިނުމުގެ ޙަޤީޤަތާއި، ތަކުރާރުކޮށް ކުރިމަތިލާން ޖެހުމުގެ ނަތީޖާއަކަށް ވަނީ އަންހެނުންގެ ސިކުޑި ތަރައްޤީވެ ވިސްނުން ތޫނުވުމުގެ\nމާއްދާ ދުވަހުން ދުވަހަށް އިތުރު ވުމެވެ. އަދި މި މާއްދާ ހަށިގަނޑުގައި ރައްކާކޮށް އެއިން ތަސައްރަފް (ބޭނުން ހިފުމުގެ) ކުރުމުގެ ކުޅަދާނަކަން މުޅި އުމުރަށް އެބައިމީހުންނަށް ލިބިދިނުމެވެ. މިހުނަރަކީ ދަރިމައިވުން އިތުރުވީވަރަކަށް އަށަގަތުންވެސް އިތުރު ހުނަރެއް ކަމަށް މި ދިރާސާ ހާމަކުރެއެވެ.\nދަރިމައިވުމުގެ ޙަޔާތް ނުފަށައި ތިބޭ އަންހެނުންގައި ޢާއްމުކޮށް ހަރުލާފައިވާ ސިފަތަކުގެ ތެރެއިން ކަންކަމާ ހާސްވެ ތެޅިފޮޅިގަތުމާއި، ތައިގޮތް ދެއްކުން ބަލިވެއިންނަ ދުވަހުން ފެށިގެން ދެރަކޮށްލައި އެފަދަ ޝުޢޫރުތަކުގެ ރައްދު ޢަމަލެއްގެ ގޮތުން ވިސްނުންތެރިކަމާއެކު އެ ދިމާވާ ކަމަކާއި މުޤާބަލާ ކުރުމާއި، ހަރުދަނާ ޝަޚްޞިއްޔަތަކާއެކު އިސްތިޤުބާލު ކުރުމަށް އަންހެނުންގެ ނަފްސު ތައްޔާރުވާކަމަށް ޢިލްމުވެރިން ހާމަކުރައްވައެވެ. އަދި ކުދިކުދި ކަންތަކާ ރުޅިމޫނު ދެއްކުމުގެ އާދަ އަންހެނާ ބަލިވެއިންނަ ދުވަހުން ފެށިގެން މުޅިންހެން ކެނޑިގެން ދާކަމަށް ތަޖުރިބާ ކުރެވިފައި ވެއެވެ. ސަބަބަކީ ބަލިވެއިނުމާ ގުޅޭ ބަދަލުތަކުން ސިކުޑިއަށް ޒިންމާދާރު މަޚްލޫޤެއްގެ އިޙުސާސް ވެރިކުރުވާތީއެވެ. އަދި ހަމައެހެން ފުރާނައެއް ސަލާމަތުން ގަރުބަ ގަތުމުގެ ސިއްރާއި އަންހެންވަންތަކަން ގުޅި ލާމެހިފައިވާތީއެވެ.\nއެއީ ޤަބޫލު ކުރެވޭ ވާހަކައެކެވެ. ޙަޔާތެއް ރައްކާތެރި ކޮށް ސަލާމަތް ކުރުމަކީ މިއަދުވެސް އިންސާނުންގެ އެންމެ އިސް މައުޟޫޢުއެވެ. ސިއްޙީ ގޮތުން ފޯރުވައިދެވޭދުޅަހެޔޮކަމަށް ބެލިޔަސް، އިޖްތިމާޢީ ގޮތުން ދެވޭ އަމާން ކަމަށް ބެލިޔަސް ނުވަތަ އަތުވެދާނޭ ނުރައްކަލަކުން ދިފާޢު ކުރުމަށް ބެލިޔަސް ތަރައްޤީ އިންސާނުންގެ ވިސްނުން އެންމެ ފުރަތަމަވެސް ހުއްޓޭނީ ރައްކާތެރި ކުރުމަށް ކުރަންޖެހޭ ތަދުބީރުތަކުގެ މައްޗަށެވެ.\nޙަޔާތެއްގެ ރައްކާތެރިކަން ފެށެނީ ގަރުބަގަންނަ މަރުޙަލާއިންނެވެ. އެ މަރުޙަލާ ބަލިވެއިނުމާއި ކިރު ދިނުމުގެ ދުވަސްތައް ކަޑައްތުކުރުމަށް ފަހު ނޫނީ ނުމެނިމޭމެއެވެ. މާބަނޑުން ފެށިގެން ކިރު ތުނބުން ވީއްލެންދެން އިންސާނީ ޙަޔާތެއްގެ ސައްތައިން އޮނަސައްތަޙިއްސާކޮށް ބަރޯސާ ވަނީ މައިމީހާއަށެވެ. އެފަދަ ޒިންމާދާރު އަންހެނެއްގެ ވިސްނުން ހާސްހާސް މަޚްލޫޤުންނާއި ނުބައްދަލު ވާން ޖެހޭނެ ކަމަށް ބުއްދި ޤަބޫލު ކުރެއެވެ.\nމިއީ ދަރުމަ މަޖައްލާއަށް ޢަލީ ސަޢީދު ލިޔުއްވާފައިވާ ލިޔުމެކެވެ.


MDP dhaairaa thauge inthihaabu: Baeh foshithah bandhu kuraanee 6:00 gai | ThePress\nއެމްޑީޕީ ދާއިރާތަކުގެ އިންތިހާބު: ބައެއް ފޮށިތައް ބަންދު ކުރާނީ 6:00 ގައި\n25 September 2021, 15:52\nގއ. ވިލިގިލީގައި އެމްޑީޕީ ދާއިރާތަކުގެ އިންތިހާބުގެ ވޯޓުލުން ކުރިއަށް ދަނީ\nމިއަދު ކުރިއަށް ގެންދާ އެމްޑީޕީގެ ދާއިރާތަކުގެ އިންތިހާބު 2021 ގައި މެންދުރު 12 ގެ ފަހުން ވޯޓުލުމުގެ ކަންކަން ފެށި މަރުކަޒުތަކުގެ ވޯޓުލުން އިރުއޮއްސި6ޖެހުމާ ހަމައަށް ކުރިއަށް ދާނެ ކަމަށް އެ ޕާޓީން ބުނެފިއެވެ.\nއެމްޑީޕީގެ އެތެރޭގެ އެންމެ ބޮޑު އިންތިހާބުގެ ވޯޓުލުން ފަށާފައި ވަނީ މިއަދު ހެނދުނު 9.00 ގައެވެ. ނަމަވެސް ވޯޓުލާ ބައެއް މަރުކަޒުތަކުގައި ވޯޓުލުން ފެށި ވަގުތު ވަނީ ފަސްވެފައެވެ.\nމިކަމާ ގުޅިގެން އެމްޑީޕީން ބުނީ، އެ ޕާޓީގެ ދާއިރާތަކުގެ އިންތިހާބު މުޅި ރާއްޖޭގައި ހިނގަމުންދާ އިރު، ދިމާވި އެކިއެކި ސަބަބުތަކާ ހުރެ، ވޯޓު ނެގުން، މެންދުރު 12:00 ގެ ފަހުން ފެށުނު ތަންތަނުގެ ވޯޓު ލުން ނިމޭނީ 6:00 ގައި ކަމަށެވެ. ވޯޓުލުން މެންދުރު 12 ފަހުން ފެށި މަރުކަޒުތަކުގެ ކިޔުގައި5ޖަހާއިރު ބަޔަކު ނެތް ނަމަވެސް އެ ވޯޓު ފޮށިތައް ބަންދު ކުރާނީ އިރުއޮއްސި 6:00 ގައި ކަމަށް އެމްޑީޕީން ބުނެއެވެ. އަދި ކިއުގައި މީހުން ތިބި ނަމަ އެމީހުން ވޯޓުލާ ނިމެންދެން ވޯޓުލުން ކުރިއަށް ގެންދާނެ ކަމަށް ވެސް އެ ޕާޓީން ބުނެއެވެ.\nމި އިންތިހާބުގައި 455 މަގާމަކަށް 735 މެމްބަރުން ކުރިމަތިލާފައި ވެއެވެ. މި އިންތިހާބުގައި މެންބަރުން އިންތިހާބު ކުރާނީ ދާއިރާ، ޕްރޮވިންސް އަދި ސިޓީތަކުގެ ރައީސުންނާއި ނައިބު ރައީސުން، ދާއިރާ، ޕްރޮވިންސް އަދި ސިޓީތަކުގެ ސެކްރެޓަރީންނާއި ނައިބުންގެ އިތުރުން މީޑިއާ ސެކްރެޓަރީންނެވެ.\nމި އިންތިހާބުގައި 300 އެއްހާ ވޯޓު ފޮށި ބަހައްޓާފައިވާ އިރު، 93،000 މީހުންނަށް ވޯޓުލުމުގެ ހައްގު ލިބޭ ކަމަށް އެމްޑީޕީން ބުނެއެވެ.\nއެމްޑީޕީ ސިޔާސީ ސިޔާސީ ޕާޓީ\nކޮވިޑް ކޭސް: މާލެއިން 22، ރަށްރަށުން 85، ރިސޯޓުތަކުން 8\nފުވައްމުލަކު އިހުގެ ނެރުތައް ބަންދުކުރުމުގެ މަސައްކަތް ފަށައިފި


Raees ai memberunaai fandiyaaarun ge musaarathah kudakohfi\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ: ރައީސް އާއި މަޖިލީހުގެ މެންބަރުންނާއި ދައުލަތުގެ ވެރިންގެ މުސާރަތައް ކުޑަކުރަން ފާސްކުރި -- ފޮޓޯ: މަޖިލީސް\nކޮވިޑް-19 ގެ ސަބަބުން ދައުލަތުގެ ހަރަދުތައް ކުޑަކުރުމުގެ ގޮތުން އިތުރު ތިން މަސް ދުވަހަށް ރައީސް އާއި ރައްޔިތުންގެ މަޖިލީހުގެ މެންބަރުންނާއި މިނިވަން މުއައްސަސާތަކުގެ މެންބަރުންނާއި ޝަރުއީ ކޯޓުތަކުގެ ފަނޑިޔާރުންގެ މުސާރަ ކުޑަ ކުރުމަށް ރައްޔިތުންގެ މަޖިލީހުން މިއަދު ފާސްކޮށްފި އެވެ.\nމި އިސް މަގާމުތަކުގެ މުސާރަތައް ކުޑަ ކުރުމަށް މަޖިލީހުގެ މާލިއްޔަތު ކޮމިޓީން އެކުލަވާލި ރިޕޯޓު ފާސްކުރީ 64 މެންބަރުންގެ ވޯޓުންނެވެ. ރިޕޯޓް ފާސްކުރަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވަ އެވެ.\nމަޖިލީހުން މިއަދު ފާސްކުރީ މި މެއި މަހާއި، ޖޫން މަހާއި، ޖުލައި މަހަށް މި މަގާމުތަކުގެ މުސާރަތައް ކުޑަ ކުރުމަށެވެ. މީގެ ކުރިން މާޗު މަހާއި އޭޕްރީލް މަހަށް ވެސް މި މަގާމުތަކުގެ މުސާރަތައް މަޖިލީހުން ކުޑަކުރި އެވެ. މި މަގާމުތަކުގެ މުސާރަތައް ކަނޑައެޅުމުގެ ބާރު އޮންނަނީ މަޖިލީހަށެވެ.\nމާލިއްޔަތު ކޮމިޓީގެ ރިޕޯޓުގައި ވަނީ 20،001 ރުފިޔާއާއި 30،000 ރުފިޔާއާ ދެމެދުގެ މުސާރަތަކުން 20 ޕަސެންޓް އުނިކުރުމަށެވެ. 3،0001 ރުފިޔާއާއި 60،000 ރުފިޔާއާ ދެމެދުގެ މުސާރަތަކުން 30 ޕަސެންޓް އަދި 60،001 ރުފިޔާއިން ފެށިގެން މަތީގެ މުސާރަތަކުން 35 ޕަސެންޓް އުނި ކުރުމަށެވެ.\nމި ގޮތުން މަޖިލީހުގެ މެންބަރަކަށް މުސާރައިގެ ގޮތުގައި ލިބެނީ މަހަކު 42،000 ރުފިޔާ އެވެ. މެންބަރުންގެ މުސާރައިން 30 ޕަސެންޓް އުނިވާނެ އެވެ. އެހެންކަމުން މެންބަރުންގެ މުސާރައިން 12،600 ރުފިޔާ އުނިވާނެ އެވެ.\nމި ގޮތަށް ޕަސެންޓޭޖަކުން އުނިކުރާނަމަ، ޝަރުއީ ކޯޓުތަކުގެ މަތީ ރޭންކްތަކުގެ ފަނޑިޔާރުންނަށް ވުރެ ދަށް ރޭންކްގެ ބައެއް ފަނޑިޔާރުންނާއި ގާޒީންގެ މުސާރަ މަތިވެ އެވެ. އެހެންކަމުން ދަށު ކޯޓުތަކާއި މެޖިސްޓްރޭޓް ކޯޓުތަކުގެ ގާޒީންގެ މުސާރައިން ޕަސެންޓޭޖެއްގެ ބަދަލުގައި ވަކި އަދަދުތަކެއް އުނިކުރަން ކޮމިޓީން ނިންމި އެވެ.\nއެއީ ކްރިމިނަލް ކޯޓުގެ އިސް ގާޒީގެ މުސާރައިން 7،100 ރުފިޔާ އަދި އެ ކޯޓުގެ އެހެން ގާޒީންގެ މުސާރައިން 6،300 ރުފިޔާ އުނިކުރުމަށެވެ. ޑްރަގް ކޯޓުގެ އިސް ގާޒީގެ މުސާރައިން 8،600 ރުފިޔާ އަދި އެހެން ގާޒީންގެ މުސާރައިން 7،800 ރުފިޔާ އުނިިކުރުމަށެވެ.\nސިވިލް ކޯޓާއި ޖުވެނައިލް ކޯޓުގެ އިސް ގާޒީގެ މުސާރައިން 6،950 ރުފިޔާ އަދި އެ ދެ ކޯޓުގެ އެހެން ގާޒީންގެ މުސާރައިން 6،159 ރުފިޔާ އުނިކުރުމަށެވެ. ފެމިލީ ކޯޓުގެ އިސް ގާޒީގެ މުސާރައިން 6،950 ރުފިޔާ އަދި އެ ކޯޓުގެ އެހެން ގާޒީންގެ މުސާރައިން 6،650 ރުފިޔާ އުނިކުރުމަށެވެ.\nމަޖިލީހުން މުސާރަ ކަނޑައަޅާ މަގާމުތަކުގެ ތެރެއިން 20،000 ރުފިޔާއަށް ވުރެ މަތީ މުސާާރަތައް ކަނޑައެޅިފައިވާ މަގާމުތަކުގެ މުސާރަތައް ކުޑައިރު، ސަރުކާރުގެ މުވައްޒަފުންގެ ތެރެއިން ވެސް 20،000 އަށް ވުރެ މަތީ މުސާރަ ލިބޭ މުވައްޒަފުންގެ މުސާރަ ވަނީ ކުޑަކޮށްފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ޝަރުއީ ދާއިރާ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Kulhudhuffushi School gai Onam festival beyhvi kamah bunaa mahsala eh balany\nއަމީރު އަމީން ސްކޫލުގައި ފާހަގަ ކުރި އޯނަމް ފެސްޓިވަލްގެ ފޮޓޯތަކެއް--\nކުޅުދުއްފުށީ ސްކޫލެއްގައި ކެރެލާ ސްޓޭޓްގައި ފާހަގަ ކުރާ ހިންދޫ ދީނުގެ ފެސްޓިވަލެއް ބޭއްވި މައްސަލަ އިސްލާމިކް މިނިސްޓްރީ ބަލަން ފަށައިފި އެވެ.\nކުޅުދުއްފުށީގައި މަސައްކަތް ކުރާ ޓީޗަރުންތަކެއް އިސްނަގައިގެން މިދިޔަ ހުކުރު ދުވަހު ވަނީ އަމީރު އަމީރު ސްކޫލުގައި ބޭއްވި "އޯނަމް ފެސްޓިވަލް" ގެ ފޮޓޯތަކެއް ޝޯސަލް މީޑިއާގައި ދައުރު ވަމުން ދާއިރު މި މައްސަލަ އިސްލާމިކް މިނިސްޓްރީން ބަލަން ފަށާފައިވަނީ އިއްޔެއެވެ.\nމިކަން ކުޅުދުއްފުށީ ކައުންސިލުން ދޮގުކޮށްފައިވައިރު ކައުންސިލުން ބުނީ ފަދަ ދީނާ ހިލާފު އެއްވެސް ކަމެއް ސްކޫލުގައި ހިނގާފައިނުވާ ކަމަށެވެ. އަދި އެފަދަ ވާހަކަތައް ފެތުރުމުގެ ކުރިން އެކަމެއްގެ ތެދު ދޮގު ސާފުކުރެއްވުމަށްވެސް ކައުންސިލުން ވަނީ އިލްތިމާސްކޮށްފަ އެވެ.\nއޯނަމް ފެސްޓިވަލަކީ މަލިޔާލަމް ކަލަންޑަރުގެ ފުރަތަމަ މަހު ކެރެލާ ސްޓޭޓްގައި ފާހަގަ ކުރަމުން އަންނަ ފެސްޓިވަލެކެވެ. އަދި ސެޕްޓެމްބަރ 13 ވީ ހުކުރު ދުވަހަކީ މި ފެސްޓިވަލުގެ ފަހު ދުވަހެވެ. ކެރެލާފައި އޯނަމް ފާހަގަ ކުރަނީ އިންޑިޔާގައި ވަރުގަދަ ޝަހުސެއްގެ ގޮތުގައި ފާހަގަ ކުރާ ރަސްގެފާނު މަހަބަލީގެ ރޫހު ކެރެލާއަށް ޒިޔާރަތް ކުރިކަމަށް އެމީހުން ގަބޫލްކުރާ ގަބޫލުކުރުންތަކެއްގެ މައްޗަށެވެ.\nމި ފެސްޓިވަލް ފާހަގަ ކުރުމަށް ބޭއްވި ކެއުމުގައި ކުޅުދުއްފުށީގައި މަސައްކަތް ކުރާ އެކި ދީންތަކުގެ ބިދޭސީންނާއި ބައެއް ދިވެހިންވެސް ބައިވެރިވެފައިވާކަން ފާހަގަކޮށްލެވެ.


Aniyaage sababun Kante' France team gai nuhimeney | Mihaaru\nއަނިޔާގެ ސަަބަބުން ކާންޓޭ ފްރާންސް ޓީމުގައި ނުހިމެނޭ\n30 އޯގަސްޓް 2019 - 13:522comments\nޕެރިސް (އޮގަސްޓް 30) - ކަކުލަށް ލިބިފައިވާ އަނިޔާ އަކަށް އެންގޯލޯ ކާންޓޭ ފަރުވާ ހޯދަމުން އަންނާތީ ޔޫރޯ ކޮލިފައިންގެ ކުރިއަށް އޮތް ދެ މެޗަށް ނެގި ފްރާންސް ސްކޮޑުން އޭނާ ބާކީކޮށްފި އެވެ.\nފްރާންސްގެ މެދުތެރޭގައި މޮޅު ކުޅުމެއް ދައްކަމުން އަންނަ ކާންޓޭ އަށް މި ސީޒަނުގައި އެންމެ މޮޅު ކުޅުން ދައްކަން އުނދަގޫވެފައިވަނީ ކުޑަހުޅާއި ކަކުލަށް ލިބިފައިވާ އަނިޔާތަކެއްގެ ސަބަބުންނެވެ. އެންމެ ފަހުން އިނގިރޭސި ޕްރިމިއާ ލީގުގައި ޗެލްސީ ކުޅުނު މެޗުގައި ކާންޓޭ ނުކުޅެ އެވެ. ޗެލްސީގެ ކޯޗު ފްރޭންކް ލަމްޕާޑް ވެސް ވަނީ ފްރާންސުން ކާންޓޭ ޓީމުގައި ނުހިމަނަން ނިންމި ނިންމުމަށް މަރުހަބާ ކިޔައިފަ އެވެ.\n"މިއީ ފްރާންސްގެ ކޯޗު ވަރަށް ޕްރޮފެޝަނަލްކޮށް ނިންމި ނިންމުމެއް. އެއީ ކޮންމެ ޓީމެއް ގައުމު ވިޔަސް ކްލަބް ވިޔަސް އެންމެ މުހިއްމު ކަމަކީ ކުޅުންތެރިންގެ ސަލާމަތްތެރިކަމަށް ވިސްނުން. އެ ނިންމުމަށް އަހަރެން މަރުހަބާކިޔަން،" އިނގިރޭސި މީޑިއާ އަށް ލަމްޕާޑް ބުނެފައިވެ އެވެ.\nމި ފަހަރުގެ ސީޒަނުގައި އާސެނަލުން ވެސް އެންމެ އެކަށީގެންވާ ވަރަށް ފުރަތަމަ އެގާރައިން ފުރުސަތު ނުލިބޭތީ އަލެކްސަންޑަ ލަކަޒޭޓަށް ވެސް މި ފަހަރު ފްރާންސް ޓީމުން ޖާގަ ނުލިބެ އެވެ.\nޑެޝޯމްޕްސް މި ފަހަރު ފުރުސަތު ދިން ކުޅުންތެރިންގެ ތެރެއިން އެންމެ ފާހަގަކޮށްލެވެނީ މެންޗެސްޓާ ސިޓީގެ ޑިފެންޑަރު އައިމެރިކް ލަޕޯޓް އެވެ. ފްރާންސްގެ އުމުރުފުރާ ހަތަރު ގައުމީ ޓީމަކަށް ކުޅުނު ލަޕޯޓަށް ސީނިއާ ޓީމުން ފުރުސަތު ނުލިބޭތީ ސިޓީގެ ކޯޗު ޕެޕް ގާޑިއޯލާ ވެސް ވަނީ އެކަމާ ހައިރާންވާ ކަމަށް މީގެ ކުރިން ބުނެފަ އެވެ.\nމި ފަހަރު ސްކޮޑުން ފުރުސަތު ލިބުނު އަނެއް ކުޅުންތެރިއަކީ ޗެލްސީ އަށް މި ސީޒަނުގައި ކުޅެމުން އަންނަ ޑިފެންޑަރު ކާޓް ޒޫމާ އެވެ. އަދި މޮނާކޯ އަށް ކުޅެމުން އަންނަ ފޯވާޑް ވިސާމް ބެން ޔެޑާ މި ފަހަރު ވެސް ވަނީ ޓީމުގައި ހިމެނިފަ އެވެ. ބެން ޔެޑާ އަކީ ކުރިން ފްރާންސްގެ ފުޓްސަލް ޓީމަށް ވެސް ކުޅެފައިވާ ކުޅުންތެރިއެކެވެ.\nޔޫރޯ ކޮލިފައިންގައި އަންނަ މަހު ހަތް ވަނަ ދުވަހު ފްރާންސް ކުޅޭނީ އަލްބޭނިއާއާ އެވެ. އަދި އޭގެ ތިން ދުވަސް ފަހުން އެންޑޯރާއާ ބައްދަލުކުރާނެ އެވެ.


Bandharu uthurah jahsaa, kulhudhuhfushee veligandugai toorizam tharahgeekuran edhenee!\nބަނދަރު އުތުރަށް ޖައްސާ، ކުޅުދުއްފުށީ ވެލިގަނޑުގައި ޓޫރިޒަމް ތަރައްގީކުރަން އެދެނީ!\nމުޅި ރާއްޖޭގައި ލޯކަލް ޓުރިޒަމް ފައްކާވެ، ރަށަށް ޑޮލަރު ލިބޭނެ ގޮތްތައް ކޮންމެ ރަށެއްގެ ރައްޔިތުން ވެސް ދަނީ ހޯދަމުންނެވެ. އޭގެ ފޯނި މީރުކަން ލިބޭ ރައްޔިތުން މިހާރު ގިނަ އެވެ. އޭގެ ސަބަބުން އާންމު ރައްޔިތުންގެ އަތްމަތި ތަނަވަސްވެ، ވިޔަފާރިތައް ފުޅާވެ އެވެ. ދަތުރުފަތުރުކުރުމުގެ ހުރަސްތަކާއެކު ވެސް މިއީ މިހާރު ކޮންމެ ރަށަކުން ވެސް ފުޅާ ކުރަން ހިތު އަޅާފައިވާ ކަމެކެވެ.\nފަސޭހައިން ފަތުރުވެރިކަން ގެނެވޭނެ ގޮތްތައް ނެތިގެން އެކަން ނުކުރެވި ހުރި ރަށްތައް މަދެއް ނޫނެވެ. އޭގެ ތެރެއިން އެއްރަށަކީ ކުޅުދުއްފުއްޓެވެ. މިހާރު ވެސް އެއް ރަށަކަށް އެންމެ ގިނަ ޒުވާނުން ފަތުރުވެރިކަމުގެ ދާއިރާގައި އުޅެނީ ކުޅުދުއްފުށީ ޒުވާނުންނެވެ. އެކަމަކު މިއޮތް ހުރިހާ ދުވަހު ލޯކަލް ޓޫރިޒަމް އެރަށަށް ތައާރަފު ނުކުރެވިވަނީ ފަތުރުވެރިން ގެނެވޭނެ ފަސޭހަ ގޮތެއް ނެތިގެންނެވެ. އެކަމަކު މިހާރު ބަޔަކު އެކަން ކުރަން އުޅެފިނަމަ އެއީ ވަރަށް ފަސޭހައިން ކުރެވިދާނެ ކަމަށެވެ. ސަބަބަކީ އެއާޕޯޓެއް ކުޅުދުއްފުށީގައި އޮތުމެވެ. ދަތުރުތައް ފެށުމުން ފަތުރުވެރިން އެއްވެސް ދަތިކަމެއް ނެތި ގެނެވޭނެ އެވެ.\nރައީސް އިބުރާހިމް މުހައްމަދު ސޯލިހުގެ ވެރިކަމުގެ އެންމެ މުހިންމު އެއް ވައުދަކީ ރަށްރަށަށް ލޯކަލް ޓޫރިޒަމް ފުޅާކޮށް ރަށްރަށުގެ ފުއްދުންތެރިކަން އިތުރުކުރުމެވެ. ރަށުން ވަޒީފާތައް އުފައްދާ ފަތުރުވެރިކަމުގެ ނަފާ މުޅި ރާއްޖެއަށް ފަތުރާލުމެވެ.\nކުޅުދުއްފުށީގައި ލޯކަލް ޓޫރިޒަމް ތައާރަފުކުރާނީ ކިހެނެތް:\nފަތުރުވެރިން ކުޅުދުއްފުއްޓަށް ގެނެވޭނެ މަގު މިއަދު ފަހިވެފައިވީ ނަމަވެސް އެކަމަށް އޮތް ހުރަކީ ރީތި މުދާ ދޮންވެލި ގޮނޑުދޮށެއް ނެތުމެވެ. އެކަމަކު އެކަންވެސް ކުރެވޭނެ ގޮތެއް އެބަ އޮތެވެ. ވެލިގަނޑު ސަރަހައްދު ފަތުރުވެރިކަމަށް ހާއްސަކޮށް ތަރައްގީކުރުމެވެ. އެ ސަރަހައްދުގެ މޫދާއި ދޮންވެލި ގޮނޑުދޮށް ރީތިކޮށް، ގުދުރަތީ ރީތިކަން ނުގެއްލޭނެހެން އެ ސަރަހައްދު ތަރައްގީކުރުމެވެ. ހުޅުމާލެ ބީޗު ސަރަހައްދު މިސާލަކަށް ނެގިދާނެ އެވެ. އަދި އެސަރަހައްދުގައި މޫނު މަތީގައި ގެސްޓްހައުސް ތަރައްގީކުރުމަށް ހުޅުވާލެވިދާނެ އެވެ.\nބަނދަރު ހަދަން ނިންމާފައިވާ ސަރަހައްދު–\nވެލިގަނޑު ސަރަހައްދުގައި ތަރައްގީކުރަން ނިންމާފައިވާ ބަނދަރު އުތުރު ބަނދަރު ސަރަހައްދުގައި ތަރައްގީކުރުން:\nއޭޑީބީގެ ހިލޭ އެހީގައި ވެލިގަނޑު ސަރަހައްދުގައި ތަރައްގީކުރަން ނިންމާފައިވާ ބަނދަރު މިހާރު ވެސް ބަނދަރު އޮންނަ ސަރަހައްދާއި އެއާޕޯޓްއާ ދޭތެރޭގައި އޮންނަ ސަރަހައްދުގައި ތަރައްގީކުރެވިދާނެ އެވެ. މިހާރު ބޭނުންކުރާ ބަނދަރު ވެސް ވަނީ ތިލަވެ ކުޑަވެފަ އެވެ. އެހެންވުމުން އެއާޕޯޓާއި ބަނދަރާއި ދޭތެރެ ހިމެނޭ ސަރަހައްދާއެކު އާ ބަނދަރު އެތަނުގައި ތަރައްގީނުކުރެވެންވީ އެއްވެސް ސަބަބެއް ނެތެވެ. މަސް މާރުކޭޓާއި އޮޑިއެހެލާ ސަރަހައްދަކީ މިހާރު ވެސް ބޭކާރުވެފައި އޮންނަ ބޮޑު ސަރަހައްދެކެވެ. ބަނދަރެއް ތަރައްގީކުރަންޖެހޭނީ ކޮންމެހެން ސަރުކާރުން ބޭނުންވާ ގޮތަކަށް ނޫނެވެ. އެކަން ކުރަންވާނީ ރައްޔިތުންނަށް އެންމެ ފައިދާ ހުރި ގޮތަކަށެވެ.\nއާ ބަނދަރު ތަރައްގީކުރާއިރު ބޭރުތޮށްޓާއި ހަމަައަށް ރިވެޓްމަންޓް ޖަހައި ބަނދަރުގެ ވަށައިގެން ޕިކަޕަށް ދުއްވޭނެހެން އަދި ޓީތައް އަޅާ ބަނދަރުގެ ބޭނުން އެންމެ ފުރިހަމައަށް ލުއި ފަސޭހަކޮށް ތަރައްގީކުރެވިދާނެ އެވެ.\nކައުންސިލުން ޕްލޭނިން މިނިސްޓަރު މުހައްމަދު އަސްލަމްއާއެކު ބޭއްވި ބައްދަލުވުމުގައިވެސް ކުޅުދުއްފުއްޓަށް ފަތުރުވެރިކަން ގެނެވޭނެ ގޮތަކާމެދު ވަރަށް ބޮޑަށް ވާހަކަ ދައްކާ މަޝްވަރާކޮށްފައިވެ އެވެ. އެހެންވުމުން މިއީ އެކަން ކުރެވިދާނެ ގޮތުގެ ހިޔާލެކެވެ.\nކުޅުދުއްފުށީގައި މިހާރު އޮތް ހަމައެކަނި ބީޗުގައި ޒުވާނަކު ކައިޓް ސާފް ކުރަނީ–\nފަތުރުވެރިކަމުގެ ދާއިރާގެ ވަޒީފާތަކުގައި ގިނަ އަދަދެއްގެ ކުޅުދުއްފުށީ ޒުވާނުން އުޅޭއިރު އެންމެ ގިނަ ކައިޓް ސާފަރުން ތިބީވެސް ކުޅުދުއްފުށީގަ އެވެ. ޒުވާނުންގެ މުސްތަގުބަލަށް ލޯކަލް ޓޫރިޒަމް ކުޅުދުއްފުއްޓަށް ގެންނަ ޖެހެ އެވެ. ނޫންނަމަ ފަހުން ހިތާމަކުރަން ޖެހޭނެ އެވެ


Kulhudhuffushi active case ge adhadhu 14 ah\nކުޅުދުއްފުށީ އެކްޓިވް ކޭސްގެ އަދަދު 14 އަށް\nކުޅުދުއްފުށީ ބަހާދަރު ބޯޓު ކްލަސްޓާއިން އިއްޔެ އިތުރު މީހަކު ޕޮޒިޓިވްވެ ކުޅުދުއްފުށީ އެކްޓިވް ކޭސްތަކުގެ އަދަދު 14 އަރައިފި އެވެ.\nކޭއޯއަށް މައުލޫމާތު ދެމުން އޮފިޝަލަކު ވިދާޅުވީ އެ ބޯޓުން ދަތުރުކުރި ފަރާތެއް ހުމާއި ރޯގާގެ އަލާމާތްތައް ފެނިގެން ނެގުނު ސާމްޕަލްއެއް ޕޮޒިޓިވްވުމާއި ގުޅިގެން ނެގުނު އިތުރު ސާމްޕަލްތަކެއް ޕޮޒިޓިވްވެ އެ ކްލަސްޓާއި ޖުމްލަ 11 މީހަކު ޕޮޒިޓިވްވިކަމަށާއި އިއްޔެގެ ކޭސްއާއި ގުޅިގެން އެ ކްލަސްޓާގެ އަދަދު ވަނީ 12 އަށް އަރާފަކަމަށެވެ.\nމި ކްލަސްޓާއި ޕޮޒިޓިވްވި މީހުންގެ ތެރެއިން7މީހުންނަކީ ފަސެންޖަރުންގެ ގޮތުގައި އެބޯޓުން ދަތުރުކުރި މީހުންކަމަށާއި އެގޮތުން އިއްޔެވެސް ޕޮޒިޓިވްވެފައިވަނީ ފަސެންޖަރެއްކަމަށްވެސް އޮފިޝަލް ވިދާޅުވި އެވެ.\nމީގެ އިތުރުންވެސް އަލާމަތް ފެނިގެން ފުލޫ އޯޕީޑީއަށް ދެއްކި އިތުރު މީހަކު ޕޮޒިޓިވްވެ އެމީހާގެ އިތުރު ކޮންޓެކްޓެއްވަނީ ޕޮޒިޓިވްވެފައެވެ. އެހެންކަމުން ކުޅުދުއްފުށީގެ އެކްޓިވް ކޭސްގެ އަދަދު ވަނީ 14 އަށް އަރާފައެވެ.\nއެސްޓީއޯއިން ވިއްކާ ޑީސަލާއި ޕެޓްރޯލްގެ އަގު ބޮޑުކޮށްފި\nޕޮޒިޓިވް ކޭސްއަކާ ގުޅިގެން ކުޅުދުއްފުށިން އިތުރު 10 މީހުން ޕޮޒިޓިވްވެއްޖެ\nކޮވިޑް ޖެހިގެން އައްޑޫން މީހަކު މަރުވެއްޖެ


Raajjey gai huri vaccinge adhadhu madhu: Sarukaaru\nރާއްޖޭގައި ހުރި ވެކްސިންގެ ޢަދަދު މަދު: ސަރުކާރު\nރާއްޖޭގައި ހުރި ކޯވިޑް ދިފާޢު ވެކްސިންގެ ޢަދަދު މަދުކަމަށް ރައީސް އޮފީހުގެ ތަރުޖަމަން މުޙައްމަދު މަބްރޫކް ޢަޒީޒް ވިދާޅުވެއްޖެއެވެ.\nހެލްތު އިމަޖެންސީ އޮޕަރޭޝަން ސެންޓަރުގައި ރޭ ބޭއްވި ޕްރެސްކޮންފަރެންސްގައި މަބްރޫކް ވިދާޅުވީ، ރާއްޖޭގައި ކޯވިޑް ވެކްސިން މިހާރު ހުރި އަދަދު މަދުކަމަށް ހެލްތު މިނިސްޓްރީން ފާހަގަކޮށްފައިވާކަމަށާއި، ނަމަވެސް މިވަގުތު ހުރީ ސީދާ ކިހާ ޢަދަދެއްގެ ވެކްސިނެއްކަން ސާފު ނުވާކަމަށެވެ.\nވެކްސިންގެ ޢަދަދު މަދުވެފައިވާކަމަށް ސަރުކާރުން ބުނެފައިވާއިރު، ކޮންމެ ދުވަހަކުވެސް ވެކްސިން ޖެހުމަށް އެތައް ގަޑިއިރެއްކުރިން ވެކްސިން ސެންޓަރުތައް ކައިރީގައި ކިއު ހަދައެވެ. ނަމަވެސް އެންމެނަށް ވެކްސިން ޖަހައި ުދީ، މިހާރު ވެކްސިން ޖެހުމުގައި އިސްކަންދޭ ތަރުތީބެއް ގެންގުޅެއެވެ. އެގޮތުން ރޭވެސް ވެކްސިން ޖަހައިދީފައިވަނީ ހަމައެކަނި ފެބުރުއަރީ މަހު ވެކްސިންގެ ފުރަތަމަ ޑޯޒް ޖަހާފައިވާ މީހުންނަށް އެކަންޏެވެ.\nވެކްސިން ޖެހުމަށް ކިއު ބޮޑުވެ ވެކްސިން އެންމެނަށް ޖަހައި ނުދޭކަމުގެ ޝަކުވާ ވަނީ ބޮޑުވެފައެވެ. އަދި ވެކްސިން ސެންޓަރުތަކުގައި ބައެއް ހަމަނުޖެހުންތައްވެސް މިފަހަކަށް އައިސް ހިނގފައި އެބަހުއްޓެވެ. އެޗްއީއޯސީން ބުނެފައިވަނީ ވެކްސިން ޖަހއިދޭނީ ވެކްސިން ކާޑަށް ބެުމަށްފަހު، ވެކްސިން ޖެހުމަށް ކަނޑައަޅާފައިވާ މުއްދަތުގެ މީހުންނަށް އެކަނިކަމަށެވެ.\nވެކްސިންގެ ސްޓޮކް މަދުވެފައިވާއިރު، ވެކްސިން ޖެހުމަށް ސަރުކާރުން ގެންދަނީ ބާރު އަޅަމުންނެވެ. ސަރުކާރުން ވަނީ އެސްޓްޒެނެކާގެ7 ލައްކަ ވެކްސިން ޑޯޒް ގަތުމަށް އޯޑަރު ދީފައެވެ. އެ ވެކްސިންތައް ލިބޭނެކަމަށް އެކި ތާރީޚްތައް ދިންނަމަވެސް އަދިވެސް އެ ވެކްސިންތައް ރާއްޖެއަށް ލިބިފައެއް ނުވެއެވެ. އެންމެފަހުން ހެލްތު މިނިސްޓާރ ދެއްވާފައިވާ ތާރީޚަކީ އެސްޓްރަޒެނެކާ ވެކްސިން ލިބޭނީ އަންނަ ޖޫން މަހުކަމަށެވެ.\nއަދި އިންޑިއާއިން ވެކްސިން ލިބޭތޯ މަސައްކަތްކުރަމުން އަންނަކަމަށާ، ރަޝިޔާއިން އުފައްދާފައިވާ ވެކްސިން ހޯދުމުގެ މަސައްކަތްވެސް ކުރަމުންއަންނަކަމަށް މިނިސްޓަރ ވިދާޅުވެފައިވެއެވެ. ފަހަކަށް އައިސް ކުޑަކުދިންނަށް ކޯވިޑް ޖެހޭލެއް އިތުރުކަން ފާހަގަކުރައްވައި މިނިސްޓަރ ވިދާޅުވީ ފައިޒާ ވެކްސިންގެ އިތުރު ޑޯޒްތައް ހޯދުމުގެ މަސައްކަތްވެސް ކުރަމުން އަންނަކަމަށެވެ. މިގޮތުން ދެން ހޯދާ ފައިޒާ ވެކްސިން ޚާއްސަކުރާނީ އުމުރުން 16 އަހަރާއި 18 އަހަރުގެ ކުދިންނަށްކަމަށެވެ.\nރާއްޖޭގައި ކޯވިޑް ވެކްސިން ޖަހަން ފަށާފައިވަނީ ފެބްރުއާރީ މަހުގައެވެ. ފުރަމަ ކޮވިޝީލްޑް ވެކްސިން ޖަހަން ފެށިނަމަވެސް މިހާރު އަންނަނީ ސިނޯފާމް ވެކްސިނާއި ފައިޒާ ވެކްސިން ޖަހައިދެމެންނެވެ. ނަމަވެސް ފައިޒާ ވެކްސިން ޖަހާދެނީ ޚާއްސަ ޙާލަތްތަކުގައި ތިބި މީހުންނަށެވެ.\nމިހާތަނަށް ވެކްސިންގެ ފުރަތަމަ ޑޯޒް 297،639 މީހުންޖަހާފައިވާއިރު، ދެވަނަ ޑޯޒް ފުރިހަމަކޮށްފައިވަނީ 108،494 މީހުންނެވެ.


ކެޕޭސިޓީ ބޮޑުކޮށްގެން ނޫނީ މިފްކޯއަށް ކުރިއެރުމެއް ނެތް! | | Sangu News\nކެޕޭސިޓީ ބޮޑުކޮށްގެން ނޫނީ މިފްކޯއަށް ކުރިއެރުމެއް ނެތް!\n18 ސެޕްޓެމްބަރ 2019 - 09:30\nއެތައް އަހަރުތަކެއް ވީއިރުވެސް، ފެލިވަރުއަށް މާ ބޮޑު އަޕްގްރޭޓެއް ގެނެވިފައި ނުވޭ --- ފޮޓޯ: އަވަސް އޮންލައިން . / އަހުމަދު އަޔާދު\nގެއްލުމުގައި ހިންގަމުން އަންނަނިކޮށް އެސްޓީއޯގެ ސަބްސިޑަރީގެ ދަށަށް ބަދަލުކޮށް ކުރިއަރުވަން މަސައްކަތް ކުރާ މިފްކޯގެ ޅ.ފެލިވަރު ކޭނަރީގެ ކެޕޭސިޓީ އިތުރުކޮށްގެން ނޫނީ ކުރިއެރުމެއް ނުލިބޭނެކަމަށް އެސްޓީއޯގެ މެނޭޖިން ޑިރެކްޓަރު ހުސެއިން އަމްރު ވިދާޅުވެއްޖެއެވެ.\nރާއްޖޭގެ އެކި ކަންކޮޅުތަކުގައި މިފްކޯގެ މަސް ފެކްޓްރީތައް ހިންގައެވެ. އެގޮތުން، ފެލިވަރުގައި ހުންނަ ކާރުހާނާގެ ޕްރޮސެސިންގެ މައުލޫމާތުތައް ދިނުމަށް ނޫސްވެރިން ވަނީ އެ ރަށަށް ގޮސްފައެވެ. މަސް ގަތުމާއި ހަމައިން ފެށިގެން، ދަޅުގައި ބަންދު ކުރުމާއި ހަމައަށް މިފްކޯއިން ކުރާ މަސައްކަތްތައް ނޫސްވެރިންނަށް ވަނީ ތަފްސީލުކޮށްދީފައެވެ.\n1986 ވަނަ އަހަރު ހަދާފައިވާ އެ ކޭނަރީއަށް ބަދަލުތަކެއް ބޭނުންވާކަން އެތަނަށް ދިޔަ ކޮންމެ ނޫސްވެރިޔަކުވެސް ގަބޫލު ކުރާނެއެވެ. ތަން އުފެދި މިއަދާއި ހަމައަށް އެތައް އަހަރެއް ވެގެން އައިއިރުވެސް ޕްރޮސެސްކުރަނީ 50 ޓަނުގެ މަހެވެ. އަދި އޭގެ 30 އަހަރު ފަހުންވެސް ހަމަ އެ އަދަދުގައެވެ.\nމިފްކޯއަކީ ފައިދާ ވާ ކުންފުންޏެއްގެ ގޮތުގައި ހެދުމަށް އެސްޓީއޯއިން ކުރަމުން އަންނަ މަސައްކަތްތަކާއި ގުޅޭގޮތުން އަމްރު ވަނީ ގިނަ މައުލޫމާތުތަކެއް ހިއްސާކުރައްވާފައެވެ.\nއެގޮތުން، ތަން ތަރައްގީ ކުރުމުގެ ފަންޑު ލިބި ކުރެހުންތައް ވެސް ނިމިފައިވާއިރު މިވަގުތު އިންތިޒާރު ކުރަމުން އަންނަނީ ފިނޭންސް މިނިސްޓްރީގެ ބަހަކަށް ކަން އަމްރު ފާހަގަކުރެއްވިއެވެ.\nފޮޓޯ: ފެލިވަރުގެ މަސް ފިނި ކުރާ ސްޓޯރޭޖް\nމަސްވެރިން ބާނާ މަސް ގަވައިދުން، ދުވަހުން ދުވަހަށް ބަންދު ނުކުރެވުމަކީ ދޭތެރެ ދޭތެރެއިން މީޑިއާތަކުގައިވެސް ފެންމަތިވާ ވާހަކަތަކެކެވެ.\nއެ ޝަކުވާތަކަށް ޖަވާބު ދެއްވަމުން އަމްރު ވިދާޅުވީ މަސްވެރިން ބާނާ މަސް ދުވަހުން ދުވަހަށް ބަންދު ނުކުރެވުމަކީ ކުންފުނި ގެއްލުންތަކާއި ކުރިމަތިލާ އެއް ސަބަބުކަން އޭނާވެސް ގަބޫލު ކުރައްވާކަމަށެވެ.\nނަމަވެސް، މަސް ދުވަހުން ދުވަހަށް ބާނާ މަސް ބަންދުކޮށް ރައްކާ ކުރެވޭނެ ފްރީޒިން ކެޕޭސިޓީއެއް ފެލިވަރުގެ މިވަގުތު ނެތްކަމަށް އަމްރު ވިދާޅުވިއެވެ. އޭގެ ނަތީޖާއެއްގެ ގޮތުން، ގިނަ ފަހަރަށް 400 ޑޮލަރު އަގުދަށްކޮށް ޓަނެއްގެ ރޭޓުން ތައިލޭންޑަށްވެސް ވިއްކަންޖެހެއެވެ.\nމި ދުވަސްވަރު ރާއްޖޭގެ މަސްވެރިކަން ރަނގަޅު ވެފައިވާއިރު މިފްކޯއިން ވީވަރަކުން މަސްގަނެ އައިސް ފޯރުކޮށްދެއެވެ. މި ދުވަސްވަރު މަސްވެރިން ދުވާލެއްގެ މައްޗަށް 100 ޓަނު މަސް ނުވަތަ އެންމެ މަދުވެގެންވެސް 50 ޓަނުގެ މަސް ގެނެއެވެ.\nއެހެން ނަމަވެސް، ފެލިވަރުގައި ދުވާލެއްގެ މައްޗަށް ބަންދު ކުރުމުގެ ކެޕޭސިޓީ ހުރީ 65 ޓަނުގެ މަހަށެވެ.\nއޭގެ އިތުރުން އައިސްކޮށް މަސް ރައްކާ ކުރެވޭ ކެޕޭސިޓީ އުޅެނީ ގާތްގަނޑަކަށް 750 ޓަނުގައެވެ.\nމިވަގުތު އައިސް އުފައްދާ ތަނަކީ، މީގެ ކުރިން މިފްކޯގެ މަސް ފިނި ކުރާތަނެވެ. އެހެން ނަމަވެސް، ޒަމާންތަކެއްވެ، އެއްވެސް އަޕްގްރޭޓެއް ގެނެސްފައި ނުވާތީ އެތަން އެހެން މަސައްކަތަކަށް ބޭނުން ކުރަންޖެހެނީއެވެ.\nމިފްކޯއިން ބުނާގޮތުން އިތުރު މަސް ފެކްޓްރީތަކެއް ބޭނުންވޭ --- ފޮޓޯ: އަވަސް އޮންލައިން/ އަހުމަދު އަޔާދު\nމީގެ ކުރިން، މަސް ފިނި ކުރުމަށް ބޭނުން ކުރި ސްޓޯރޭޖް ބޭނުން ނުކުރެވި، އެންމެ ފަހުން އައިސް އުފައްދާ ތަނަށް--- ފޮޓޯ: އަވަސް އޮންލައިން/ އަހުމަދު އަޔާދު\nތަނުގެ ކެޕޭސިޓީ ދަށްނަމަވެސް، ވީ ވަރަކުން އެއްވެސް ކޮންޓްރޯލެއް ނެތި މިފްކޯއިން ދަނީ މަސް ގަންނަމުންނެވެ. ދިވެހި މަސްވެރިން ބާނާ މަހަށް ހަމަ އަގު ލިބޭނީ މިފްކޯއިން ދަޅުގައި މަސް ބަންދުކުރާ މިންވަރު އިތުރުކޮށްގެންނެވެ.\nރާއްޖޭގެ އުތުރަށް މަސްވެރިކަން ރަނގަޅުވުމުގެ ސަބަބުން މިފްކޯއަށް ވަނީ މަސް ކިރުމުގެ ޑިމާންޑު ބޮޑުވެފައެވެ.\nދުނިޔޭގެ ބާޒާރުގައި މަހުގެ އަގު ވަރަށް ބޮޑަށް ދަށްވެފައިވާތީ، މަސް ބޭރުނުކުރެވުމާއި ގުޅިގެން ހޮރައިޒަން، މާންދޫއަށް މަސް ގަންނަ މިންވަރު ކޮންޓްރޯލް ކޮށްފައިވާ ކަމަށް އެ ކުންފުނިން ވަނީ ބުނެފަ އެވެ. އެ ކުންފުނިން ބުނީ މަސް ރައްކާ ކުރަން ހަދާފައިވާ ހުރިހާ ސްޓޯރުތައް ފުރިފައިވާ ކަމަށެވެ.


January 07, 2019 24\nއަސްލަމް، 40، ގެ މެޔަށް އެރީ ވަރަށް ބާރު ގަދަ ތަދެކެވެ. ތަދު އެރުމުން ހީވީ އެތެރެހަށި "މެޝިނަކަށްލައި، ވަރަށް ބާރަށް ފިއްތާލާހެން" ކަމަށް އޭނާ ބުންޏެވެ. ފުރަތަމަ އެ ތަދު އެރީ މެންދުރެވެ. އެހެންވުމާ އެކު ދެ ގުޅަ ޕެނަޑޯލް ކާލައިގެން އަސްލަމް ނިދީ އެވެ. ދެ ވަނަ ފަހަރަށް ތަދު އެރީ އިރު އޮއްސުނު ވަގުތެވެ. ޑޮކްޓަރަށް ދިޔައީ އެހާ...


ރީކޯ މޫސަގެ "ރަހާ" ރިސޯޓު ހުޅުވައިފި\nލ އަތޮޅުގައި "ރަހާ" ގެ ނަމުގައި ފޯ ސްޓާ ރިސޯޓެއް ހުޅުވައިފި އެވެ.\nޖޭޑަބްލިއު މެރިއެޓް ރިސޯޓު ހުޅުވައިފި\nމެރިއެޓް އިންޓަނޭޝަލްގެ "ޖޭޑަބްލިއު މެރިއެޓް މޯލްޑިވްސް ރިސޯޓް އެންޑް ސްޕާ" މިދިޔަ ހަފުތާގައި ހުޅުވައިފި އެވެ.\nދ. އަތޮޅުގައި އޮންނަ ކަނޑިމާ މޯލްޑިވްސް އަކީ ވެލާތަކަށް ވެސް މަގުބޫލު ރިސޯޓެކެވެ. އެ ރިސޯޓުން ބުނާ ގޮތުން ނަމަ ކޮން ދެ ހަފުތާއަކުން އެ ރިސޯޓުގެ ފުއްޓަރު ފަރާތުން ވެލާތައް ފެނެ އެވެ. އެއީ ފުއްޓަރު ފަރާތުގައި ބޮޑު ފަސްގަނޑެއް އޮތުމާއި ވެލާތަކަށް އެ ސަރަހައްދު ހިތްގައިމު ވީމަ އެވެ. އެކަމަކު، އާންމުންނަށް މީގެކުރިން ނުފެންނަ...\nSeptember 29, 2019 7\nކޮޅުވެއްޓީގެ ރޭމްޕުގައި ޖެހި ޒަހަމްވި އެކަކު މަރުވެއްޖެ\nކޮޅުވެއްޓިއެއްގެ ރޭމްޕުގައި ޖެހިގެން އަނިޔާވި ތިން ބިދޭސީންގެ ތެރެއިން އެކަކު މިއަދު މަރުވެއްޖެ އެވެ.\nރިސޯޓުތަކުގެ ޝެފުންނަށް މާސްޓާ ކްލާހެއް ބާއްވައިފި\nރާއްޖޭގެ ރިސޯޓުތަކުގައި މަސައްކަތްކުރާ ޝެފުންނަށް ހާއްސަކޮށްގެން ބެސްޓް ބައި މޯލްޑިވްސް އިން މާސްޓަ ކްލާހެއް ބާއްވައިފި އެވެ.\nކޮޅުވެއްޓިއެއްގެ ބައެއްގައި ޖެހި ބަޔަކު ޒަހަމްވެއްޖެ\nކޮޅުވެއްޓިއެއްގެ ދަގަނޑު ބައެއްގައި ޖެހި ތިން ބިދޭސީއަކު މިއަދު ވަރަށް ބޮޑަށް ޒަޚަމްވެއްޖެ އެވެ.\nމޫދު އަޑީގެ ކޮޓަރިތަކާއެކު މާމުޓާ ރިސޯޓު ހުޅުވައިފި\nގއ. މާމުޓާގައި ތަރައްގީ ކުރި ޕުލްމަން މޯލްޑިވްސް މާމުޓާ ރިސޯޓު އިއްޔެ ހުޅުވައިފި އެވެ.\nކްރޮސްރޯޑްސްގެ ފުރަތަމަ ފިޔަވަހީގެ މަސައްކަތް ކާމިޔާބު ކަމާ އެކު ނިންމާލުމުން ގިނަ ބަޔަކަށް ވަޒީފާގެ ފުރުސަތު ފަހިވެފައިވާ ކަމަށް ނައިބު ރައީސް ފައިސަލް ނަސީމް މިއަދު ވިދާޅުވެއްޖެ އެވެ.


Covid-19 Ah Nassi Vumun TC Footboalha Team Quarantine In Dhookollaifi - Vaguthu\nކަރަންޓީނުގައި ރ. ފުރަވެރި ރިސޯޓުގައި ތިބި ޓީސީ ސްޕޯޓްސް ކްލަބުގެ ހުރިހާ މެމްބަރުން ކޮވިޑް-19 އަށް ނައްސި ވުމުން މިއަދު ދޫކޮށްލައިފި އެވެ.\nބަންގްލަދޭޝް އިން ކޮވިޑް-19 ފެނި، އެގައުމުން ރާއްޖެ އަށް މީހުން އެތެރެވުން ދިވެހި ސަރުކާރުން މަނާކުރުމުން ޓީސީ ފުޓްބޯޅަ ޓީމު ސީދާ ރާއްޖެ ގެނައުމުގެ ބަދަލުގައި ދިވެހި ސަރުކާރުން ނިންމީ ލަންކާގައި ޓީމް ކަރަންޓީނު ކުރުމަށެވެ. މިދިޔަ މަހުގެ 12 ވަނަ ދުވަހު ޓީސީ ޓީމު ކަރަންޓީނުކުރީ ލަންކާގެ މެރީނޯ ބީޗް ހޮޓަލުގަ އެވެ.\nލަންކާގައި 14 ދުވަހުގެ ކަރަންޓީނު މުއްދަތު މާޗް 26 ވަނަ ދުވަހު ހަމަވި ނަމަވެސް އޭރު އެގައުމު ފުރަބަންދު ކޮށްފައި އޮތުމުން ޓީސީ ލަންކާގައި ތާށިވި އެވެ. ރާއްޖެ ނާދެވި ޓީސީގެ މެމްބަރުން ލަންކާގައި ތާށިވީ ކަރަންޓީނުގެ މުއްދަތު ހަމަވުމުގެ ކުރިން ވައިރަހާ ހެދި ލަންކާ ފުރަބަންދު ކުރުމުންނެވެ.\nއޭއެފްސީ ކަޕްގެ ގުރޫޕް ސްޓޭޖުގައި، ބަންގުލަދޭޝްގެ ބަށުންދަރާ ކިންގްސްއާ ވާދަކުރަން ކުރި ދިގު ދަތުރު ނިންމާލުމަށްފަހު ޓީސީ ޓީމު ރާއްޖެ އައީ ރާއްޖެ ނާދެވިފައި ތިބި ދިވެހިން ގެނައުމަށް ގައުމީ އެއާލައިން މޯލްޑިވިއަން އިން މި މަހުގެ ފަސް ވަނަ ދުވަހު ހަމަޖެއްސި ހާއްސަ ފްލައިޓެއްގައެވެ. އަދި، ރާއްޖޭން ބޭރުން އަންނަ އެންމެން 14 ދުވަހުގެ ކަރަންޓީނު ފެސިލިޓީއަކަށް ގެންދަން ދިވެހި ސަރުކާރުން ނިންމާފައިވާތީ ޓީސީ ޓީމު ވަނީ އެރޭ ފުރަވެރި ރިސޯޓަށް ގެންގޮސްފަ އެވެ.\nފުރަވެރި ރިސޯޓުގައި ޓީސީ ޓީމުގެ 14 ދުވަހުގެ ކަރަންޓީނު މުއްދަތު ހަމަވީ މި މަހުގެ 19 ވަނަ ދުވަހު އެވެ. ޓީސީ ޓީމު ކޮވިޑް-19 އަށް ޓެސްޓު ކުރީ މިދިޔަ އަންގާރަ ދުވަހު އެވެ. ޓެސްޓްތަކުގެ ނަތީޖާ ލިބިފައިވާއިރު ފުރަވެރި ރިސޯޓުގައި ތިބި ޓީމުގެ 29 މެމްބަރުން ކޮވިޑް-19 އަށް ނެގެޓިވް ވެފައިވާކަން މިހާރު ވަނީ ޔަގީންވެފައެވެ.\nކޮވިޑް-19 އާ ގުޅިގެން ރާއްޖޭގެ ފުޓްބޯޅަ ސީޒަނުގައި ބާކީ އޮތް އެފްއޭ ކަޕާއި ޕްރެޒިޑެންޓްސް ކަޕް އެފްއޭއެމުން ވަނީ ކެންސަލް ކޮށްފައެވެ. އެއާއެކު ކްލަބްތަކަށް ވަނީ މި ސީޒަން ނިމިފަ އެވެ.\nއޭޕްރީލް 24, 2020 13:33\nނައްސިވިއޭ ކިޔާފައި މިއުޅޭ އަންނި ހެދިގޮތަށް ގޮވާ ހަޅޭލަވަމުންގޮސް ބައްޔާމެދު ކަންބޮޑުވެ ވާހަކަ ދެއްކިމީހުންނަށް މަލާމަތް ކުރާނީކީނޫން ނުވަތަ ޕާޓިބާއްވާވީއެއްނޫން މާﷲއަށް ހަމްދުކޮށް ޝުކުރު ކުރާނީ!


ޢަޤީދާގެ 200 ސުވާލާއި ޖަވާބު (14): ސުވާލު 61 އިން 65 އަށް – ޖަމްޢިއްޔަތުއް ސަލަފް\nޢަޤީދާގެ 200 ސުވާލާއި ޖަވާބު (14): ސުވާލު 61 އިން 65 އަށް\nތާރީޚް: 12:06 03 މެއި 2020\nސ61: އެއިލާހުގެ ޢަމަލުފުޅުތަކުގެ ސިފަފުޅުތައް ބަޔާންކޮށްދޭ ޤުރުއާނުގެ ދަލީލަކީ ކޮބާ؟\nޖ: އޭގެ މިސާލަކީ އަންނަނިވި ވަޙީ ބަސްފުޅުފަދަ ވަޙީ ބަސްފުޅުތަކެވެ. ﴿ثُمَّ اسْتَوَى إِلَى السَّمَاءِ﴾ البقرة: ٢٩ މާނައީ: ”(ބިމާއި ބިމުގައި ވާހާތަކެއްޗެއް ހެއްދެވުމަށްފަހު)، ދެން އުޑު ހެއްދެވުމަށް އިރާދަކުރެއްވިއެވެ.“ އަދިވެސް ވަޙީ ކުރައްވާފައިވެއެވެ. ﴿هَلْ يَنْظُرُونَ إِلَّا أَنْ يَأْتِيَهُمُ اللَّهُ﴾ البقرة: ٢١٠ މާނައީ: ”ތުނި ވިލާތަކުގެ ހިޔާތަކެއްގެ ތެރެއިން ﷲގެ (ކޯފާގެ) އަމުރުފުޅާއި، އަދި މަލާއިކަތުން އެބައިމީހުންގެ ގާތަށް އައުމަށް މެނުވީ، އެބައިމީހުން ބަލަބަލައި ނުތިބެނީ ހެއްޔެވެ؟ އެހިނދު ނިޔާކަނޑައެޅި ނިމިއްޖެއެވެ. “ އަދިވެސް ވަޙީ ކުރައްވާފައިވެއެވެ. ﴿وَمَا قَدَرُوا اللَّهَ حَقَّ قَدْرِهِ وَالْأَرْضُ جَمِيعًا قَبْضَتُهُ يَوْمَ الْقِيَامَةِ وَالسَّماوَاتُ مَطْوِيَّاتٌ بِيَمِينِهِ﴾ الزمر: ٦٧ މާނައީ: ”ﷲއަށް ޤަދަރުކުރުން ޙައްޤުވެގެންވާގޮތުގައި، އެބައިމީހުން އެކަލާނގެއަށް ޤަދަރެއް ނުކުރެއެވެ. އަދި ޤިޔާމަތްދުވަހުން، މުޅިބިން، އެކަލާނގެ މުށްޕުޅުގެ ތެރެއަށް ލައްވާހުށްޓެވެ. އަދި އުޑުތައްވާހުށީ، ފަށްޖަހައިލައްވާފައިވާ ޙާލު، އެކަލާނގެ ކަނާތްޕުޅުގައެވެ.“ އަދިވެސް ވަޙީ ކުރައްވާފައިވެއެވެ. ﴿مَا مَنَعَكَ أَنْ تَسْجُدَ لِمَا خَلَقْتُ بِيَدَيَّ﴾ ص: ٧٥ މާނައީ: ”(ﷲ ވަޙީ ކުރެއްވިއެވެ.) ތިމަންއިލާހު އަތްޕުޅުން ހެއްދެވި މީހަކަށް ސަޖިދަކުރުން ކަލޭގެޔަށް މަނާކުރީ ކޮންކަމެއްހެއްޔެވެ؟“ އަދިވެސް ވަޙީ ކުރައްވާފައިވެއެވެ. ﴿وَكَتَبْنَا لَهُ فِي الْأَلْوَاحِ مِنْ كُلِّ شَيْءٍ﴾ الأعراف: ١٤٥ މާނައީ: ”(ދީނާބެހޭ) ކޮންމެކަމެއް (ތައުރާތުގެ) ފިލާތަކުގައި ތިމަންރަސްކަލާނގެ އެކަލޭގެފާނަށް ލިޔެދެއްވީމެވެ.“ އަދިވެސް ވަޙީ ކުރައްވާފައިވެއެވެ. ﴿فَلَمَّا تَجَلَّى رَبُّهُ لِلْجَبَلِ جَعَلَهُ دَكًّا﴾ الأعراف: ١٤٣ މާނައީ: ”ފަހެ، އެކަލޭގެފާނުގެ ވެރިއިލާހު ފަރުބަދަޔަށް ތަޖައްލީވެވޮޑިގަތްހިނދު، އެ ފަރުބަދަ ކުނޑިކުނޑިވެ ބިމާ ހަމަވެގެންވާ އެއްޗެއް ކަމުގައި ލެއްވިއެވެ.“ އަދިވެސް ވަޙީ ކުރައްވާފައިވެއެވެ. ﴿وَنَادَاهُمَا رَبُّهُمَا أَلَمْ أَنْهَكُمَا عَنْ تِلْكُمَا الشَّجَرَةِ﴾ الحج: ١٨ މާނައީ: ”ހަމަކަށަވަރުން، ﷲ، އެކަލާނގެ އިރާދަކުރައްވާކަމެއް ކުރައްވައެވެ.“ މިފަދަ އެހެނިހެން އާޔަތްތަކެވެ.\nސ62: އެއިލާހުގެ ޢަމަލުފުޅުތަކުގެ ސިފަފުޅު ބަޔާންކޮށްދޭ ސުންނަތުގެ ދަލީލަކީ ކޮބާ؟\nޖ: އޭގެ ދަލީލަކީ އަންނަނިވި ރަސޫލާގެ ޙަދީޘް ފަދަ ޙަދީޘެވެ. ((يَنْزِلُ رَبُّنَا كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ))() މާނައީ: ”އަހަރެމެންގެ ވެރިރަސްކަލާނގެ، ކޮންމެ ރެއެއްގެ ފަހު ތިންބައިކުޅަ އެއްބައިގައި ދުނިޔޭގެ އުޑަށް ފައިބައިވޮޑިގަންނަވާ ހުއްޓެވެ.“ އަދި ޝަފާޢަތުގެ ވާހަކަ ބަޔާންވެގެންވާ ޙަދީޘްގައި ވެއެވެ. ((فَيَأْتِيهِمْ اللَّهُ فِي صُورَتِهِ الَّتِي يَعْرِفُونَ فَيَقُولُ: أَنَا رَبُّكُمْ. فَيَقُولُونَ: أَنْتَ رَبُّنَا))() މާނައީ: ”ފަހެ، އެބައިމީހުންނަށް އެނގޭނެފަދަ ޞޫރަފުޅެއްގައި، ﷲ އެބައިމީހުންގެ (ގާތަށް) ވޮޑިގަންނަވާނެތެވެ. ފަހެ، އެއިލާހު ވަޙީކުރައްވާނެތެވެ. ތިމަންނައީ ތިޔަބައިމީހުންގެ ވެރިރަސްކަލާނގެއެވެ. އެހިނދު އެބައިމީހުން ދަންނަވާނެތެވެ. ތިޔައީ އަހަރެމެންގެ ވެރިރަސްކަލާނގެއެވެ.“ މި ޙަދީޘްގައި އަހަރެމެން މާނަމިކުރަނީ ޢަމަލުފުޅުގެ ޞިފަފުޅުކަމުގައިވާ އެބައިމީހުންގެ ގާތަށް ވޮޑިގެންވުމަށެވެ. އަދިވެސް ޙަދީޘް ކުރައްވާފައިވެއެވެ. ((إِنَّ اللَّهَ يَقْبِضُ يَوْمَ الْقِيَامَةِ الأَرْضَ وَتَكُونُ السَّمَوَاتُ بِيَمِينِهِ، ثُمَّ يَقُولُ: أَنَا الْمَلِكُ))() މާނައީ: ”ހަމަކަށަވަރުން، ޤިޔާމަތްދުވަހު ދުނިޔެ ﷲގެ މުށްޕުޅުގެ ތެރެއަށް ލައްވާހުށްޓެވެ. އަދި އުޑުތައް ވާހުށީ އެއިލާހުގެ ކަނާއަތްޕުޅުގައެވެ. ދެން އެއިލާހު ވަޙީ ކުރައްވާނެއެވެ. ރަސްކަލާނގެއީ ތިމަންކަލާނގެއެވެ.“ އަދިވެސް ޙަދީޘް ކުރައްވާފައިވެއެވެ. ((لَمَّا خَلَقَ اللَّهُ الْخَلْقَ كَتَبَ بِيَدِهِ عَلَى نَفْسِهِ أَنَّ رَحْمَتِي تَغْلِبُ غَضَبِي))() މާނައީ: ”ޚަލްޤުތައް ޚަލްޤުކުރެއްވުމަށްފަހު، އެއިލާހުގެ އަތްޕުޅުން އެއިލާހުގެ ނަފްސުފުޅަށް ލިޔުއްވިއެވެ. ހަމަކަށަވަރުން، ތިމަންއިލާހުގެ ކޯފާގެ މައްޗަށް ތިމަންއިލާހުގެ ރަޙްމަތް ގަދަވެގެންވެއެވެ.“ އަދި އާދަމްގެފާނާއި މޫސާގެފާނުގެ ވާހަކަ ބަޔާންވެގެންވާ ޙަދީޘްގައިވެއެވެ. ((فَقَالَ آدَمُ: يَا مُوسَى! إِنَّ اللهَ اصْطَفَاكَ بِكَلاَمِهِ وَخَطَّ لَكَ التَّوْرَاةَ بِيَدِهِ))() މާނައީ: ”ފަހެ، އާދަމްގެފާނު ވިދާޅުވިއެވެ. އޭ މޫސާއެވެ! ހަމަކަށަވަރުން، ﷲ ވަނީ (މެދުވެރިއެއްނެތި) އެއިލާހުގެ ބަސްފުޅު ކަލޭގެފާނުގެ މައްޗަށް ވަޙީ ކުރެއްވުމުގެ ސަބަބުން ކަލޭގެފާނު ޚިޔާރު ކުރައްވާފައެވެ. އަދި އެއިލާހުގެ އަތްޕުޅުން ކަލޭގެފާނަށްޓަކައި ތައުރާތު ލިޔުއްވާ ދެއްވާފައެވެ.“ ފަހެ، ﷲ ތަޢާލާގެ ބަސްވަޙީކުރެއްވުމާއި، އެއިލާހުގެ އަތްޕުޅަކީ އެއިލާހުގެ ޛާތީ ދެ ޞިފަފުޅެވެ. އަދި އެއިލާހު ބަސްވަޙީ ކުރެއްވުމަކީ އެއިލާހުގެ ޛާތީ އަދި ޢަމަލުފުޅުގެ ޞިފަފުޅެކެވެ. އަދި އެއިލާހު ތަވްރާތު ލިޔުއްވުމަކީ ޢަމަލުފުޅުގެ ޞިފަފުޅެކެވެ. އަދިވެސް ޙަދީޘް ކުރައްވާފައިވެއެވެ. ((إِنَّ اللَّهَ عَزَّ وَجَلَّ يَبْسُطُ يَدَهُ بِاللَّيْلِ لِيَتُوبَ مُسِيءُ النَّهَارِ، وَيَبْسُطُ يَدَهُ بِالنَّهَارِ لِيَتُوبَ مُسِيءُ اللَّيْلِ حَتَّى تَطْلُعَ الشَّمْسُ مِنْ مَغْرِبِهَا))() މާނައީ: ”އިރު ހުޅަނގުފަރާތުން އަރައްޖެއުމަށް ދާންދެން، ހަމަކަށަވަރުން، ދުވާލު ފާފަކުރާމީހާއަށް ތައުބާލެއްވުމަށްޓަކައި، ރޭގަނޑު ﷲ، އެއިލާހުގެ އަތްޕުޅު ހުޅުއްވާލައްވައެވެ. އަދި ރޭގަނޑު ފާފަކުރާމީހާއަށް ތައުބާލެއްވުމަށްޓަކައި، ދުވާލު އެއިލާހުގެ އަތްޕުޅު ހުޅުއްވާ ލައްވައެވެ.“ މިފަދަ އެތައް ޙަދީޘްތަކެއްވެއެވެ.\nސ63: އެއިލާހުގެ ކޮންމެ ޢަމަލުފުޅުގެ ޞިފަފުޅުން އިސްމުފުޅު ނެގިދާނެ ހެއްޔެވެ؟ ނޫނީ އެންމެހާ އިސްމުފުޅުތަކަކީ އުނިއިތުރު ނުގެނެވޭނެ އިސްމުފުޅުތައް ހެއްޔެވެ؟\nޖ: އެއިލާހުގެ ކޮންމެ ޢަމަލުފުޅުގެ ޞިފަފުޅުން އިސްމުފުޅެއް ނުނެގޭނެއެވެ. އަދި އެއިލާހުގެ އިސްމުފުޅުތަކަކީ އުނިއިތުރު ނުގެނެވޭނެ އިސްމުފުޅުތަކެކެވެ. އެއިލާހުގެ ފޮތުގައި އެއިލާހު ބަޔާންކުރައްވާފައިވާ އިސްމުފުޅަކުން، ނުވަތަ ރަސޫލުﷲ ޞައްލަﷲ ޢަލައިހިވަސައްލަމަ އެއިލާހަށް ނިސްބަތްކުރައްވާފައިވާ އިސްމުފުޅަކުން ނޫނީ އެއިލާހަށް އިސްމުފުޅު ނިސްބަތް ނުކުރެވޭނެއެވެ. ﷲ ސުބުޙާނަހޫ ވަތަޢާލާ، އެއިލާހުގެ ޛާތުފުޅަށް ޢާއްމުކޮށް ނިސްބަތްކުރައްވާފައިވާ ކޮންމެ ޢަމަލުފުޅަކުން އިސްމުފުޅެއް ނުނެގޭނެއެވެ. އޭގެތެރެއިން ބައެއް ޢަމަލުފުޅުތަކުން އެއިލާހު (ކީރިތި ޤުރްއާނުގެ ބައެއް އާޔަތްތަކުގައި) ޞިފަކުރައްވާފައިވެއެވެ. މިސާލެއްގެގޮތުން އަންނަނިވި އާޔަތްވެއެވެ. ﴿اللَّهُ الَّذِي خَلَقَكُمْ ثُمَّ رَزَقَكُمْ ثُمَّ يُمِيتُكُمْ ثُمَّ يُحْيِيكُمْ﴾ الروم: ٤٠ މާނައީ: ”ތިޔަބައިމީހުން ހައްދަވައި، ދެން ތިޔަބައިމީހުންނަށް ރިޒްޤުދެއްވައި، ދެން ތިޔަބައިމީހުން މަރުގަންނަވައި، ދެން ތިޔަބައިމީހުން އަލުން ދިރުއްވަނީ ﷲއެވެ.“\n(މިއާޔަތުގައި) އެކަލާނގެއީ ”الخَالِقُ“ (ޚަލްޤުކުރައްވާ ފަރާތް)، ”الرَّازِقُ“ (ރިޒްޤުދެއްވާ ފަރާތް)، ”الـمُحْيِيْ“ (ދިރުއްވާ ފަރާތް)، ”الـمُمِيْتُ“ (މަރުއްވާ ފަރާތް)، ”الـمُدَبِّرُ“ (ތަދުބީރުކުރައްވާ ފަރާތް) ކަމުގައި އެވަނީ ބަޔާންކުރައްވާފައެވެ. (އެކަލާނގެއަށް މި ޞިފަފުޅުތައް ލިބިވޮޑިގެންވީނަމަވެސް، ބަޔާންވެދިޔަ އާޔަތްތަކުގައި އެވަނީ ކަމުގެ ގޮތަށް ގެންނަވާފައެވެ. ކަމުގެ ގޮތަށް އައިސްފައިވާ އާޔަތްތަކަކުން އެކަލާނގެ އިސްމުފުޅުގެ ދަލީލަކަށް ނުފުދޭނެއެވެ. އެކަލާނގެ އިސްމުފުޅެއްނަމަ ދަލީލުތަކުގައި އައިސްފައިވާންޖެހޭނީ ނަމެއްގެ ގޮތަށެވެ.)\nއަދި އޭގެތެރެއިން ބައެއް ޢަމަލުފުޅުތައް އެއިލާހުގެ ނަފްސުފުޅަށް ނިސްބަތްކުރައްވާފައިވަނީ ޖަޒާއެއްގެގޮތުން އަދި ގޮންޖެއްސެވުމުގެ ގޮތުންނެވެ. މިފަދަ ޢަމަލުފުޅުތައް ބަލައިގަންނަންވާނީ އެބަޔާންކުރައްވާފައިވާގޮތަށް، އެޢަމަލުފުޅުތަކުގައި ރިވެތިކަމާއި ފުރިހަމަކަން ވާކަން ދެނެގެންވާ ޙާލުއެވެ. މިސާލެއްގެގޮތުން އަންނަނިވި އާޔަތްތައްވެއެވެ. ﴿يُخَادِعُونَ اللَّهَ وَهُوَ خَادِعُهُمْ﴾ النساء: ١٤٢ މާނައީ: ”ހަމަކަށަވަރުން، މުނާފިޤުން، ﷲ އަށް އޮޅުވާލުމަށް ރޭވިއެވެ. އަދި އެއިލާހު އެބައިމީހުންނަށް އޮޅުއްވާލެއްވިއެވެ.“ ﴿وَمَكَرُوا وَمَكَرَ اللَّهُ وَاللَّهُ خَيْرُ الْمَاكِرِينَ﴾ آل عمران: ٥٤ މާނައީ: ”އެބައިމީހުން (އެބަހީ: ކާފަރުވި މީހުން) މަކަރުވެރި ނުބައި ރޭވުންތައް ރޭވިއެވެ. އަދި (އެބައިމީހުންނަށް ޖަޒާއެއްގެ ގޮތުގައި) ﷲ ވެސް ރޭއްވެވިއެވެ. ﷲއީ އެންމެ މޮޅު ރޭއްވެވުން ތެރިޔާއެވެ.“ ﴿نَسُوا اللَّهَ فَنَسِيَهُمْ﴾ التوبة: ٦٧ މާނައީ: ”އެބައިމީހުން ﷲ ހަނދުމަނެތި ކޮށްލިއެވެ. ދެން ﷲ އެބައިމީހުންގެ މަތިން ހަނދުމަނެތި ކުރެއްވިއެވެ.“\nނަމަވެސް މިފަދަ އެއްވެސް އާޔަތެއް، އެއިލާހު ބަޔާންކުރައްވާފައިވާ ގޮތަށް މެނުވީ އެއިލާހަށް ނިސްބަތްކޮށްގެން ނުވާނެއެވެ. އެއްވެސް ޙާލެއްގައި އެއިލާހު މަކަރު ހައްދަވައޭ، އަދި އޮޅުވާ ލައްވައޭ، އަދި މަލާމާތްކުރައްވައޭ ފަދަ ބަސްތައް ބުނެގެންނުވާނެއެވެ. އަދި ހަމައެފަދައިން، އެއިލާހީ މަކަރުހައްދަވާ ފަރާތޭ، އޮޅުއްވާލައްވާ ފަރާތޭ، މަލާމާތްކުރައްވާ ފަރާތޭ ބުނެގެންނުވާނެއެވެ. ހަމަބުއްދި ހުރި މުސްލިމަކު މިފަދަ ބަހެއް އެއިލާހަށް ނިސްބަތްނުކުރާނެއެވެ. އެހެނީ، ހަމައެކަނި މިފަދަ ޢަމަލުތައް ކުރާމީހުންނަށް ޖަޒާއެއްގެގޮތުން މެނުވީ، މަކަރު ހެއްދެވުމާއި، އަދި އޮޅުވާލެއްވުން ފަދަ ޞިފަތައް ﷲ ސުބުޙާނަހޫ ވަތަޢާލާ އެއިލާހުގެ ނަފްސުފުޅަށް ނިސްބަތްކުރައްވާފައެއް ނުވެއެވެ. އެނގިގެންވާގޮތުގައި، މަޚްލޫޤުންނަށް މިފަދަ ޢަމަލުތައް ޢަދުލުވެރިކަމާއެކު ނިސްބަތްކުރުމަކީ ރިވެތިކަމަކަށްވާއިރު، ޚާލިޤުވަންތަ، މޮޅަށް ދެނެވޮޑިގެންވާ، ޢަދުލުވެރި، ޙިކުމަތްވަންތަ އިލާހަށް ނިސްބަތްކުރުން މާއައުލާވެގެންވެއެވެ.\nސ64 : ”الأَعْلَى“ (އެބަހީ: އެންމެ މަތިވެރި ފަރާތް) މިއިސްމުފުޅުންނާއި، މިއިސްމުފުޅުގެ މާނާގައި އައިސްފައިވާ ”الظَّاهِرُ“ ”القَاهِرُ“ ”الـمُتَعَالِي“ ފަދަ އިސްމުފުޅުތަކުން ނެގޭ ޞިފަފުޅުތަކަކީ ކޮބާ؟\nޖ: ”الأَعْلَى“ (އެބަހީ: އެންމެ މަތިވެރި ފަރާތް) މި އިސްމުފުޅުން ނެގެނީ އެންމެ މަތިވެރި ވެގެންވާކަމުގެ ޞިފަފުޅެވެ. އަދި އިސްމުފުޅުން ޘާބިތުކޮށްދެނީ އެއިލާހަކީ ހުރިހާ މާނައެއްގައިވެސް އެންމެ މަތިވެރިވެގެންވާ އިލާހުކަމެވެ. އެއިލާހު ވޮޑިގެންވަނީ އެއިލާހުގެ ޢަރުޝި މަތީގައިކަމާއި، އެއިލާހުގެ އެންމެހާ މަޚްލޫޤުންނަށްވުރެ މަތިވެރިވެވޮޑިގެން، އެމަޚްލޫޤުތަކާ ވަކިވެވޮޑިގެންކަމެވެ. އަދި އެއިލާހު މަތިވެރިވެ ވޮޑިގެންވާއިރުވެސް، އެއިލާހުގެ މަޚްލޫޤުންގެ އެންމެހާކަމެއް ހިންގަވައި، އެބައިމީހުންގެ އެންމެހާކަމެއް މޮޅަށް ދެނެވޮޑިގެންވެއެވެ. އަދި އެއިލާހުގެ ޢިލްމުފުޅު ވަނީ އެންމެހާ އެއްޗެއް ވަށާލައިގެންނެވެ. އެބައިމީހުންނަކަށް ކިތަންމެ ކުޑަކަމެއް ނަމަވެސް އެއިލާހަށް ވަންހަނާ ނުކުރެވޭ ހުއްޓެވެ. އަދި ބާރުވެރިވަންތަކަމުގައި އެކަލާނގެ މަތިވެރިވެގެންވުމަކީ: އެކަލާނގެ މައްޗަށް ގަދަވެގަނެވޭނެ އެއްވެސް ފަރާތެއްނުވުމާއި، އެކަލާނގެއާ ދެބަސްވެ އަރާރުންވާނެ ފަރާތެއްނުވުމާއި، އެކަލާނގެއާ ދެކޮޅުވެރިވެވޭނެ ފަރާތެއް ނުވުމާއި، އެކަލާނގެއަށް ކަންކަން މަނާކުރާނެ ފަރާތެއްނުވުމެވެ. އެންމެހާ އެއްޗެއް ވަނީ އެކަލާނގެ މަތިވެރިވަންތަކަމުގެ ކުރިމަތީގައި ދަށްވެގެންނެވެ. އެކަލާނގެ ޢިއްޒަތްވަންތަކަމުގެ ކުރިމަތީގައި ނިކަމެތިވެގެންނެވެ. އެކަލާނގެ ކިބްރިޔާވަންތަކަމުގެ ކުރިމަތީގައި ދެރަވެ ނިކަމެތިވެގެންނެވެ. އެންމެހާ އެއްޗެއް ވަނީ އެކަލާނގެ މިލްކުވެރިކަމާއި ބާރުފުޅުގެ ދަށުގައެވެ. އެކަލާނގެ ބާރުވަންތަކަމުގެ ދާއިރާއިން އެއްވެސް އެއްޗަކަށް ނުނިކުމެވޭނެއެވެ. އަދި އެކަލާނގެއީ ހައިބަތުގެގޮތުން މަތިވެރިވަންތަ ފަރާތެކެވެ. ފަހެ، އެންމެހާ ފުރިހަމަ ޞިފަފުޅުތަކެއް އެކަލާނގެއަށް ލިބިވޮޑިގެންވެއެވެ. އަދި އެންމެހާ އުނިޞިފަތަކުން އެކަލާނގެ ހުސްދުރުވެވޮޑިގެންވެއެވެ. އެކަލާނގެއީ ޢިއްޒަތްވަންތަ، ޖަލާލުވަންތަ، މަތިވެރިވަންތަ ކަލާނގެއެވެ. އެކަލާނގެ މަތިވެރިވުމުގެ މާނައިގެ ތެރޭގައި މިހުރިހާ މާނައެއްވެސް ވަންނާނެއެވެ. މީގެ އެއް މާނައާއި އަނެއް މާނަ ވަކިނުކުރެވޭނެއެވެ.\nސ65 : ﷲ ވޮޑިގެންވަނީ (ހަތްއުޑުގެ) މަތީގައިކަމުގެ ޤުރުއާނުގެ ދަލީލަކީ ކޮބާ؟\nޖ: މިކަމުގެ މައްޗަށް ދަލީލުކުރާ ޞަރީޙަ ދަލީލުތައް ގުނާ ޢަދަދު ނުކުރެވޭ ހުއްޓެވެ. ފަހެ، އޭގެތެރޭގައި ބަޔާންވެދިޔަ އިސްމުފުޅުތަކާއި، އެމާނާގައިވާ އިސްމުފުޅުތައްވެއެވެ. އަދި ﷲގެ ވަޙީ ބަސްފުޅުވެއެވެ. ﴿الرَّحْمَنُ عَلَى الْعَرْشِ اسْتَوَى﴾ طه: ٥ މާނައީ: ”ރަޙްމާންވަންތަ ރަސްކަލާނގެ، ޢަރްޝީގެ މައްޗަށް އިސްތަވާވެ ވޮޑިގެންވިއެވެ.“ މިފަދައިން ޤުރުއާނުގައި ހަތްފަހަރު ތަކުރާރުވެފައިވެއެވެ. އަދިވެސް ވަޙީ ކުރައްވާފައިވެއެވެ. ﴿أَأَمِنْتُمْ مَنْ فِي السَّمَاءِ﴾ الملك: ١٦ މާނައީ: ”އުޑުގައިވާ ކަލާނގެ (ތިޔަބައިމީހުންނާއިގެން ބިންގަނޑު ގަންބަވައިގެންފާނެ ކަމާމެދު ބިރެއްނެތި) އަމާންކަމުގައި ތިޔަބައިމީހުން ތިބީހެއްޔެވެ؟“ އަދިވެސް ވަޙީ ކުރައްވާފައިވެއެވެ. ﴿يَخَافُونَ رَبَّهُمْ مِنْ فَوْقِهِمْ﴾ النحل: ٥٠ މާނައީ: ”މަތިވެރިވެވޮޑިގެންވާ، އެބޭކަލުންގެ (އެބަހީ: މަލާއިކަތުންގެ) ވެރިއިލާހަށް، އެބޭކަލުން ބިރުވެތިވެއެވެ.“ އަދިވެސް ވަޙީ ކުރައްވާފައިވެއެވެ. ﴿إِلَيْهِ يَصْعَدُ الْكَلِمُ الطَّيِّبُ وَالْعَمَلُ الصَّالِحُ يَرْفَعُهُ﴾ فاطر: ١٠ މާނައީ: ”ރަނގަޅު ބަސްތައް އުފުލިގެންދަނީ، އެކަލާނގެ ޙަޟްރަތަށެވެ. އަދި ޞާލިޙު ޢަމަލު އެކަލާނގެ ޙަޟްރަތަށް އުފުލެއެވެ.“ އަދިވެސް ވަޙީ ކުރައްވާފައިވެއެވެ. ﴿تَعْرُجُ الْمَلَائِكَةُ وَالرُّوحُ إِلَيْهِ﴾ المعارج: ٤ މާނައީ: ”މަލާއިކަތުންނާއި، ޖިބްރީލްގެފާނު، އެކަލާނގެ ޙަޟްރަތަށް އަރާވަޑައިގަންނަވާނެއެވެ.“ އަދިވެސް ވަޙީ ކުރައްވާފައިވެއެވެ. ﴿يُدَبِّرُ الْأَمْرَ مِنَ السَّمَاءِ إِلَى الْأَرْضِ﴾ السجدة: ٥ މާނައީ: ”އުޑުން ފެށިގެން ބިމާ ހަމަޔަށް ހުރިހާ ކަމެއް އެކަލާނގެ ތަދުބީރު ކުރައްވަތެވެ.“ އަދިވެސް ވަޙީ ކުރައްވާފައިވެއެވެ. ﴿يَا عِيسَى إِنِّي مُتَوَفِّيكَ وَرَافِعُكَ إِلَيَّ﴾ آل عمران: ٥٥ މާނައީ: ”އޭ ޢީސާގެފާނެވެ! ހަމަކަށަވަރުން، ތިމަންއިލާހު ކަލޭގެފާނު ގެންދަވާހުށީމެވެ. އަދި، ތިމަންއިލާހުގެ ޙަޟްރަތަށް ކަލޭގެފާނު އުފުއްލަވާ ހުށީމެވެ.“ މިފަދަ އެތައް އާޔަތްތަކެކެވެ.\n() رواه البخاري (1145، 6321) ، ومسلم (مسافرين / 168، 169، 170).\n() رواه البخاري (6573، 7437) ، ومسلم (الإيمان / 299).\n() رواه البخاري (4812، 6519، 7382) ، ومسلم (صفة الجنة والنار / 23).\n() رواه البخاري (3194، 7422) ، ومسلم (التوبة / 14، 15، 16).\n() رواه البخاري (6614، 3409، 4736) ، ومسلم (القدر / 13).\n() رواه مسلم (التوبة / 31)


Ethah Dhuvaheh Ge Kekulhumuge Fahathugai, Bolah Vadhefai In Mohoreh! - Vaguthu\nއެތައް ދުވަހެއްގެ ކެކުޅުމުގެ ފަހަތުގައި ބޮލަށް ވަދެފައި އިން މޮހޮރެއް!\nމިއީ ވަރަށް މަދުން ނޫނީ ނުފެންނަ ކަމެކެެވެ. ބޮލަށް ބޮޑު މޮހޮރެއް ވަދެފައި ހުރި މީހަކު ދިރިހުރީ ކީއްވެތޯ ސުވާލު އުފައްދާ މިހުންވެސް މަދެއް ނޫނެެވެ. ނަަމަވެސް މިއީ އެފަދަ މީހަކަށް ލިބުނު ނަސީބެއްގެ ވާހަކައެވެ. އޭނާއަކީ ބޮލުގައި މާބޮޑަށް ރިއްސާތީ ހޮސްޕިޓަލަށް ދިޔަ މީހެކެވެ.\nޗައިނާއަށް ނިސްބަތްވާ އެ މީހާ ބުނިގޮތުގައި، އެ މޮހޮރު އޭނާގެ ބޮލަށް ހެރުނު އިރެއް ހަނދާނެއް ނެތެވެ. 48 މިލިމީޓަރުގެ އެ މޮހޮރު އޭނާގެ ބޮލަށް ހެރިފައި ހުރިކަން އެނގުނީވެސް ބޮލަށް އަނިޔާއެއްވެފައި ހުރިތޯ ބެ ސަބަބު ބެލުމަށް ނެގި އެކްސްރޭއަކުންނެވެ.\nސިމެންތި ފެކްޓްރީއެއްގައި މަސައްކަތް ކުރަމުން އަންނަ 43 އަހަރުގެ ހޫ ނަމަކަށް ކިޔާ އެ ފިރިހެން މީހާގެ ބޮލުން މޮހޮރު ފެނުމުން އޭނާ ހުރީވެސް ހައިރާންވެފައެވެ. އޭނާ ބުނިގޮތުގައި، އޭނާގެ ބޮލުން މޮހޮރެއް ހެރެން ޖެހެނީ ކީއްވެ ކަމެއް ނޭގެއެވެ. އޭނާއަކީ އެ ސިމެންތި ފެކްޓްރީގައި ސެކިއުރިޓީއެއްގެ ގޮތުގައި މަސައްކަތް ކުރަމުން އަންނަ މީހެކެވެ.\nއަދި އޭނާ އެއްވެސް ވަރަކަށް މޮހޮރާއި ގުޅުންހުރި ކަންތައް ނުކުރާ ކަމަށްވެސް ބުންޏެވެ.\nޑޮކްޓަރުން މިހާރު ދަނީ އޭނާގެ ބޮލަށް އެ މޮހޮރު ހެރުނު ގޮތް ބަލަމުންނެވެ. އަދި ބޮލަށް ލިބުނު އަނިޔާތައް ދެނެގަނެ އޭނާއަށް ފަރުވާކުރަމުން އަންނަކަަމަށްވެސް ވެއެވެ.


Trump ah Twitter hulhuvaalaanan: Elon Musk\nޑޮނަލްޑް ޓްރަމްޕް އަދި އީލޮން މަސްކް: ޓްރަމްޕަށް ޓްވިޓާ ހުޅުއްވާލާނެ ކަމަށް މަސްކް ވިދާޅުވި\nއެމެރިކާގެ ކުރީގެ ރައީސް ޑޮލަންޑް ޓްރަމްޕަށް ޓްވިޓާއަށް ނުވަދޭވޭ ގޮތް ހަދައި ބަންދު ކުރުމަކީ ވަރަށް ބޮޑު ގޯހެއް ކަމަށް ޓެސްލާ ކުންފުނީގެ ސީއީއޯ އީލޮން މަސްކް ވިދާޅު ވެއްޖެ އެވެ. އޭނާ ވިދާޅުވީ ޓްވިޓާ ބައްލަވައި ގަތުމަށް ފަހު ޓްރަމްޕްގެ އެކައުންޓް ހުޅުވާލައި ފުރުސަތު ދެއްވާނެ ކަމަށެވެ.\nއީލޮން މަސްކް ޓްވިޓާ 44 ބިލިއަން ޑޮލަރަށް ބައްލައި ގަތުމަށް ހުށަހެޅުއްވި ހުށަހެޅުން ޓްވިޓަރުގެ ބޯޑުން ވަނީ ބަލައިގެންފަ އެވެ. އަދި ހިއްސާދާރުންގެ ރުހުން ވެސް ވަނީ ލިބިވަޑައިގެންފަ އެވެ\nއެކައުންޓްތައް ބްލޮކްކުރުމާ ބެހޭ ގޮތުން ޓްވިޓަރުގެ ފައުންޑަރު ޖެކް ޑޯސީއާ ކުރެއްވި މަޝްވަރާތައް ކާމިޔާބު ކަމަށް ވެސް އީލޮން މަސްކް ވަނީ ވިދާޅުވެފަ އެވެ. ޓްވިޓަރު އެކައުންޓެއް ބަންދު ކުރެވޭ ނަމަ އެ އެކައުންޓަކީ ހަވާލުވާނެ މީހަކު ނެތް އެކައުންޓަކަށް ވާން ޖެހޭ ކަމަށް ވެސް މަސްކް ވިދާޅުވި އެވެ.\nއާންމު އުސޫލުތަކުން ޓްވިޓާ އެކައުންޓެއް ބަންދު ކުރަން ޖެހުމަކީ ކުރެވިގެން ވާނެ ކަމެއް ނޫން ކަމަށް ވެސް މަސްކް ވިދާޅުވި އެވެ. އަދި ކޮންމެހެން އެކައުންޓެއް ބަންދު ކުރަން ޖެހިއްޖެ ނަމަ އެކަމުގައި އޮތް މުހިންމުކަމާ މެދު ބަހުސަކަށް ދާން ފެނިވަޑައި ގަންނަވާ ކަމަށް ވެސް އޭނާ ވިދާޅުވި އެވެ.\nޓްރަމްޕަކީ އެމެރިކާގެ ވަރަށް ބޮޑު ބައެއް ކަމަށް މަސްކް ވިދާޅުވި އެވެ. އޭނާ އަދި ވިދާޅުވީ ޓްރަމްޕްގެ އެކައުންޓް ބަންދު ކުރުމުން ޓްވިޓާއަށް އެ ގެއްލެނީ ވަރަށް ބޮޑު އެއްޗެއް ކަމަށެވެ. އަދި އެއީ ޓްވިޓާއާށް ފައިދާ ވާނެ ގޮތެއް ނޫން ކަމަށް ވެސް ވިދާޅުވި އެވެ.\nޓްރަމްޕް ވިދާޅުވި ގޮތުގައި އޭނާ ދެން ޓްވިޓާއެއް ބޭނުމެއް ނުކުރައްވާނެ އެވެ. އޭނާ ދެން ޚާއްސަވާނީ އޭނާގެ އަމިއްލަ ސޯޝަލް ނެޓްވޯކް، ޓްރުތު ސޯޝަލްއަށެވެ. އޭނާއާ ގުޅުން ހުރި ހުރިހާ ވާކަތަކެއް އުދުހޭނީ އެ ނެޓްވޯކްގައި ކަމަށް ވެސް ވިދާޅުވި އެވެ.\nއީލޮން މަސްކް ޓްވިޓާ ބައްލަވައިގަތް ނަަމަވެސް ދެން އެނބުރި ޓްވިޓާއަށް ދިއުމުގެ އެއްވެސް ޝައުގުވެރިކަމެއް ނެތް ކަމަށް ޓްރަމްޕް ވިދާޅުވި އެވެ.\nއެމެރިކާގެ ރައީސް ޖޯ ބައިޑަން ވެރިކަމާ ހަވާލުވެ ވަޑައިގަތުމަށް ޖެނުއަރީ 20، 2021 ގައި ބޭއްވި ހުވާ ކުރެއްވުމުގެ ރަސްމިއްޔާތަށް ހުރަސްއެޅުމަށް ޓްރަމްގެ ސަޕޯޓަރުން އެމެރިކާގެ ގާނޫން ހަދާ މަޖިލީހުގައި ހިންގި ހަމަނުޖެހުންތަކާ ގުޅިގެން ޓްވިޓާ އާއި ފޭސްބުކް އަދި އިންސްޓާގްރާމުން ޖެނުއަރީ 8، 2021 ގައި ވަނީ ޓްރަމްޕް ބްލޮކް ކޮށްފަ އެވެ\nޓްވިޓާ ޑޮނަލްޑް ޓްރަމްޕް ޕޮލިޓިކްސް + އިލަން މަސްކް


MMC aai broadcom ehkohlumuge bill majileehah fonuvanee | Mihaaru\nއެމްއެމްސީ އާއި ބްރޯޑްކޮމް އެއްކޮށްލުމުގެ ބިލްް މަޖިލީހަށް ފޮނުވަނީ\nމަޖިލީހުގެ މިނިވަން މުއައްސަސާތަކާ ބެހޭ ކޮމިޓީން މީޑިއާ ކައުންސިލާ އެކު ކުރިން ބައްދަލުވުމެއް ބާއްވަނީ. މީޑިއާ ކައުންސިލާއި ބްރޯޑްކޮމް އެއްކޮށްލަން ސަރުކާރުން މަޖިލީހުގެ މި ދައުރަށް ހުށަހަޅާނެ. ފައިލް ފޮޓޯ\nސަރުކާރުގެ ފަރާތުން ރައްޔިތުންގެ މަޖިލީހުގެ މި ދައުރަށް 20 ބިލެއް ހުށަހަޅަން ނިންމައި، އެ ބިލްތަކުގެ ނަންތައް އެޓާނީ ޖެނެރަލްގެ އޮފީހުން މިރޭ ވަނީ އާންމުކޮށްފަ އެވެ. އެ ލިސްޓުގައިވާ އެއް ބިލަކީ އެމްއެމްސީއާއި ބްރޯޑްކޮމް އެއްކޮށްލުމުގެ ބިލެވެ.\nއެ ދެމުއައްސަސާ އެއްކޮށްލެވޭ ގޮތަށް ގާނޫނު އިސްލާހު ކުރަން ރައްޔިތުންގެ މަޖިލީހުން ވެސް މީގެ ކުރިން މަސައްކަތްތަކެއް ކުރި އެވެ. މަޖިލީހުގެ މިނިވަން މުއައްސަސާ ތަކާ ބެހޭ ކޮމިޓީން އެކަމާ ބެހޭ ގޮތުން މީޑިއާތަކުގެ ވެރިންނާ މަޝްވަރާ ވެސް ކުރި އެވެ. އެނގިފައިވާ ގޮތުގައި ،ކޮމިޓީން އޭރު އެއްކުރި މައުލޫމާތައް ވެސް މިހާރު އޮތީ ރިކޮމެންޑޭޝަންތަކެއްގެ ގޮތުގައި އޭޖީ އޮޮފީހަށް ފޮނުވައިފަ އެވެ.\nއޭޖީ އޮފީހުން މިރޭ ބުނީ މަޖިލީހުގެ މި އަހަރުގެ ތިން ވަނަ ދައުރަށް ފޮނުވާ ބިލްތަކުގެ މައުލޫމާތު ހާމަކުރާނީ އެއިން ކޮންމެ ބިލެއް ވެސް މަޖިލީހަށް ފޮނުވުމަށް ފަހުގައި ކަމަށެވެ.\nމި ދައުރަށް ފޮނުވާ މުހިއްމު ބައެއް ބިލްތައް:\n- ކޯޓުތަކުގެ ގާނޫނަށް އިސްލާހު ގެނައުމުގެ ބިލް.\n- ފަނޑިޔާރުންގެ ގާނޫނަށް އިސްލާހު ގެނައުމުގެ ބިލް.\n- ފޮރިން އިންވެސްޓްމެންޓް ބިލް.\n- އިލެކްޓްރޯނިކް މުއާމަލާތްތަކުގެ ބިލް.\nމީގެ އިތުރުން ކާބޯތަކެއްޗާ ބެހޭ ބިލަކާއި އާއްްމު ދަތުރުފަތުރުގެ ބިލެއް އަދި އަބުރާ ބެހުމުން ބަދަލު ނަގައިދިނުމުގެ ބިލެއް ވެސް މި ދައުރަށް ފޮނުވާ ބިލްތަކުގެ ލިސްޓުގައި ހިމެނެ އެވެ.\nރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މޯލްޑިވްސް މީޑިއާ ކައުންސިލް އެޓާނީ ޖެނެރަލްގެ އޮފީސް\nބޭކާރު ކަމެއް ޙަރަދެއް ވަކިކުޑައެއްނުވާނެ ބައިއެޅޭނީ ކެއޮޅައް ފެންނަގޮތަކައް އޮޑިވެރިފަރާތައް ދައްކާނީގެއްލުން\nކޮންމެ ސަރުކާރެއް އައިސް ނަން ބޯޑު ބަދަކުރުން ނޫންކަމެއް ނުކުރޭ. ނަން ބޯޑާ އެތާކުން ދޭޚިދުމަތާ އޮތީ ކޮން ގުޅުމެއްތަ؟ ނަން ބޯޑު ބަދަލުކުރުމަކީ ދައުލަތުން ކުރާ ބޭކާރު ހޭދައެއް.\nރަށުތެރޭ ދެގެއަކުން ހިންގާ ދެތިން ޓީވީޗެނަލަކާއި އޮންލައިން ހައެއްކަ ވެބްސައިޓެއްގެ ކަންކަން ބަލަހައްޓާނެ ގޮތެއްނޭނގިގެން އަދިވެސް މިއުޅެނީ އިނގިރޭސި ނަންނަމުގަ ޒާތްޒާތުގެ އޮފިސްތައް ހަދައިގެންވެސް.


April 03, 2020 3\nއެޕަލް އިން އައިފޯނުގެ އަގުހެޔޮ މޮޑެލްތަކެއް ގެނެސްދޭން އުޅޭ ވާހަކަ ބުނުމާ އެކު ވަރަށް ގިނަ ބަޔަކު އެކަމަށް އިންތިޒާރުކުރަން ފެށި އެވެ. އެކަމަކު ކޮރޯނާވައިރަހުގެ ބަލިމަޑުކަމާ އެކު ފެކްޓްރީތައް ބަންދުކުރަން ޖެހި މަސައްކަތްތައް ހުއްޓުމަކަށް އައުމުން އަގުހެޔޮ ފޯނުގެ މަސައްކަތަށް އޮތީ ހިޔަނި އެޅިފަ އެވެ.\nވައިރަހާ ހެދި ޗައިނާގައި އައިފޯން އުފެއްދޭ ގޮތްނުވެފައި\nއެޕަލް އިން އައިފޯނުތަކަށް އޯލެޑް ރިޒާވްކުރަނީ\nއައިފޯނަށް ބައިތައް ހޯދުމުގައި އެޕަލް އިން ފަރުވާތެރިވާ މިންވަރު މިހިރީ އެވެ. ކުރިއަށް އޮތް 2021 ގައި ނެރޭ އައިފޯނުތަކަށް ބޭނުން ޖެހޭނެ ކަމަށް ބަލައި، އަދި އެއްވެސް ކުންފުންޏަކަށް ދޭ އޯޑަރު ނުނިމިދާނެ ކަމަށް ބަލައި، އޯލެޑް ޑިސްޕްލޭ އުފެއްދުމަށް، ޗައިނާގެ ބީއޯއީ ޓެކްނޮލޮޖީޒްގެ ކިބައިން އެހީތެރިކަން ހޯދަން ވިސްނާ ކަމަށް އެބަ ބުނެވެ...\nޗައިނާގައި އައިފޯން މަނައެއް ނުކުރާނެ\nއައިފޯން ޑިޒައިންކުރަނީ އެމެރިކާގަ އެވެ. އުފައްދަނީ ޗައިނާގަ އެވެ. ޗައިނާގައި އުފައްދައި އެމެރިކާ އަށް އެތެރެކުރާ މުދަލުން ޑިއުޓީ ނަގާ މިންވަރު، 10 ޕަސެންޓުން 25 ޕަސެންޓަށް، އެމެރިކާ ސަރުކާރުން ބޮޑުކުރި ނަމަވެސް، ޑިއުޓީ ބޮޑުކުރި ލިސްޓްގައި އައިފޯނެއް އަދި ނުހިމަނަ އެވެ.\nފޭކް އައިފޯނުން ދެ މީހަކު 1 މިލިއަން ޑޮލަރު ހޯދައިފި\nހަލާކުވެފައި ހުންނަ "ފޭކް އައިފޯން" އެޕަލްގެ ސާވިސް ސެންޓަރުތަކަށް ގެންގޮސް އޭގެ ބަދަލުގައި މިލިއަނެއްހާ ޑޮލަރުގެ އާ އައިފޯނު ހޯދި ކަމުގެ ތުހުމަތު، އެމެރިކާގައި އުޅޭ ޗައިނާގެ ދެ ދަރިވަރަކަށް ކޮށްފި އެވެ.\nއެމެރިކާގައި އައިފޯނު އުފައްދަން ޓްރަމްޕް ސަރުކާރުން އެދެ އެވެ. އެއީ އެކަމަކު އެޕަލް އިން ދުވަހަކު ވެސް ކުރާނެ ކަމެއް ކަމަކަށް ނުބެލެވެ އެވެ. ސަބަބުތައް ގިނަ އެވެ.\nޗައިނާ އަކީ އެޕަލް އަށް ވަރަށް މުހިންމު މާކެޓެކެވެ. އެ ގައުމަށް ކުރަންޖެހޭ ދަތުރުތައް ގިނަވަނީ އެހެންވެ އެވެ. އެޕަލްގެ ޑިވައިސްތަކަށް ބޭނުންވާ ހާޑްވެއާ ބައިތައް އުފައްދައިދޭ ކުންފުނިތައް ޗައިނާގައި ވަރަށް ގިނަ އެވެ. އެއިން ކޮންމެ ކުންފުންޏަކާ އެކު ގުޅުން ބަދަހިކުރަން އެ ގައުމަށް ދަތުރުކުރާ ވެރިން، އެޕަލްގެ މަތިފަޑީގައި ވަރަށް...\nJanuary 07, 2019 2\nއައިފޯނުން ޓްވީޓްކޮށްގެން ވާވޭގެ ބަޔަކަށް އަދަބު ދީފި\nއެޕަލްގެ އައިފޯނުން ވާވޭ ޓެކްކޮލޮޖީޒްގެ ނަމުގައި އާ އަހަރުގެ ތަހުނިޔާ ޓްވިޓްކޮށްގެން ވާވޭގެ ދެ މުވައްޒަފަކާ ދޭތެރޭ އެ ކުންފުނިން ފިޔަވަޅު އަޅައިފި އެވެ.\nއިންޑިއާގައި އައިފޯނުގެ ވިޔަފާރި ހަރުދަނާކުރަން އެޕަލް އިން ކުރާ މަސައްކަތްތަކުގައި، އައިފޯނުގެ އަގު ބޮޑު މޮޑެލްތައް، އެ ގައުމުގައި އުފައްދަން އުޅޭ ކަމަށް ބުނެވެން ފަށައިފި އެވެ. ވާހަކަތައް ހުރި ގޮތަށް ބަލާއިރު، އަމަލީ މަސައްކަތްތައް އަންނަ އަހަރު ފަށައިގަންނާނެ އެވެ.\nޗައިނާއިން ބޭރުގައި އައިފޯނު އުފައްދަންޖެހިދާނެ: އެޕަލް\nއެމެރިކާއިން ވިޔަފާރީގެ ގޮތުން ޗައިނާ އަށް ދަތިކުރަން ކުރާ މަސައްކަތްތަކުގައި ދެ ގައުމުގެ ގުޅުން ވަނީ ވަރަށް ބޮޑަށް ގޯސްވެފަ އެވެ. އެމެރިކާގެ ރައީސް ޑޮނަލްޑް ޓްރަމްޕްގެ ސަރުކާރުން އަމަލުކުރާ ސިޔާސަތަކީ، ޗައިނާގައި އުފައްދާ ނަމަ އެ މުދަލަކުން ޓެކްސް ނެގުމެވެ.\nޗައިނާގައި އައިފޯން ވިއްކުން މަނާކޮށްފި\nބެއިޖިން (ޑިސެމްބަރު 13) - ޗައިނާގައި އައިފޯނު ވިއްކުން މަނާކޮށްފި އެވެ.\nޗައިނާގެ އައިފޯނުން ޓެކްސް ނަގަން ޖެހިދާނެ: ޓްރަމްޕް\nޗައިނާ އިން އެމެރިކާ އަށް އެތެރެކުރާ މުދަލުން ޓެކްސް ނެގުމުގައި މިހާތަނަށް އައިފޯން އިސްތިސްނާ ކޮށްފައި އޮތަސް ވެސް، ޗައިނާގައި އުފައްދައިގެން އެމެރިކާ އަށް އެތެރެކުރާ އައިފޯނުތަކުން 10 ޕަސެންޓް ނުވަތަ 25 ޕަސެންޓްގެ ޓެކުހެއް ނަގަންޖެހިދާނެ ކަމަށް ޓްރަމްޕް ވިދާޅުވެއްޖެ އެވެ.\nޓިމް ކުކް ވިޔަފާރި ދަތުރެއްގައި ޗައިނާގައި\nޓިމް ކުކް ޗައިނާ އަށް ކުރައްވާ ދަތުރާ ބެހޭ ގޮތުން އިންޓަނެޓް ޚަބަރުތައް ބުނަނީ އެއީ ވިޔަފާރި ރަނގަޅުކުރަން ކުރައްވާ ދަތުރެއް ކަމަށެވެ. ހަގީގަތަކީ އެއީ ކަމަށް ވެސް ވެދާނެ އެވެ. އައިފޯނު މަރުކާގައި އެޕަލް އިން އެންމެ ފަހުން ނެރުނު މޮޑެލްތައް، ޚާއްސަކޮށް "އައިފޯން އެކްސްއެސް"ގެ ވިޔަފާރި ޗައިނާގައި އެހާ ރަނގަޅު ކަމަކަށް ނުވެ އެވެ.\nއެޕަލްގެ "ރަތް ފޯނު"ގެ ވާހަކަ ޗައިނާގައި ނުދެއްކޭނެ\nއެޕަލް އައިފޯން7ގެ ހާއްސަ އެޑިޝަނެއްގެ ގޮތުގައި ރަތް ކުލައިގެ ފޯނުތަކެއް މިހާރު ވަނީ ބާޒާރަށް ނެރެފަ އެވެ. އެޕަލް "ޕްރޮޑަކްޓް" ރެޑް ގެ ތައްގަނޑުގައި އެޕަލް އިން އުފެއްދުންތައް ބާޒާރަށް ނެރެނީ އެއިޑްސްއާ މެދު ހޭލުންތެރިކަން އިތުރުކޮށް އެ ބައްޔާ ދެކޮޅަށް ކުރާ މަސައްކަތްތަކަށް އެހީވުމަށް ފައިސާ ހޯދާ ޗެރިޓީ މަސައްކަތެއްގެ ގޮތުގަ...


Thailand ge mi thajuribaa Rajje ah ves muhimmu | Mihaaru\nމާޔާބޭގެ ގޮނޑުދޮށުގައި ޓޫރިސްޓުން ހިނގާފައި ދަނީ: ދިރުންތައް ހިމާޔަތްކުރަން ހަތަރު މަސް ދުވަހަށް އެތަން ބަންދުކުރަނީ .-- ފޮޓޯ: މުހައްމަދު ޔާމީން /މިހާރު\n25 މެއި 2018 - 14:01\nޓޫރިސްޓުން މި ތަންތަނަށް ޒިޔާރަތް ކުރުމުން އެތައް މިލިއަން ޑޮލަރެއްގެ އާމްދަނީއެއް ތައިލެންޑަށް ވަދެ އެވެ. އެކަމަކު އިގްތިސާދު ފުޅާވަމުން ދިއުމާ އެކު ގުދުރަތީ ރީތި ތިމާވެށި ސުންނާފަތިވެ، ހަލާކުވެ ނިމިއްޖެ އެވެ. މުރަކަތަކާއި ކަނޑުގެ ދިރުންތައް ވެސް ނެތި ދަނީ އެވެ. އެންމެ ސަބަބަކާ ހުރެ އެވެ. "ހައްދެއް ނެތި" ޓޫރިސްޓުން އެ ރަށްރަށަށް ޒިޔާރަތްކޮށް، ހިންގާ އަމަލުތަކުންނެވެ.\nއެކަމަކު ތައިލެންޑްގެ މަޝްހޫރު ކުންފުނި ސިން އެސްޓޭޓުން ވަނީ އެކަމުގެ ސީރިއަސްކަން އެނގި ބައެއް މަންޒިލްތައް ހިމާޔަތްކުރަން ނުކުމެފަ އެވެ. އެގޮތުން ޔޫން އައިލެންޑާއި މަޔާބޭ ފަދަ ތަންތަން ނެތިދިއުމުގެ ކުރިން، ކަނޑުގެ ދިރުންތައް ހިމާޔަތްކުރުމުގެ މަސައްކަތް މިހާރު ވަނީ ފަށައިފަ އެވެ. ގުދުރަތީ ވެށި ހިމާޔަތް ކުރުމަށް ކޮންމެ ފަދަ ގުރުބާނީއެއް ވާން ޖެހުނަސް އެ ކުންފުނި ތައްޔާރެވެ. މިހާ ބޮޑު ކަމަކާ ކުރިމަތިލީ އަންނަން އޮތް ޖީލުތަކަށް ފައިދާ ހޯދައިދިނުމުގެ މަގުސަދުގަ އެވެ.\nޔޫންގް އައިލޭންޑަކީ ވެސް ޓޫރިސްޓުންނަށް ވަރަށް މަގުބޫލު މަންޒިލެއް.-- ފޮޓޯ: މުހައްމަދު ޔާމީން /މިހާރު\nޔޫން އައިލެންޑް: މުރަކަތަކާ އެކު ފީނާލަން ފުރުސަތެއް!\nބޮޑު ބިޔަ ގަލެކެވެ. ގަލުގެ އެކި ހިސާބުތަކުގައި ވަށައިގެން ގަސްތަކެވެ. ހަމައެކަނި އޮތީ ފައި ބީއްސާލެވޭވަރުގެ ހުދު ވެލީގެ ދޮން ވެލިގަނޑެކެވެ. ދުރުން ބަލާލައިރު، ގާގަނޑު ހީވަނީ ގަހެއްގެ ބިޔަ ގޮފިތަކެއްހެނެވެ. ޕުކެޓު ސިޓީން ފުރައިގެން ސްޕީޑް ލޯންޗެއްގައި އެއް ގަޑިއިރުގެ ދަތުރަކަށް ފަހު، އާދެވުނީ ބިޔަ މި ގާ ހުރި ޔޫން އައިލެންޑް ކައިރިއަށެވެ. މިއީ ޓޫރިސްޓުންގެ މެދުގައި ވަރަށް މަގުބޫލު ތަނެކެވެ. ޔޫން އައިލެންޑަށް އަހަރަކު ދެ މިލިއަނަށް ވުރެ ގިނަ މީހުން ޒިޔާރަތް ކުރެ އެވެ. އެކަމަކު، މުރަކަ އާލާ ކުރުމަށްޓަކައި، ޓޫރިސްޓުންނަށް އެތަނަށް އައުން މަނާކޮށްފައި އޮންނަތާ މިހާރު ކިތަންމެ ދުވަހެއް ވެއްޖެ އެވެ.\nޔޫން އައިލެންޑްގެ އެންމެ ހިތްގައިމުކަމަކީ އެ ރަށް ކައިރީގައި ހެދިފައި އޮތް ރީތި މުރަކަ ފަރެވެ. އަޑިއަށް ފީނާލި އިރު، ރާއްޖެ އިން ފެންނަ މުރަކަތަކާ އެއްވެސް ތަފާތެއް ނެތެވެ. އިންސާނެއްގެ ސިކުނޑިއާ ވައްތަރު ގޮތަކަށް ހުންނަ މަޑު މުށި ކުލައެއްގެ މުރަކަތައް ބައިވަރެވެ. އެ މުރަކަތަކާ ޖެހިގެން ތަފާތު އެކި ސިފަތަކުގެ މުރަކަތަކެވެ. ބައެއް މުރަކަތައް އަންނަނީ ދިރެމުންނެވެ. އަނެއް ބައި މުރަކަތައް މިހާރު ވަނީ ފައްކާވެފަ އެވެ. މަސްމަހާއި ކަނޑުގެ އެކި ދިރުންތަކަށް މިހާރު އެތަނުގައި ނުރައްކަލެއް ނެތެވެ.\nމުރަކަ އާލާކުރުމުގެ މަސައްކަތުގައި އެންމެ އިސްކޮށް އުޅުއްވާ ތައިލެންޑްގެ މެރިން ސައިންޓިސްޓެއް ކަމަށް ވާ ޑރ. ތޮން ތަމްރޮންގްނަވަސަވަތު ވިދާޅުވީ ޔޫން އައިލެންޑް ކައިރިން ކަނޑު އަޑީގައި ހުރި މުރަކަތަކަށް ގެއްލުންވީ ޓޫރިސްޓުންގެ ސަބަބުން ކަމަށެވެ. އެމީހުންގެ އަމަލުތަކުގެ ސަބަބުން މުރަކަތައް ހަލާކުވެ ފަރުތަކަށް ބޮޑެތި ގެއްލުންތަކެއް ލިބޭތީ ކަންބޮޑުވުން ފާޅުކުރެއްވި އެވެ.\nމުރަކަ އިންދުމުގެ މަސައްކަތް ސިން އެސްޓޭޓުން ރަސްމީކޮށް ފަށަން ބޭއްވި ރަސްމިއްޔާތު.-- ފޮޓޯ: މުހައްމަދު ޔާމީން /މިހާރު\nޔޫން އައިލެންޑް ޓޫރިސްޓުންނަށް "ބަންދު" ބޯޑު އަޅުވިތާ މިހާރު ދެ އަހަރު ވެއްޖެ އެވެ. އެތަން ބަންދުކުރީ މުރަކަތައް މަރުވެ، ކަނޑުގެ ދިރުންތައް އެއްކޮށްހެން ނެތި ގޮސްފައިވަނިކޮށެވެ. އެކަމަކު، ވޭތުވެދިޔަ ދެ އަހަރު ދުވަހުގެ ނަތީޖާ ވަރަށް ފޮންޏެވެ. މުރަކަތައް އާލާކުރުމުގެ ސަބަބުން އެތަނަށް ދިރުން ލިބިއްޖެ އެވެ. ކުރިން ފެނުނު ހިތްގައިމުކަން މިހާރު އެތަނުން އަލުން ސިފަވާން ފަށައިފި އެވެ.\n"ފަރުގައި ހުރި މުރަކަތައް މީގެ ދެ އަހަރު ކުރިން ހުރީ މަރުވެފައި. އެތަނުގައި މުރަކަ އިންދުމަށް ފަހު، ދެ އަހަރު ފަހުން މުޅި ސަރަހައްދަށް އަލުން ދިރުން ވަނީ އައިސްފައި،" ޔޫން އައިލެންޑް މިހާރު އޮތް ގޮތް ރާއްޖެ އާއި ބޭރުގެ ބައެއް މީޑިއާތަކަށް ސިފަކޮށްދެމުން ތޮން ވިދާޅުވި އެވެ.\nއޭނާ ވިދާޅުވި ގޮތުގައި ތައިލެންޑްގައި 250 އަށް ވުރެ ގިނަ އެކި ވައްތަރުގެ މުރަކަ ހުރެ އެވެ. އެކަމަކު އެ މުރަކަތައް ހަލާކުވަމުން ދަނީ ޓޫރިސްޓުން ދަތުރު ކުރާ ބޯޓުތައް ފަރުމަތީގައި ބީއްސާލުމުންނެވެ. ބޯޓުތަކާއި ލޯންޗުތަކުން ފަރުމައްޗަށް ނަގިލި އެއްލުމުގެ ސަބަބުން ވެސް ފަރަށް ގެއްލުން ލިބެ އެވެ. އަދި ލޯންޗުފަހަރުގެ އިންޖީނުގެ ސަބަބުން ވެސް ފަރަށާއި މުރަކަތަކަށް ނޭދެވޭ އަސަރު ކުރެ އެވެ.\nމާޔާބޭގެ މޫދުގައި ޓޫރިސްޓުން: ހިތްގައިމު ސަރަހައްދެއް -- ފޮޓޯ: މުހައްމަދު ޔާމީން /މިހާރު\nމާޔާބޭ؛ ހަމަ އަޖައިބެއް ކަހަލަ ތަނެއް!\nތައިލެންޑަށް އަހަރަކު ޒިޔާރަތް ކުރާ ޓޫރިސްޓުންގެ ތެރެއިން 25 މިލިއަން ޓޫރިސްޓުން ދަނީ އެ ގައުމުގެ ކުދި ޖަޒީރާ ރަށްތަކަށެވެ. މި އަހަރު އެ ގައުމަށް 40 މިލިއަނަށް ވުރެ ގިނަ ޓޫރިސްޓުން އަންނާނެ ކަމަށް ޓޫރިޒަމް ދާއިރާގައި އުޅޭ މީހުން ލަފާކުރެ އެވެ. އޭގެ ތެރެއިން އެންމެ ގިނަ އަދަދެއްގެ މީހުން އަންނާނެ ކަމަށް ލަފާކުރެވެނީ ވެސް ހިތްގައިމު މާޔާބޭ އަށެވެ.\nފޮޓޯ ގެލަރީ / ތައިލެންޑުގެ ޖަޒީރާ ރަށްތަކުގެ ހިތްގައިމުކަން\nމާޔާބޭ ޓޫރިސްޓުންގެ ލޮލުގައި ބޮޑަށް އަޅައިގަތީ ހޮލީވުޑްގެ މަޝްހޫރު ބަތޮލް، ލިއޮނާޑޯ ޑިކެޕްރިއޯގެ ފިލްމު "ދަ ބީޗު"ގެ މަންޒަރުތައް އެތަނުގައި ނެގުމުންނެވެ. މާޔާބޭ އަށް ދުވާލެއްގެ މައްޗަށް 4،000 އަށް ވުރެ ގިނަ ޓޫރިސްޓުން ޒިޔާރަތް ކުރެ އެވެ.\nރީތި ގޮނޑުދޮށެއް އޮންނަ މަޔާބޭ އަށް އަންނަ ސަފާރީ އާއި ލޯންޗުފަހަރުން މުޅި ސަރަހައްދު އޮންނަނީ ތޮއްޖެހިފަ އެވެ. ރަށުތެރެ މާ ބޮޑު ނުވި ކަމަށް ވިޔަސް، ޓޫރިސްޓުންނަށް އެއީ ހަމަ އަޖައިބެއް ކަހަލަ ތަނެކެވެ. އެކަމަކު އަންނަ މަހު އެކަކުން ފެށިގެން ހަތަރު މަސް ދުވަހަށް އެތަން ބަންދުކުރާނެ އެވެ.\nމާޔާބޭގެ މޫދުގައި މުރަކަ އާލާ ކުރުމަށް ތައްޔާރުވަނީ. އެތަން ޓޫރިސްޓުންނަށް ނުދެވޭ ގޮތަށް އަންނަ މަހު ބަންދު ކުރާނެ.-- ފޮޓޯ: މުހައްމަދު ޔާމީން /މިހާރު\nއަންނަ ސެޕްޓެމްބަރު މަހު އަލުން މާޔާބޭ ޓޫރިސްޓުންނަށް ހުޅުވާލާނީ ވަރަށް ބޮޑެތި ބަދަލުތަކާ އެކުގަ އެވެ. އެންމެ ބޮޑު ބަދަލަކަށް ވާނީ މިހާރު ލޯންޗުފަހަރު ގާތް ކުރާ ސަރަހައްދުގެ ބަދަލުގައި އެހެން ސަރަހައްދަކަށް ކައިރި ކުރުމެވެ. ދުވާލަކު، އެތަނަށް ޒިޔާރަތްކުރާ މީހުންގެ އަދަދު 2000 އަށް މަދުކުރަން ވެސް ވަނީ ނިންމައިފަ އެވެ. އަދި މާޔާބޭ ކައިރިން މޫދުގައި މުރަކަ އާލާކުރުމުގެ މަސައްކަތް ވަނީ ފަށައިފަ އެވެ.\nޑޮލަރު ނުލިބުނަސް ވަރިހަމަ، ބޭނުމީ ދިރުންތައް ހިމާޔަތްކުރަން\nތޮން ގަބޫލުކުރައްވާ ހަގީގަތެއް އަބަދުވެސް އޮވެ އެވެ: ރާއްޖެއަށް ވުރެ، ތައިލެންޑަށް ޒިޔާރަތް ކުރާ ޓޫރިސްޓުންގެ އަދަދު ގިނަވެފައި، ލިބޭ އާމްދަނީ ވެސް އިތުރެވެ. ރާއްޖެއަށް ހަތް މިލިޔަން ޓޫރިސްޓުން ޒިޔާރަތްކުރާ ނަމަ، އެ ވަންނަނީ ހަމައެކަނި ފައިސާއެއް ނޫނެވެ. އޭގެ ސަބަބުން މުރަކަތަކަށާއި ދިރުންތަކަށް ވެސް ގެއްލުން ލިބޭނެ އެވެ.\nތޮން ވިދާޅުވި ގޮތުގައި ޖަޒީރާ ރަށްތަކުގައި އެންމެ ބޮޑު އިސްކަމެއް ދޭން ޖެހޭނީ ގުދުރަތީ ދިރުންތައް ހިމާޔަތް ކުރުމަށެވެ. މުރަކަ ދިރުވައި އާލާކުރުމަށެވެ. ކަނޑުގެ ދިރުންތައް، ކަނޑުގައި ރަސްކަން ކުރަމުންދާއިރު، މުރަކަތައް މަރުވާ ނަމަ، އެތަންތަނަށް ޓޫރިސްޓުން އައުން ނިމުމަކަށް އަންނާނެ ކަމަށް ވެސް އޭނާ ވިދާޅުވި އެވެ. އެހެންވެ، އެކަމަށް ފިޔަވަޅުތަކެއް އަޅަން ޖެހޭ ކަން ފާހަގަކުރެއްވި އެވެ.\nފީފީ އައިލޭންޑުގައި މެރިން ޑިސްކަވަރީ ސެންޓަރު ހުޅުވުމަށް ބޭއްވި ރަސްމިއްޔާތުގައި މެރިން ސައިންޓިސްޓް ޑރ. ތޮން ވާހަކަ ދައްކަވަނީ.-- ފޮޓޯ: މުހައްމަދު ޔާމީން /މިހާރު\n"އަހަންނަށް މައްސަލަ އެއް ނެތް ފައިސާ ނުލިބުނަސް). އަހަރެމެންގެ ޖީލަށް ފަރުތަކުން ގިނަ އަދަދަކަށް ފައިދާ ލިބިއްޖެ. ކުރިއަށް އޮތް ޖީލުތަކަށް މީގެ ފައިދާ ލިބެން އެބަ ޖެހޭ. ފައިސާއަކީ މުހިންމު އެއްޗެއް. އެކަމަކު އަހަރެމެންގެ ދަރީންގެ މުސްތަގުބަލު މާ މުހިންމު،" ތޮން ވިދާޅުވި އެވެ.\nތައިލެންޑްގެ ފީފީ އައިލެންޑްގައި މެރިން ޑިސްކަވަރީ ސެންޓަރެއް ހުޅުވިއިރު، މި އަހަރުގެ ފަހުކޮޅު، ރާއްޖޭގެ އެނބޫދޫ ފިނޮޅުގައި ވެސް އެފަދަ ސެންޓަރެއް ހުޅުވަން ސިން އެސްޓޭޓުން ވަނީ ތައްޔާރުވެފަ އެވެ. މެރިން ޑިސްކަވަރީ ސެންޓަރުގެ ބޭނުމަކީ ކަނޑުގެ ދިރުންތަކުގެ މުހިންމުކަން އަންގައިދިނުމެވެ. ފީފީ އައިލެންޑްގައި ހުރި ސެންޓަރުގައި ޓޫރިސްޓުންނަށް މަގުބޫލު ތަފާތު މަންޒިލްތައް ފެންނަން ހުރެ އެވެ.\nMarine discovery center raajjeygai hulhuvanee\nއެތަނުގައި ކުދި މިޔަރާއި އަނިޔާވެފައި ހުންނަ މިޔަރު ގެންގުޅެން ހާއްސަ ޓޭންކެއް ހަދާފައި ހުރެ އެވެ. އެ ޓޭންކުގައި ދުވަސްގަނޑެއް ވަންދެން ގެންގުޅުމަށް ފަހު މިޔަރުތައް ދޫކޮށްލަ އެވެ.\nމާޔާބޭގެ ހިތްގައިމު މަންޒަރެއް -- ފޮޓޯ: މުހައްމަދު ޔާމީން /މިހާރު\nތޮން އަކީ ރާއްޖެ އަށް އާ ބޭފުޅެއް ނޫނެވެ. އޭނާ ވަނީ އަށް ފަހަރެއްގެ މަތިން ރާއްޖެ ޒިޔާރަތް ކުރައްވައިފަ އެވެ. ތޮން ވިދާޅުވި ގޮތުގައި މާޔާބޭގެ ފަރުތަކާއި މުރަކަތަކަށް ގެއްލުންވި ގޮތަށް ރާއްޖޭގެ ކަނޑުގެ ދިރުންތަކަށް ޓޫރިސްޓުންގެ ސަބަބުން ނޭދެވޭ އަސަރު ކުރުމުގެ ފުރުސަތު ވެސް އެބަ އޮތެވެ. އޭގެ ކުރިން ރައްކާތެރިކަމުގެ ފިޔަވަޅު އެޅުމުގެ މުހިންމު ކަން އޭނާ ފާހަގަކުރެއްވި އެވެ.\nރާއްޖޭގައި ހުޅުވާ މެރިން ޑިސްކަވަރީ ސެންޓަރާ ބެހޭ ގޮތުން ތޮން ވިދާޅުވީ ފީފީ އައިލެންޑްގައި މުރަކަ ހެއްދުމުގެ މަސައްކަތްތައް ކުރާ ގޮތަށް ރާއްޖޭގައި ވެސް އެކަން ކުރާނެ ކަމަށެވެ. މިކަމުގައި ދިވެހިންނާއި ޓޫރިސްޓުންގެ އެހީ ބޭނުންވާނެ ކަމަށާއި އެންމެން ގުޅިގެން ނޫނީ ނާޒުކު، ކަނޑުގެ ދިރުންތަކާއި މުރަކަތައް ހިމާޔަތް ނުކުރެވޭނެ ކަމަށް ވިދާޅުވި އެވެ.\nފަރުތަކަކީ ކުދި ޖަޒީރާ ރަށްތައް ސަލާމަތްކޮށްދީ، ދެމެހެއްޓެނިވި ގޮތެއްގައި ދިގު މުއްދަތަކަށް ރައްކާތެރިކަމާ އެކު އޮތުމަށް އެހީވެދޭ ގުދުރަތީ ވަސީލަތެވެ. ފަރުތައް އެކުލެވިގެންވަނީ އެތައް ވައްތަރެއްގެ ގަލާއި މުރަކައިގެ އިތުރުން ގުނާ އަދަދު ކުރަން ނޭނގޭ މިންވަރުގެ ތަފާތު ވައްތަރުގެ މަސްތަކާ އެކު އެވެ. އެހެންކަމުން ރާއްޖޭގެ އެ ދިރުންތައް ހިމާޔަތްކުރަން ވެސް ވަރަށް ހާއްސަ ޕްރޮގްރާމްތައް ހިންގަން ޖެހެ އެވެ.\nތައިލެންޑު ޓޫރިސްޓުން ޓޫރިޒަމް ފަރުތައް ރާއްޖެ-ތައިލެންޑް\nތައިލެންޑްގެ މި ތަޖުރިބާ ރާއްޖެ އަށް ވެސް މުހިންމު ކަމަށް ނޫސްވެރިން ދެކޭ ނަމަ ކުވޭތުގައި ކަނޑު ހިއްކައިގެން އެބަ ބިނާ ކުރޭ ބޮޑު ސިޓީ އެއް އެންވަޔަރުމެންޓަލް އެއްވެސް މައްސަލަ އެއް ނާދޭ މުޅިން ވެސް އަންނަނީ ބެނެފިޓްސް އޭ ކުވޭތުން މިހާރު ކަނޑުގައި އެބިނާ ކުރާ ސީ ސިޓީގެ ސަބަބުން ކުވޭތު ބަދަލު ކޮށްލާނެ އަރަބި ދުނިޔޭގައި އޮތް އެންމެ ވަރުގަދަ އިކޮނޮމީ އަށް. މީ ދަސްކުރަން ޖެހޭ ފިލާވަޅު ތަކޭ.\nކުވޭތުގެ އިކޮނޮމީ އަކީ ތެލުގެ މައްޗަށް ބިނާވެފަވާ އިކޮނޮމީއެއް. ރާއްޖެއަކީ ޓުރިޒަމުން އެކަނި ފައިސާ ލިބޭ ގައުމުއް. ރާއްޖޭގެ ފަރުތަށް ހަލާކުކުރުމަކީ ކުވޭތުގެ ތެޔޮވަޅުތަކުގައި ރޯކުރުންފަދަ ކަމެއް.\nރާއްޖެއަންނަ މަދުބަޔަކު ސުނޯކުލް ކުރަނީ\nރީއްޖެ އަންނަ ފަތަންނޭނގޭ ޗައިނާމީހުންވެސް ލައިފްޖެކެޓު އަޅައިގެންވެސް ސްނޯކުލްކުރަންދޭ!\nރާއްޖޭގެ ހުރިހާ ފަޅުތަކާ ގިރިތަށް އެވަނީ ދިގުމުއްދަތަށް ހަދާނެއެއްޗެއްހަދަން ވިއްކާލާފަ. ދިވެހިންނަށް ފައިޖައްސާލާނެ ފިނޮޅުގަނޑެއްވެސް ނެތް މިހާރު،\nދިގުމުއްދަތެއްވަންދެން މެދުނުކެނޑި ފަރުރުވެރިކަމުގެ ދާއިރާގަ އުޅެވެމުންދާތީ ތިމާވެށީގެ މުހިންމުކަމާ ރާއްޖޭގެ ރަށްތައް ގުދުރަތީ ރީތިކަމުގަ ބޭއްވުމުގެ ފައިދާ ވިސްނޭ. ތިމާވެށި ހިމާޔަތްކުރާ ބަޔަކާ ގުޅިގެން ހިލޭ ސާބަހަށް މަސައްކަތް ކޮށްލާހިތް ވަރަށްވޭ. އެއީ ގިނަބައެއްގެ ސަމާލުކަން ލިބޭނެ ވަރަށް ބޭނުންތެރި ގިނަ މަސައްކަތްތަކެއް ކޮށްދެވިދާނެކަމަށް ގަބޫލުކުރެވޭތީ.\nކުޑައިރު ސްކޫލްގަ ކިޔަވަދިންގޮތުންނަމަ ދުނިޔޭގަ މޫދާއި ފަރުތައް ހުންނަނީ ރާއްޖޭގަ އެކަނި. އެހެން ގައުމުތަކުގެ އަތިރިމަތި އޮޮންނަނީ ގަންގާކޯރުހެން.\nފަރުތައް މައްޗަށް ވެލިއަޅާ ހިއްކާލީމާ އެ ތަރައްގީވީ އިނގޭތޯ!\nމިހާރު ރިސޯޓް ހަދާފަ ހުންނަ ރަށްރަށުގެ ފަޅު ހިއްކައިގެން އާ ރިސޯޓް ހަދަންވެސް ހުއްދަދީފި. ދެން ތިމާވެށި ހަލާކުކުރުން މިހާރަށްވުރެވެސް ހަލުވިވާނެ.\nއެހެންވެތާ އަގު ބޮޑު ޓޫރިޒަމެއް ފައްކާކުރީ...


BREAKING: Raajje Kairee Gai Baarugadha3Kolhigandu Ufedhi, Thoofaanakah Badhalu Vanee - Vaguthu\nރާއްޖެ ހިމެނޭ ސަރަޙައްދުގައި ބާރުގަދަ ތިން ކޮޅިގަނޑު އުފެދި، ތޫފާންތަކަށް ބަދަލުވަމުންދާ ކަމަށް މޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ވިދާޅުވެއްޖެއެވެ.\nމޫސުމާއި ބެހޭ އިދާރާއިން ވިދާޅުވީ، ރާއްޖެ ކައިރީގައި ބާރުގަދަ ތިން ކޮޅިގަނޑެއް އުފެދި ދައުރުވަމުން ދަނީ، ރާއްޖޭގެ އުތުރުގައި އާއި، ރާއްޖޭގެ ހުޅަނގުގައި އާއި ހުޅަނގު ދެކުނުގައެވެ.\nއެ އިދާރާއިން ވިދާޅުވީ، މީގެ ތެރެއިން ރާއްޖޭގެ އުތުރުގައި އުފެދިފައިވާ ކޮޅިގަނޑު ކުރިޔަށް އޮތް 24 ގަޑިއިރު ތެރޭ ތޫފާނަކަށް ބަދަލުވާނެ ކަމަށެވެ. އަދި އެ ތޫފާން ރާއްޖޭގެ ހުޅަނގު އުތުރަށް ޖެހެމުންދާނެ ކަމަށް އެ އިދާރާއިން ވިދާޅުވިއެވެ.\nމޫސުމާއި ބެހޭ އިދާރާއިން ވިދާޅުވިގޮތުގައި، ރާއްޖޭގެ ހުޅަނގު ދެކުނުގައި އުފެދިފައިވާ ކޮޅިގަނޑު، ކުރިޔަށް އޮތް 36 ގަޑއިރު ތެރޭ ތޫފާނަކަށް ބަދަލުވާނެ ކަމަށާއި، ހުޅަނގުގައި އުފެދިފައިވާ ކޮޅިގަނޑު، ކުރިޔަށް އޮތް 12 ގަޑިއިރު ތެރޭ ތޫފާނެކަށް ބަދަލުވެ ހުޅަނގު އުތުރަށް ޖެހެމުންދާނެ ކަމަށެވެ.\nމޫސުމާއި ބެހޭ އިދާރާއިން ވިދާޅުވީ މި ތިން ކޮޅިގަނޑުވެސް މިހާރު ދަތުރުކުރަމުން ދަނީ ރާއްޖެ އާއި ދުރަށް ކަމަށެވެ.\nރާއްޖެ ސަރަޙައްދުގައި ބާރުގަދަ ކޮޅިގަނޑުތަކެއް އުފެދި ތޫފާންތަކަށް ބަދަލުވަމުންދާއިރު، ފާއިތުވެދިޔަ ދުވަސްތަކުގައި ރާއްޖޭގެ ބޮޑު ސަރަޙައްދަކަށް ދަނީ ވިއްސާރަ ކުރަމުންނެވެ. އެގޮތުން ބައެއް ރަށްތަކަށް ބޯކޮށް ވާރޭވެހި ފެންބޮޑުވުމުގެ ހާދިސާތައް ވެސް ދަނީ ހިނގަމުންނެވެ.\nކުރިޔަށް އޮތް ވަގުތުތަކަށް މޫސުން ލަފާކުރާގޮތް ހާމަކޮށް މޫސުމާއި ބެހޭ އިދާރާ އިން ވިދާޅުވީ، ރާއްޖޭގެ ބޮޑު ބަޔަކަށް ގުގުރުމާއެކު ވިއްސާރަކުރާނެ ކަމަށެވެ. އަދި ބައެއް ރަށްތަކަށް ބޯކޮށް ވާރޭވެހޭނެ ކަމަށް ލަފާކުރެވޭތީ އެންމެހާ ފަރާތްތަކުންވެސް މޫސުމަށް ސަމާލުވުމަށް އެ އިދާރާއިން ވަނީ އިލްތިމާސްކޮށްފައެވެ.\nމޫސުމާއި ބެހޭ އިދާރާއިން އިތުރަށް ވިދާޅުވީ، ދެކުނުގެ ކަނޑުތައް އާދައިގެ ވަރަކަށް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެ ކަމަށާއި، އެހެން ހިސާބުތަކުގެ ކަނޑުތައް އާދައިގެވަރަކަށް ގަދަ ވާނެ ކަމަށެވެ.\nރާއްޖޭގެ ކަނޑުތައް ގަދަވެދާނެ ކަމަށް ލަފާކޮށްފި\nޑިސެމްބަރު 4, 2019 13:24\nމިހާރުވެސް މިއުޅެނީ ޖެހުނު ކޮޅިގަނޑެއް ތޫފާނަކަށް ބަދަލުވެގެން.\nރަޢީސްޔާމީނަށް ނުހައްގުން އަނިޔާކުރުން ހުއްޓާާލާ\nޑިސެމްބަރު 4, 2019 13:53\nބޮޑުވަރު ދޯ މިކަންވެސް ސިޔާސީ އޭނައަށް އެކަނިތަ ނުހައްގުން ކަންވީ.\nޑިސެމްބަރު 4, 2019 13:55\nމިހާރު ޔާމިނު ވަރުގެ މާތް މީހެއް ނެތިގެން، މޫސުމަކީ މީހަކާ ހެދި ވާކަމެއް ނޫން ގުދުރަތުގެ ކެކުޅުމެއް\nޑިސެމްބަރު 4, 2019 13:47\nﷲ ގެ.ހުކުމްތަކަށް ގޮންނުޖައްސަވާ.އުޑުފަތުރުވައްވާ .ވާރޭ ވެއްސަވަނީ އެކަލާނގެ.ނާއިންސާފާ.މުންކަރާށް ތައް އާންމު ނުކުރޭ.ﷲ ގެ ދީނަށް ނަސްރުދޭ މީހުންނާ ދޭތެރޭ އިހާނެތިކޮށް ކަންތައް ނުކުރޭ....ﷲ ވަކީލު\nޑިސެމްބަރު 4, 2019 14:02\nބުރިންގް އިޓް އޮން\nޑިސެމްބަރު 4, 2019 14:20\neiy allah ge kulhadhunvanthakan so nobody should blame others\nޑިސެމްބަރު 4, 2019 14:34\nޔާމީން ދޫކޮއްލާ އަނިޔާކުރުން ހުއްޓާލާ ސަރުކާރު މައިތިރިވޭ ރާއްޖެއަށް ބޮ ޑު ނިކަމެތިކަމެއް ލިބިދާނެ\nޑިސެމްބަރު 4, 2019 14:36\nޤަމުގައި އިންސާފުނެތި ދިޔައީމައި މިފަދަ ގުދުރަތީ ކަންކަން ދިމާވާނެ\nޑިސެމްބަރު 4, 2019 14:51\nކޮޅިގަނޑުތައް އުފެދި އޭގެ އަސަރު މިކުރަނީ! އަންނި ކޮޅިގަނޑު ، ކިނބޫ ކޮޅިގަނޑު ، ސޭޓް ކޮޅިގަނޑު ، ގޅބ ކޮޅިގަނޑު ، ލާދީނީ ކޮޅިގަނޑު. ދިވެހިން ހޭވެރިވާކަށް ނުވޭތޯ؟ މުޅި ޤަވްމު ނާމާންވެ ، ގޮތްނޭގޭ މަރުތައް ގިނަވެ ، ވައްކަމާ ޓެކުން ގިނަވެ މިދަނީ އަހުރެމެންގެ ލޯމަތީގައި ނޫންތޯ؟\nޑިސެމްބަރު 4, 2019 14:59\nމިޖެހިގެން އުޅޭ ލާދީނީ ކޮޅިގަނޑު މިހާރު މިވަނީ މުސީބާތެއްގެ ސިފަ ޖެހިފަ.\nޑިސެމްބަރު 4, 2019 15:01\nފޮޓޯގަނޑެއް (އިންފޯ-ގްރެފިކްސް) ހިސާބުވެސް ނެތީތަ!\nޑިސެމްބަރު 4, 2019 15:19\nމިއުލެނީ ރަށައް ޗުއްޓީ އައްދާން، މަސްބާނަން، އެކަމު ހާދަ ހިތާމަވެރި ހަބަރެކޭ ތީ.\nޑިސެމްބަރު 4, 2019 17:21\nމޫސުން ރަނގަޅުވާނީ ކިހާތާކު.\nޑިސެމްބަރު 4, 2019 17:57\nކޮންމެވެސް މީހަކު ފޭސްބުކްގަ މެޓް ގެ ހަބަރަކަށް ތިވާހަކަތައް ލިންކް ކޮށްލީމަދޯ މެޓް އަށް ތިވާހަކަ ރައްޔިތުންނާއި ހަމަޔަށް ގެނެސްދޭންވެސް ތިއިނގުނީ.\nޑިސެމްބަރު 4, 2019 18:45\nމޯދީ ކޮންފަރެންސް ބާއްވަނީ އެއީ ކަންނޭނގެ މިކޮޅިގަނޑުގެ އަސްލަކީ\nޑިސެމްބަރު 4, 2019 18:50\nތިޔާގެން2ކޮޅިގަނދު ގަތަރައް ޖެހުމައް ފަހު ރާއްޖެ އަތުވައްްޖި\nޑިސެމްބަރު 4, 2019 19:07\nﷲއާއި ރަސޫލާއަށް ފުރައްސާރަކުރަންޔާ ކޯފާއައުންދުރެއްނުވާނެ...ﷲބިރުވެތިނުވެ ފާހިސްއަމަލުތައް އާއްމުވީމަ ވާނީމިހެން..މިވީ 10 އަހަރުދުވަހުގެތެރޭގަ މިވަރު މޫސުންގޯސްވި އަދި ދިގުލީދުވަސްވަރެއްވެސްނެެތް.ވިސްނާފިކުރުކުރާބަޔަކައް އިބުރަތެއް..\nﷲއަށް ބިރުވެތިވޭ އަނިޔާވެރިންނާ ދުރުހެލިވޭ\nޑިސެމްބަރު 4, 2019 19:25\nމީހުންގެ ހައްގުތަކަށް އަރައިގަތުން ހުއްޓާލާ އެތައްހާސްރަތްޔަތުންގެ ބޯހިޔާވަހިކަން އަދިރިނުކޮށް އޭގެހައްގުވެރިންނަ މަކަރުނުހަދާ ހަވާލުކުރޭ އެހެންނޫނީ މީހުންގެބަދުދުޢާ ﷲހަޝުރަތައް އުފުއްލަވާނެ ބިރުވެތިވޭ މުސީބާތްއައިސްޖެހުމުން ހުއްޓުވަން ކުރެވޭނެކަމެއްނެތް\nޑިސެމްބަރު 5, 2019 04:36\nތޫފާނު ނިކަން ދޭބަލަ ނުހައްގުން ތެޅި ބާލައި މީ ހުން މަރަމުން ޅަކުދިން ފަޅަމުން އެއްޖިންސުން ގުޅުން ހިންގަމުން އެދާ ބައިގަނޑު ބޮލަށް ބިނދެން ޕްލީޒް! މަގުމަތީ ކެނޑިފަ ތިބޭ އެއްޗެހިންވެސް ގެންދާތި! މި ގައުމުގައުވާ ނެތް އަމާންކަމެއް.\nޑިސެމްބަރު 5, 2019 09:04\nޔާﷲ އެންމެހާ ބަލާ، މުސީބާތްތަކުން މި ޤައުމާއި ރައްޔިތުން ސަލާމަތްކުރައްވާނދޭވެ. އާމީން!


Adeeb E Vidhaalhuvaa Fethey Odeegai Thibee Idhikolhu Faraai Thah - PPM - Vaguthu\nއަދީބު އެ ވިދާޅުވާ ފެތޭ އޮޑީގައި ތިބީ އިދިކޮޅު ފަރާތްތައް - ޕީޕީއެމް\nރައީސް ޔާމީން އާއި އެކު އޮޑި އަޑިއަށްދާއިރު، ރިޔާދަށު ނުވެ ސަރުކާރުން ނުކުތުމަށް، ސަރުކާރުގައި ތިއްބެވި ފަރާތްތަކަށް ކުރީގެ ނައިބު ރައީސް އަދީބު ގޮވާލެއްވި ގޮވާލެއްވުމަށް ވެރިކަން ކުރާ ޕީޕީއެމް އިން ރައްދު ދީފިއެވެ.\n"ވަގުތު" އާއި ވާހަކަ ދައްކަވަމުން ޕީޕީއެމްގެ ސެކެޓަރީ ޖެނަރަލް އަދި ނިލަންދޫ ދާއިރާގެ މަޖިލިސް މެންބަރު ޑރ. އަބްދުﷲ ހަލީލް ވިދާޅުވީ ސަރުކާރު އޮތީ ވަރަށް ވަރުގަދަކޮށް ކަމަށާއި ކުރީ ނައިބު ރައީސް އެ ގޮވާލައްވަނީ އިދިކޮޅު ފަރާތްތައް ފެތޭ ވާހަކަ ކަމަށެވެ.\n" ހަގީގަތުގައި އަދީބު އެވިދާޅުނީ އިދިކޮޅު ފަރާތް ތަށް ބަލިވަމުންދާ ވާހަކަ, އަޅުގަނޑުމެންނަށް ފެންނަމުން އެބަދޭ އިދިކޮޅު ފަރާތްތަކަށް ތާއީދު ގެއްލެމުން ދާ މަންޒަރު" ހަލީލު ވިދާޅުވިއެވެ.\nހަލީލު ވިދާޅުވީ އިދިކޮޅު ފަރާތް ތަކުގެ ތާއީދު ގެއްލިގެން ދާ ކަމުގެ އެންމެ އަލި ގަދަ އެ ހެއްކަ ކީ ރޭގަ އިދިކޮޅު ފަރާތް ތަކުން ބޭއްވި އެއްވުމުގައި ފުލުހުނަށް ހަމަލާ ދިނުމަށް ކަޅު ތެޔޮ ޖަހާއި, އަދި މިރުސް ފެން ޕެކެޓް ބޭނުން ކުރި ކުރުން ކަމަށެވެ.\n" ސަރުކާރު އޮތީ ވަރަށް ބަދަހިކޮށް, ރައީސް ޔާމީންގެ އަރިސް ބޭފުޅުން މިހާރުވެސް ތިބީ އެމަނިކުފާނާއި އެކު ސާބިތުވެގެން ރައްޔިތުންގެ ވެރިކަން ދިފާއު ކުރުމަށް, އިދިކޮޅު ފަރާތް ތަކުގެ ތާއީދު ގެއްލިގެން ދާ ކަމުގެ އެންމެ އަލި ގަދަ އެ ހެއްކަ ކީ ރޭގަ އިދިކޮޅު ފަރާތް ތަކުން ބޭއްވި އެއްވުމުގައި ފުލުހުންނަށް ހަމަލާ ދިނުމަށް ކަޅު ތެޔޮ ޖަހާއި , އަދި މިރުސް ފެން ޕެކެޓް ބޭނުން ކުރި ކުރުން " ހަލީލު ވިދާޅުވިއެވެ.\nއަދީބާއި ހަވާލާދެއްވައި އެމަނިކުފާނުގެ ޤާނޫނީ ވަކީލު މޫސާ ސިރާޖު ކުރެއްވި ޓްވީޓެއްގައި ވިދާޅުވީ، ކައްޕި އާއި އެކު އޮޑި އަޑިއަށްދާއިރު، ރިޔާދަށު ނުވެ ސަރުކާރުން ނުކުތުމަށް، ސަރުކާރުގައި ތިއްބެވި ފަރާތްތަކަށް އަދީބު ގޮވާލެއްވި ކަމަށެވެ. އަދި ހަމައެއާއިއެކު، ރައީސް ޔާމީން ފިޔަވައި ސަރުކާރުގައި ތިއްބެވި ހުރިހާ ފަރާތްތަކަކީ އަދީބުގެ އެކުވެރިން ކަމަށް އެމަނިކުފާނު ވިދާޅުވިކަމަށް ވެސް ސިރާޖު ވިދާޅުވިއެވެ.\nހަމަ މިއާއިއެކު، "އުފާވެރިކަން އޮތީ މިކޮޅުގައި" ކަމަށް އަދީބު ވިދާޅުވި ކަމަށް ވެސް ސިރާޖު ވިދާޅުވިއެވެ.\nމާޗް 15, 2018 12:15\nއުފާވެރިކަން އޮންނަނެތާ! މުޅި ސަރުކާރަށް3އަހަރުދުވަހު ލިބުނުހާ ފައިސާ ބަނޑއަޅާލާ ، އެކަން ފުރުވުމަށް ރައީސްޔާމީންގެ އެކައުންޓަށް ފައިސާކޮޅެއް ލާ އެ ބަނޑުއެޅުމުގައި ރައީސްވެސް ބައިވެރިވިކަން ދެއްކުމަށް!\nމާޗް 15, 2018 14:02\nބަނޑު އަޅާއިގެން ނުކޮށްދިން ކަމެއް އެބައޮތްތަ.ކައިގެންވެސް ކޮށްދެންޏާ ނިމުނީނު. މިއުޅެނީ އެވަރުވެސް ކުރިން ނުކޮށްދީ ރައްޔިތުން ގަނަތަޅުވަން އުޅޭބައިގަނޑެއް\nމާޗް 15, 2018 12:44\nރާއްޖޭގެ ޓޫރިޒަމް އަށް ޑިކްލައިން އެއް ނާންނާނެއޭ ޓޫރިޒަމް މިނިސްޓަރަކަށް ވެސް ނޭގޭނެއޭ އޭނާ އަކީ އެހާ މޮޅަށް ކަންކަން ބެލޭ ކަންކަން ދަންނާނެ މީހެއް ނަމަ އެންމެ ފަހުން ބޭއްވި އިންޓަރނޭޝަނަލް ނިއުސް ކޮންފަރެންސް ގައި ސްޓެޓިކްސް ޓިކްސް އާއި އެކު ކިޔައިދޭނެ ނޫންތޭ. ރާއްޖޭގެ ޓޫރިޒަމް ދާނީ ކުރިއަރައިގެންނޭ އަދި ވެސް ކުއްލި ނުރައްކަލުގެ ހާލަތު އިތުރަށް ސްޓްރެޗް ކޮށްލަންވީއޭ އެއިރަށް ހުންނާނީ ރަނގަޅަށޭ. މީގައި ނެތޭ އިތުރު އެެއްވެސް ގޮތެއް ހަމަ ޖުލައިގެ ނިޔަލަށް ސްޓްރެޗް ކޮށްލާ ކުއްލި ނުރައްކަލުގެ ހާލަތު.\nމާޗް 15, 2018 12:49\nތިކަހަލަ ފެންނެތް އެތައް ކާށްޓެއް މިހާރު ފަޅައިފިއެވެ. އެހެންވީމާ ތިޔަކާށީގައިވެސް ފެނެއް ނުހުންނާނެއެވެ.\nމާޗް 15, 2018 12:53\nޢަދީބަކީ ރައްޔިތުން ދަންނަ ރައްޔިތުންގެ ކުރިމަތީގަ ބަސްވިކޭ މީހެއްނޫން. ރައްޔިތުން ތިބީ ތަރައްޤީއާއެކު.


UK gai raajjeyge mahuge agu record minvarakah ufulumah fahu dhshah\nޔޫކޭގައި ރާއްޖޭގެ މަހުގެ އަގު ރެކޯޑް މިންވަރަކަށް އުފުލުމަށް ފަހު ދަށަށް\nދިވެހި މަސްވެރިއަކު ދޮށިން މަހެއް ބޭނި މަހެއް ދޯންޏަށް އެތެރެކޮށްލަނީ. -- ފޮޓޯ: ގާޑިއަން\nޔޫރަޕަށް ސްރީ ލަންކާގެ މަހުގެ ބާވަތްތައް އެތެރެކުރުން މަނާކުރުމާ އެކު އިނގިރޭސި ވިލާތުގައި މަހުގެ އަގު މައްޗަށް ގޮސް ރާއްޖޭގެ މަހުގެ ބާވަތްތަކަށް ޑިމާންޑް ބޮޑުވުމުން އަގުތައް މަތީގައި ހުރުމަށް ފަހު ދަށަށް ހިނގައްޖެ އެވެ.\nތިމާވެއްޓާ ރަހުމަތްތެރި ނޫން ގޮތްގޮތަށް މަސްވެރިކަންކުރާ މައްސަލާގައި ލަންކާގެ މަހުގެ ބާވަތްތައް ޔޫރަޕަށް އެތެރެކުރުން މަނާކުރުމާ އެކު އިނގިރޭސި ވިލާތުގައި ކަނޑުމަހުގެ ސަޕްލައި ދަށްވެ މަހުގެ އަގު ފެބްރުއަރީ މަހު ވަރަށް ބޮޑަށް އުފުލުނެވެ. އެހެންވެ ރާއްޖެ އާއި އެހެން ބައެއް ގައުމުތަކުގެ މަހަށް ޔޫކޭގައި ޑިމާންޑް ބޮޑުވެ އަގު މައްޗަށް ދިޔަ އެވެ. ނަމަވެސް ޔޫރަޕުން ލަންކާ އަށް އެޅި ފިޔަވަޅު އުވާލުމަށް މިހާރު ވަނީ މަޝްވަރާތައް ފަށައިފަ އެވެ. އެކު މިހާރު ވަނީ މިދިޔަ އަހަރުގެ ފެބްރުއަރީގައި މަހުގެ ހުރި ވަރާ ދާދި އެއް ހަމަޔަކަށް އަގު ތިރިވެފަ އެވެ.\n"މިހާރު ދަނީ ބޭނުންވާ ވަރަށް މަސް ލިބެމުން. ފެންވަރު ވެސް ރަނގަޅު،" ޑައިރެކްޓް ސީފުޑްސްގެ އޮފިޝަލަކާ ހަވާލާދީ އަންޑަ ކަރެންޓް ނިއުސްގައި ބުނެފައިވެ އެވެ.\nސީފުޑްގެ ވިޔަފާރިއާ ބެހޭ ހަބަރުތައް ގެނެސްދޭ އެ ވެބްސައިޓުގައި ވިޔަފާރިވެރިންނާ ހަވާލާދީ ބުނެފައި ވަނީ މަހުގެ އަގު މިހާރު ދަށްވެފައި ވިޔަސް އަދިވެސް އެންމެ ކުރިން ހުރި މިންވަރާ އަޅާބަލާއިރު 5-10 ޕަސެންޓް އަގު ބޮޑު ކަމަށެވެ.\nޑައިރެކްޓް ސީފުޑްގެ އޮފިޝަލް ވިދާޅުވެފައި ވަނީ ޔޫކޭގައި، ތާޒާ އަދި ފިނިކުރި ކަނޑުމަހުގެ އަގު މިހާރު ހިފެހެއްޓިފައި ވިޔަސް ހުޅަނގު މޫސުމާ އެކު ރާއްޖޭގެ މަސްވެރިކަން ދަށްވެ ސަޕްލައި އަށް އަނެއްކާވެސް ބުރޫ އެރުން އެކަށީގެންވާ ކަމަށެވެ.\nފެބްރުއަރީ މަހު ޔޫކޭގައި ވަނީ ރާއްޖޭގެ މަހަށް ލިބޭ އަގު 60 ޕަސެންޓް މައްޗަށް ގޮސްފަ އެވެ. އަދި އިންޑިއާ މަހުގެ އަގު 20 ޕަސެންޓް އުފުލުނެވެ. މިހާރު މަސް ކިލޯއެއް 11-12 ޕައުންޑަށް އިމްޕޯޓްކުރަން ލިބޭއިރު ކުރިން ވަނީ 18-20 ޕައުންޑާ ދެމެދުގެ އަގެއްގައި ގަނެފަ އެވެ. ޔޫކޭ އަށް މަސް އިމްޕޯޓްކުރާ މީހުން ބުނަނީ އަގު ދަށަށް ދާން ފެށީ ލަންކާ އަށް އަޅާފައިވާ ފިޔަވަޅު އުވާލުމުގެ ކުލަވަރުތައް ފެންނަން ފެށުމުން ކަމަށެވެ.\nދިވެހި އުފެއްދުންތައް ބާޒާރަށް ނެރެން ހާއްސަ ޕްރޮގްރާމެއް


Thimaage Sirruthah Kithamme Gaai Ekuveri Akah Namaves Haama Nukurey: Mufthi Menk | Dhiislam\nތިމާގެ ސިއްރުތައް ކިތަންމެ ގާތައެކުވެރިއަކަށް ނަމަވެސް ހާމަނުކުރުމަށް ޒިންމާބްވޭގެ މުފްތީ އިސްމާއީލް އިބްނު މޫސާ މެންކް ވިދާޅުވެއްޖެއެވެ.\nމުފްތީ މެންކް މިހެން ވިދާޅުވެފައިވަނީ ކުރެއްވި ޓުވީޓެއްގައެވެ.\nމީގެ އިތުރުން ތިބާގެ ކިތަންމެ ގާތް އެކުވެރިއަކަށް ނަމަވެސް ތިބާގެ ސިއްރުތައް ކިޔައިދިނުމަކީ އެކުވެރިޔާއަށް އަޅުވެތިވެ އޭނާގެ އަޅަކަށްވާންޖެހިދާނެ ކަމަށާއި، ޙަޔާތުގެ ސިއްރުތަކާއި ސިއްރުން ކުރެވޭ ފާފަތައް ސިއްރުގެ ގޮތުގައި ހިފަހައްޓަން އިސްލާމް ދީން އެހައި ބޮޑަށް ބާރުއަޅަނީ އެ ސަބަބަށްޓަކައި ކަމަށެވެ.\nގާތް އެކުވެރިއަކަށް އިތުބާރު ކޮށް ތިމާގެ ސިއްރުތައް ކިޔާދީފިނަމަ ކިތަންމެ ބޮޑު ގެއްލުމެއް ހަމަ މިދުނިޔެމަތީގައިވެސް ލިބިދާނެ ކަމަށާއި ކިތަންމެ ބޮޑު އަނިޔާއެއްގައި، ކިތަންމެ ބޮޑު ހިތްދަތިކަމެއްވެސް ކުރިމަތިވެދާނެ ކަމަށެވެ. އަދި ތިމާގެ ސިއްރުތައް ބަހައްޓަންޖެހޭނީ ތިމާ އާއި ﷲ ތަޢާލާ ޢާއި ދެމެދުގައެވެ. ފާފައެއް ކުރެވިއްޖެނަމަ ތައުބާވެ އެހެން މީހަކަށް އެކަން ހާމަނުކުރުމަށްވެސް ނަސޭހަތްތެރިވެ ވަޑައިގަތެވެ.\nއަދި ހަމަ އެހެންމެ ކުޑަކުޑަމިސާލެއްގެގޮތުން ޝެއިޚް ވިދާޅުވެފައިވަނީ، ވަރަށް ގިނައިން ހިނގާ ވަރަށް ޢާންމުކަމެއްގެ ވާހަކައެކެވެ. ތިބާއަކީ ހަމަ ވަރަށް ރަނގަޅަށް ބައިވެރިޔާއާއިއެކު ދިރިއުޅެމުންދާ ބައިވެރިއެކެވެ. އަނހެނެއް ފިރިހެނެއް ބުނާކަށް ނެތީމެވެ. އެހެންކަމާއިއެކުވެސް، ޝައިޠޯނާގެ ސަބަބުން ތިބާއަށް އޮތީ ލަދުވެތިކަމެއް ކުރެވިފައެވެ. ބައިވެރިޔާއަށް އެނގިއްޖެނަމަ ކައިވެނި ރޫޅިދާނެކަމުގެ ބިރު އޮތް ކަމެއް ވަނީ ކުރެވިފައެވެ. އެކަންކުރިކަން އެކުވެރިޔާއަށް އެނގެއެވެ. ނުވަތަ ތިބާއަށް ވަނީ އެކުވެރިޔާއަށް އެވާހަކަކިޔައިދެވިފައެވެ.\nއެ އެކުވެރިޔާ ތިބާގެ ބައިވެރިޔާއާއިއެކު އެފަދަ ގުޅުމެއް ހިންގިކަން ތިބާއަށް އެނގުނީއެވެ. ނުވަތަ ހިންގަނީއެވެ. ނިކަން ބުނެބަލާށެވެ! އެ ޙާލަތުގައި ތިބާއަށް ބުނެވޭނީ ކޮންބަހެއް ހެއްޔެވެ؟ ކުރެވޭނީ ކޮންކަމެއްހެއްޔެވެ؟ ބަހެއް ބުނެފިނަމަ ފަޅާއަރުވައިލާނެ ބޮޑު ސިއްރު އެކުވެރިޔާއަށް ވަނީ ހާމަކުރެވިފައެވެ\nނިންމާލަމުން ޝެއިޚް ވިދާޅުވެފައިވަނީ އަބަދުވެސް ބުނާފަދައިން ކިތަންމެ ގާތް އެކުވެރިއަކީވެސް ކޮންމެ ހިނދެއްގައިވެސް ތިބާއާއި ގުޅުންކަނޑާލައިފާނެ މީހެއް ކަމަށެވެ. އަދި ތިބާއަށް ކިތަންމެ ބޮޑު އުރެދުމެއްވެސް އުރެދިފާނެ މީހެއް ކަމަށެވެ. އޭނާ ކިތަންމެ ބޮޑު ނުބައިކަމެއް ތިބާއަށްކޮށް ކިތަންމެ ބޮޑު ގެއްލުމެއްދިންނަމަވެސް އެމީހަކަށް ބްލެކްމޭލްވެ އަޅުވެތިވެގެން ހުންނަން ނުޖެހޭނީ ތިބާގެ ސިއްރުތައް އޭނާއަށް ނުއެނގޭނަމައެވެ. އެނގޭނަމަ ހަމަ ގިނަފަހަރަށްޖެހޭނީ އަޅުވެތިވެގެން ހުންނަންކަމަށެވެ.\nއިބްރާހިމް އަޝްވާގު އިހްސާން6ދުވަސް ކުރިން